PLANIFIKIMI DITOR

PERIUDHA E DYTË (JANAR-MARS)

**PLANIFIKIMI DITOR Data \_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** Angazhimi ynë në komunitet | | **Situata e të nxënit:** Angazhimi ynë në komunitet: kujdesi për kafshët dhe mjedisin | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -jep ide vetjake për mënyrën e organizmit të jetës në komunitet dhe marrëdhëniet në të;  -shpreh opinione me pëlqim ose mospëlqim për mënyrat e mbajtjes së kafshëve në komunitetin ku jeton;  -përshkruan lidhjen e kafshëve me njeriun;  -përshkruan vepra arti që lidhen me kafshët;  -përshkruan lojëra elektronike që kanë si personazh kafshët. | | **Fjalët kyçe:**  angazhim  kontribut  përfshirje  qytetari  kopshte zoologjike | |
| **Burimet:** teksti mësimor,libra, filma, CD, videoprojektor | | **Lidhja me fushat e tjera ose me temat ndërkurrikulare:** Qytetaria, Arti,Biologjia | |
| **Metodologjia dhe veprimtaritë e nxënësve**  **Pesëvargësh - Rrjet diskutimi - Veprimtari praktike në komunitet** | | | |
| **Zhvillimi i orës së mësimit**  **I. Veprimtari paraprake**  **Hapi i parë - Pesëvargësh**  Bëni një pesëvargësh për kafshën tuaj më të dashur dhe lexojeni para të tjerëve.  *Emër*  *Mbiemër + mbiemër*  *Folje + folje = folje*  *Fjali me katër fjalë*  *Fjalë sinonime me vargun e parë*  Tregojnë përvoja personale si sillen me kafshën e tyre të dashur.    **II. Zhvillimi i situatës**  **Hapi i dytë - Rrjet diskutimi**  Klasa e ndarë në dy grupe të mëdha diskuton për marrëdhëniet e njerëzve me kafshët, për qytetarinë e njerëzve në sjelljet e tyre me kafshët (ushtrimet 4 dhe 5).  **Hap i tretë - Punë në grupe**  Përshkruajnë mesazhet që përcjellin kafshët në art, pikturë, skulpturë etj. (ushtrimi 6)  **III. Përforcim njohurish**  **Hapi i tretë - Veprimtari në komunitet**  Njohja me kafshët që bashkëjetojnë në komunitetin e tyre, organizimi i një panairi ku të prezantojnë kafshët shtëpiake të komunitetit. | | | |
| **Koha mësimore:** Sugjerohet që kjo situatë të zhvillohet 1 orë | | | |
| **Veprimet në situatë**  Përshkruajnë ilustrime dhe argumentojnë për çështjet që trajtohen përmes tyre.  Përshkruajnë kafshë shtëpiake dhe sjellje të njerëzve në lidhje me to: dashurinë, kujdesin, mirëmbajtjen etj.  Argumentojnë mesazhe që përcjellin veprat e arit në qendër të të cilave janë kafshët në dobi të tyre.  Përshkruajnë raportet e njeriut me botën e kafshëve.  Kryejnë veprimtari në komunitet në lidhje me mirëmbajtjen e kafshëve shtëpiake. | | | |
| **Vlerësimi:**  Kjo temë është e realizuar kur nxënësit kanë përshkruar raportet e tyre me kafshët, jetën e kafshëve në komunitetin ku ata jetojnë, përshkrimin e veprave të artit ku janë përshkruar kafshë të ndryshme dhe realizimin e një projekti në komunitet, përmes të cilit kanë dhënë një mesazh për mbrojtjen e jetës së kafshëve në komunitet. | | | |
| **Detyrë:** Njihuni me kafshët që bashkëjetojnë në komunitetin tuaj, organizoni një veprimtari *në komunitet Panair (me parakalimin e kafshëve shtëpiake, të prezantuara me veshje apo zbukurime të tjera)*.  Projekt: Organizoni një veprimtari me temë “Mbroni dhe ndihmoni kafshët”. Secili nga ne mund të bëjë një ndryshim duke mbrojtur jetën e kafshëve në komunitetin ku bën pjesë. Diskutoni në grupe për të gjetur mënyrat e duhura, të cilat mund t’i shpëtojnë kafshët nga jeta e rrugës dhe keqtrajtimi. Falë jush, jeta e tyre mund të bëhet më e mirë. | | | |

*Shënim: Kujtesë për orën e ardhshme: Gjeni poezi të autorëve: Lasgush Poradeci, Ali Podrimja, Visar Zhiti, Arjan Leka etj., dhe sillini ato në klasë (Në funksion të orës në vijim: Konkurs poezie).*

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** Nga imazhi te rrëfimi (2 x 45 min)  Kompetenca: Të shkruarit për qëllime personale dhe funksionale | | **Situata e të nxënit:**  Shkrimi i një teksti rrëfimtar sipas një imazhi të dhënë | | |
| **Rezultatet e të nxënit të kompetencave të fushës sipas temës mësimore**  **Ora e parë**  **Nxënësi/ja:**  -shkruan një histori nisur nga imazhe të dhëna;  -vlerëson punën e realizuar nga shokët/shoqet.  **Ora e dytë**  **Nxënësi/ja:**  -shkruan një tregim me temë mbrojtjen e kafshëve dhe natyrës;  -respekton rregullat e shkrimit të tregimit si: organizimi i ideve, struktura, vendi dhe koha, titulli tërheqës etj. | | **Fjalët kyçe:**  imazh  rrëfim  përmbajtje  tregim  temë mjedisore  rregulla shkrimi | |
| **Burimet:** teksti i nxënësit, imazhe të ndryshme, materiale të përgatitura nga mësuesi/ja. | | **Lidhja me fushat e tjera ose me temat ndërkurrikulare:**  Shoqëria dhe mjedisi, Artet, Biologjia | |
| **Metodologjia dhe veprimtaritë e nxënësve**  **Imagjinatë e drejtuar - Pyetje/përgjigje - Shkrim i shpejtë - Punë individuale - Punë me shkrim** | | | |
| **zhvillimi i orës së mësimit**  **Ora e parë**  **Lidhja e temës me njohuritë e mëparshme të nxënësve: Imagjinatë e drejtuar - Shkrim i shpejtë**  Udhëzohen nxënësit që nisur nga imazhet e paraqitura në tekst në f. 85, të shkruajnë shkurtimisht përmbajtjen e njërit prej filmave të paraqitur. Nëse nxënësit nuk kanë njohuri për filmat, mësuesi/ja mund të shfrytëzojë materiale të tjera. Nxënësit punojnë në fjetoren e klasës.  Nxënësit prezantojnë disa prej përmbajtjeve të shkurtuara. Vlerësojnë njëri-tjetrin.  **Ndërtimi i njohurive të reja: Pyetje/përgjigje**  U drejtohen pyetjet nxënësve.  Cila është tema që i bashkon filmat? Përse kjo temë zë një vend të rëndësishëm edhe në kinematografi? Dëgjohen përgjigjet që do të sjellin nxënësit.  **Ora e dytë**  **Prezantimi dhe demonstrimi i rezultateve të arritura: Punë individuale. Punë me shkrim**  Nisur nga imazhet e paraqitura në tekst, nxënësit do të shkruajnë një tregim, i cili trajton temën e mbrojtjes së kafshëve dhe natyrës.  Udhëzohen nxënësit që të zbatojnë rregullat e shkrimit, të cilat paraqiten në tabelë, në formën e kritereve të punës me shkrim.   * Organizoni idetë tuaja në fjali, në mënyrë logjike me njëra-tjetrën. * Përcaktoni personazhet e rrëfimit (reale ose imagjinare). * Zbatoni strukturën: hyrje, zhvillim, mbyllje. * Përcaktoni kohën dhe vendin. * Zgjidhni rrëfimin në vetën I ose në vetën II, përdorni dialogun. * Gjeni një titull tërheqës etj.   Nxënësit do të punojnë në fletoret e punës me shkrim. Pas përfundimit të orës, fletoret e nxënësve do të mblidhen për t’u korrigjuar dhe vlerësuar me notë. | | | |
| **Vlerësimi:** për pjesëmarrjen gjatë orës, veprimet në situatë, krijimin e tregimit, duke respektuar rregullat e shkrimit. | | | |
| **Detyrat dhe puna e pavarur:** | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuha shqipe** | **Shkalla: III** | **Klasa: VII** |
| **Tema mësimore**: Forma joveprore e mënyrës dëftore dhe lidhore  Kompetenca: Përdorimi i drejtë i gjuhës Morfologji | | **Situata e të nxënit:** Folja dhe mënyrat e saj | |
| **Rezultatet e të nxënit sipas kompetencave të fushës**  **Nxënësi/ja:**  -dallon foljet në formën veprore e joveprore në mënyrën dëftore e lidhore;  -përdor në fjali foljet në formën joveprore. | | **Fjalë kyçe:**  zgjedhim  mënyra  kohë të thjeshta  të përbëra  folje ndihmëse jam  pjesëza u  mbaresa | |
| **Burimet:** libri i gjuhës shqipe, klasa VII, fleta për verifikimin e kompetencave | | **Lidhja me fushat e tjera ose me temat ndërkurrikulare:** Me sportin, me lëndën e biologjisë,Me edukimin qytetar të nxënësit. | |
| **Metodologjia dhe veprimtaritë e nxënësve**  **Puna në grupe dyshe - INSERTI - Diskutim** | | | |
| 1. **Lidhja e temës me njohuritë e mëparshme:**   **Hapi i parë - Interpretim**  Lexoni me intonacion poezinë dhe gjeni foljet:  Në festën e mësueses   1. Lulet e sapoçelura, 5. Në festën tënde,   Që **solli** pranvera, Çdo ditë në 7 Mars,  S’i **ndërrova** kurrë, Urime nga zemra,  Me lulet e blera. **Shkrova** në dërrasë.  2. Një tufëz manushaqe 6. Mësuese, të **dua**,  Në lëndinë **mblodha** Ndaj **vij** me gëzim,  Bashkë me luleshqerrat, Në klasë e në shkollë,  Gërshetë i **drodha**. Të **marr** diturinë   1. Me sytë që më **qeshin**, 7. Gëzuar 7 Marsin,   Me buzët që **këndojnë**, Gjithë jetën pranverë,  Dhuratë mësueses, Mësuese e dashur,  I **bëj** unë gjithmonë Sa emër me vlerë.     1. një këngë për ty,   që dije na **jep**,  dhe lulet që **mblodha**  në shkëmb e në breg.  **Hapi i dytë - Punë në grupe**  Nxënësit në grupe dyshe gjejnë foljet, analizojnë ato: kohë, vetë, numër.  - Si e shpreh mendimin folja: të marr? (veprim të mundshëm)  - Po folja solli, mblodha, këndojnë? (veprim i sigurt, dëftore)  **2. Ndërtimi i njohurive të reja:**  **Hapi i tretë - Shpjegim/Punë e pavarur**  Nxënësit njihen me informacionin që jepet në libër për formën joveprore në mënyrat dëftore e lidhore (për 5 minuta).  Nxënësit në grupe dyshe punojnë me tabelën INSERT.   |  |  |  |  | | --- | --- | --- | --- | | V | + | - | ? | |  |  |  |  |   **Hapi i katërt - Tabelë koncepti**  Tabelën e mësipërme e diskutojnë me njëri-tjetrin. Pastaj diskutojnë të gjithë nxënësit me mësuesin/en, duke plotësuar njohuritë e nxënësve me konceptet e reja për foljen: forma joveprore, mjetet gjuhësore për formimin e saj, tabelat për zgjedhimin e foljes *afrohem* në të gjitha kohët e mënyrës dëftore e lidhore etj.   1. **Prezantimi dhe demonstrimi i rezultateve të arritura:**   **Hapi i pestë - Punë në grupe**  Në grupe dyshe, punojnë ushtrimet 1, 2, në libër, i plotësojnë tabelat sipas kërkesës së ushtrimeve dhe këmbejnë librat, kontrollojnë punën e njëri-tjetrit për zgjedhimin e foljeve në mënyrën dëftore dhe lidhore, forma joveprore.  **Hapi i gjashtë - Punë e pavarur**  Ushtrimet 3 dhe 4, nxënësit i punojnë në libër, ushtrimin 3 e në fletore ushtrimin 4. Klasa ndahet në dy grupe sipas rreshtave, këmbejnë punët, japin përgjigjet e tyre. Mësuesi/ja plotëson përgjigjet e nxënësve. | | | |
| **Zgjidhja e ushtrimeve:**  Ushtrimi 1. U mbështolla, u kapa, u hodha  U mbështolle, u kape, u hodhe  U mbështoll, u kap, u hodh  U mbështollëm, u kapëm, u hodhëm  U mbështollët, u kapët, u hodhët  U mbështollën, u kapën, u hodhën  Ushtrimi 2. Të mbështillesh, të kapesha, të hidhesha  Të mbështilleshe, të kapeshe, të hidheshe  Të mbështillej, të kapej, të hidhej  Të mbështillemi, të kapemi, të hidhemi  Të mbështilleni, të kapeni, të hidheni  Të mbështillen, të kapen, të hidhen  Ushtrimi 3. Mbani, të kuptojë, vazhdoni, do të vonojë, paraqitni, të shihni, bëni, vini, të keni soditur, keni treguar, të keni lënë, thoni, mendoj, ka perënduar, ka lindur, të ndodhë, ëndërron, qëndroni, lindi (forma veprore) të jeni, kufizohuni, është (forma joveprore)  Ushtrimi 4. Filloj, fillohem, të fillohem  Ndërtoj, ndërtohem, të ndërtohem  Hedh, hidhem, të hidhem  Mbledh, mblidhem, të mblidhem  Ul, ulem, të ulem  Nxjerr, nxirrem, të nxirrem | | | |
| **Vlerësimi**:  Vlerësimi me gojë në situatën e të nxënit  Vlerësimi në punën e ushtrimeve me gojë, me shkrim, individualisht | | | |
| **Detyra dhe puna e pavarur:**  Gr. 1 punon ushtrimin 5 (sipas kërkesës).  Gr. 2: Formo 6 fjali me folje në mënyrën dëftore e lidhore, në formën joveprore.  Plotësimi i fletës për verifikimin e kompetencave. | | | |

**PLANIFIKIMI DITOR Data: \_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuha dhe komunikimi** | **Lënda: Gjuhë Shqipe** | **Shkalla: III** | **Klasa: VII** |
| **Tema mësimore**: Madhështi e njerëzve (ora e parë)  Kompetenca: Të lexuarit e teksteve letrare dhe joletrare | | **Situata e të nxënit**: Historia e popullit shqiptar dhe heroizmi i bijve të tij. | |
| **Rezultatet e të nxënit sipas kompetencave kyçe:**  1. Kompetenca e komunikimit dhe e të shprehurit  2. Kompetenca e të mësuarit për të nxënë  3. Kompetenca personale | | | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -njeh jetën dhe krijimtarinë e Pjetër Budit, një nga përfaqësuesit më në zë të Letërsisë së Vjetër Shqipe;  -lexon poezinë me intonacionin e duhur;  -liston cilësi të personazheve duke u pranëvënë nga një epitet dhe krahasim;  -kthen në prozë poezinë. | | **Fjalët kyçe:**  pleq bujarë  djem të rij  perandorë  letërorë | |
| **Burimet:** Teksti i nxënësit, material për letërsinë e vjetër shqipe, poezi të tjera të Pjetër Budit. | | **Lidhja me fushat e tjera ose me temat ndërkurrikulare:**  Historia | |
| **Metodologjia dhe veprimtaritë e nxënësve**  **Kontroll njohurish - Stuhi mendimesh - Praktikë e drejtuar - Praktikë e pavarur** | | | |
| **Organizimi i orës së mësimit**  **Kontroll njohurish**  Mësuesi/ja kontrollon detyrat e shtëpisë dhe lexon disa prej tyre.  **Stuhi mendimesh**   * Cilët janë disa nga autorët e vjetër shqiptarë? * Kujtoni dhe recitoni disa vargje nga këta poetë. * Çfarë rëndësie kanë patur ata në zhvillimin e letërsisë sonë?   **Ndërtimi i njohurive të reja**  Njihen nxënësit me jetën dhe veprën e Pjetër Budit.  Pjetër Budi nga Guri i Bardhë i krahinës së Matit, ishte një intelektual me kulturë të gjerë për kohën kur jetoi dhe punoi. Që në moshën 21-vjeçare, iu kushtua karrierës kishtare si prift i thjeshtë e më pas zëvendës i përgjithshëm i komunitetit katolik në Serbi, dhe vitet e fundit të jetës Ipeshkv i Zadrimës.  Veprat në gjuhën shqipe janë: “Doktrina e Krishterë”, “Pasqyra e të rrëfyerit”, “Rituali Roman”.  **Lexim i drejtuar.** Lexojmë poezinë me intonacionin e duhur si dhe shpjegojmë kuptimin e fjalëve të vjetra.  **Punë me tekstin**  **Rikujtojmë figurat letrare:**  Kujtojmë nga klasa e 6-të:  *Pyetja retorike ndërtohet duke pyetur, pa kërkuar përgjigje, për t'i dhënë vargut ngarkesë emocionale e për të tërhequr vëmendjen e dëgjuesit a lexuesit.*  *Përsëritja artistike është rimarrje e fjalëve, grupeve të fjalëve apo fjalive të njëjta me qëllim theksimin dhe forcimin e shprehjes artistike. Përsëritja krijon muzikalitet dhe ritëm, si në poezi, por edhe në prozë.*  *Mësojmë:*  *Poezia organizohet në strofa ose monokolonë, vargje që ndjekin njëra tjetrën pa ndarje. Strofat në varësi të vargjeve që kanë, janë disa llojesh:*  *dyvargëshe, katërvargëshe, gjashtëvargëshe etj., në përgjithësi vargjet çifte.*  Punohen nga nxënësit pyetjet e rubrikës: Kuptojmë poezinë.  Aktivizohen nxënës të ndryshëm në dhënien e përgjigjeve.  **Prezantimi dhe demonstrimi i rezultateve të arritura.** **Tabela e personazheve**  **Ushtrimi 2**  Shënojmë pranë çdo emri **epitetet** dhe **krahasimet** dhe më pas i analizojmë.   |  |  |  | | --- | --- | --- | | **Emra** | **Epitete** | **Krahasime** | | Pleq | Bujarë | Të çpejtë si rrufe | | Djem | Të lulzuem |  | | Zotni | Madhështor | Si të zotnuem | | | | |
| **Vlerësimi** i nxënësve mbështetet në saktësinë e përgjigjeve të nivelit kuptimor, analizën, interpretimin, shpjegimin e frazave të përdorura nga autori në poezi, si dhe reflektimin rreth temës. | | | |
| **Detyrë:** Ktheni poezinë në një prozë të shkurtër. | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** Madhështi e njerëzve (ora e dytë)  Kompetenca:Të lexuarit e teksteve letrare dhe joletrare | | **Situata e të nxënit:** | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -interpreton me ndjenjë poezinë;  -analizon figurat letrare të përdorura dhe tregon efektin e tyre;  -kthen fjalët dialektore në gjuhën standarde;  -diskuton rreth mesazhit që përcjell poezia, nisur edhe nga titulli i saj;  -përshkruan një personazh nga ditët e sotme, nisur nga karakteristikat që sjell Budi. | | **Fjalët kyçe:**  pleq bujarë  djem të rij  perandorë  letërorë | |
| **Burimet:** Teksti i nxënësit, material për letërsinë e vjetër shqipe, poezi të tjera të Pjetër Budit. | | **Lidhja me fushat e tjera ose me temat ndërkurrikulare:**  Historia | |
| **Metodologjia dhe veprimtaritë e nxënësve**  **Diskutim - Praktikë e drejtuar - Shkrim i lirë** | | | |
| **Zhvillimi i orës së mësimit**  **Lidhj**a **e temës me njohuritë e mëparshme të nxënësve**  Kontrolli dhe vlerësimi i detyrave të shtëpisë.  Nxënësit interpretojnë bukur poezinë. Vlerësohet interpretuesi/ja më e mirë.  **Ndërtimi i njohurive të reja**  Nënvizojmë pyetjet retorike të poezisë:  P.sh.: Ku janë ata pleq bujarë,  Që qenë përpara ne  E ata trima sqimatarë  Të çpejtë si rrufe?  Togfjalëshi i përsëritur “ku janë ata...?”, përveçse realizon pyetjen retorike, ç’efekt tjetër jep?  Rikthen kohën e shkuar.  Ç’do të thoni për mbiemrat: të ri, të vobeg(të), të begatë në strofën e fundit? Po për krahasimin “sikur i pret me shpatë”?  Ushtrimi 5. Gjeni fjalët dialektore dhe i ktheni ato në gjuhën standarde.  të çpejtë - të shpejtë; shpejtëtë - të shpejtë; të lulzoum - të lulëzuar...  **Prezantimi dhe demonstrimi i rezultateve të arritura**  Diskutoni rreth mesazhit të poezisë, duke e lidhur edhe me titullin e saj. | | | |
| **Vlerësimi:** i nxënësve mbështetet në saktësinë e përgjigjeve të nivelit kuptimor, analizën, interpretimin, shpjegimin e frazave të përdorura nga autori në poezi, si dhe në reflektimin rreth temës. | | | |
| **Detyrat dhe puna e pavarur:** Përshkruani një personazh nga ditët e sotme që ka karakteristikat e një njeriu si në strofën e pestë. | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuha shqipe** | **Shkalla:** **III** | **Klasa: VII** |
| **Tema mësimore**:  Mënyra kushtore dhe habitore e foljes  Kompetenca: Përdorimi i drejtë i gjuhës  Morfologji | | **Situata e të nxënit:** Shkruajmë fjalitë dhe themi ç’kuptim sjellin ato. | |
| **Rezultatet e të nxënit sipas kompetencave të fushës**  **Nxënësi/ja:**  -dallon foljet në mënyrën kushtore, habitore;  -jep përkufizimin për kuptimin që shpreh folja në këto mënyra;  -dallon kohët e thjeshta nga ato të përbëra (folja ndihmëse kam);  -zgjedhon foljet në mënyrën kushtore dhe habitore. | | **Fjalë kyçe:**  veprim i kushtëzuar  veprim i papritur  kohë të përbëra  folje ndihmëse | |
| **Burimet:** libri i gjuhës shqipe, klasa VII, fleta për verifikimin e kompetencave. | | **Lidhja me fushat e tjera:** Me sportin, me lëndën e biologjisë, me edukimin qytetar të nxënësit. | |
| **Metodologjia dhe veprimtaritë e nxënësit:**  **Loja zinxhir - Puna në grupe dyshe - Diskutim** | | | |
| 1. **Lidhja e temës me njohuritë e mëparshme:**   **Hapi i parë - punë e pavarur**  Shkruaj në tabelë fjalitë dhe kërkohet nga nxënësi/ja që ta ndajnë në pjesë të dallojnë lidhëzat dhe llojin e tyre.  - Po të luanim më mirë, do ta fitonim ndeshjen. (e tashme)  - Po të mos ishe nxituar pak, çdo gjë (e shkuar) *Veprime të kushtëzuara* do të kishte shkuar mbarë.  **Hapi i dytë - Shpjegim**  Nxënësi/ja dhe mësuesi/ja nga analiza e fjalive për nga kuptimi, nxjerrin se folja në mënyrën kushtore tregon një veprim të kushtëzuar nga një veprim tjetër, se dy fjalitë janë të përbëra; folja në kushtore është në pjesën kryesore, në pjesën e nënrenditur është kushti (po të luanim, po të ishe nxituar).  **Hapi i tretë - Lojë zinxhir**  Përsërit me nxënësit përkufizimin për mënyrat e foljes:  **Format e ndryshme që merr folja për të shprehur një veprim a një gjendje si: të sigurt, (Dëftore) si mundësi (lidhore), si dëshirë, si urdhër, si habi, si kusht, i quajmë mënyra të foljes.**  Nxënësit japin shembuj me folje në mënyrën dëftore e lidhore, që kanë mësuar në klasën e gjashtë (në 8 kohët e dëftores, 4 kohët e lidhores) njëri pas tjetrit në formën e lojës zinxhir.   1. **Ndërtimi i njohurive të reja:**   **Hapi i katërt - Shpjegim**  Nxënësit njihen me informacionin që jepet në libër dhe ndalen në ndarjen e kohëve të mënyrës kushtore: 2 kohë; 1 e thjeshtë, 1 e përbërë, të mënyrës habitore: 2 të thjeshta, 2 të përbëra, si ndërtohen ato (mjetet gjuhësore që shërbejnë).  **Hapi i pestë - Punë në grupe**  Nxënësit/et në grupe dyshe punojnë me tabelën e zgjedhimit të foljeve në mënyrën kushtore e habitore.  Ndalen në dallimin e temës dhe mbaresës së foljeve dhe në foljen ndihmëse kam, e cila formon kohët e përbëra.   1. **Prezantimi dhe demonstrimi rezultateve të arritura:**   **Hapi i gjashtë - Punë e pavarur**  Ushtrimin 1, çdo nxënës/e e plotëson në libër, pastaj me anë të lojës zinxhir nxënësit zgjedhojnë foljet: *vizitoj, hap, fle* në dy kohët e mënyrës kushtore. Nxënësi/ja që gabon, e zgjedhon foljen me shkrim në fletore.  **Hapi i shtatë - Punë e pavarur**  Ushtrimin 4, çdo nxënës/e e punon në libër (si me usht. 1).  Ushtrimet 2 dhe 6, nxënësit i punojnë në libër. Këmbejnë librat dhe gjejnë gabimet e njëri-tjetrit. Pastaj ushtrimet i diskutojnë me klasën dhe jepen zgjidhjet e drejta të ushtrimeve.  **Hapi i tetë - Punë në grupe dyshe**  Ushtrimet 3, 5, nxënësit i punojnë me gojë, plotësojnë pohimet e sakta për mënyrën kushtore dhe habitore. | | | |
| **Zgjidhja e ushtrimeve:**  Ushtrimi 1. Do të vizitoja - do të kisha vizituar, do të hapja - do të kisha hapur, do të flija - do të kisha fjetur.  Ushtrimi 2. Po të binte shi, do të merrnim çadra. Po të mos ishte i rënduar grafiku, çdo ditë nuk do të arrinim me vonesë në punë. Po të punojnë si duhet të gjithë, punët do të shkonin më mirë. Po të kishim mace, nuk do të loznin minjtë.  Ushtrimi 3. Të sakta; pika e dytë dhe e pestë  Ushtrimi 4. Menduakam, menduakësha, paskam menduar, paskësha menduar.  Prekam, prekësha, paskam prerë, paskësha prerë.  Hëngërkam, hëngërkësha, paskam ngrënë, paskësha ngrënë.  Ushtrimi 5. Të sakta; pika e parë dhe e tretë.  Ushtrimi 6. Paskësha menduar, paskësha shkruar, paskësha folur, kërcyer, udhëtuar, kthyer. Paskësh menduar me kohë për vazhdimin e shkollës së lartë.  E paskësh shkruar bukur këtë poezi djali!  I paskëshe folur shumë ashpër vajzës dje.  Sa bukur paskëshin kërcyer nxënësit tanë në festivalin folklorik!  Ushtrimi 7. Qenka-habitore, koha e tashme, veta e parë, zgjedhimi i veçantë.  Heq-dëftore, e tashme, e parë, i dytë  Qenkësh-habitore, e pakryer, e tretë, i veçantë.  Paskëshin qenë-habitore, më se e kryer, e tretë, i veçantë  Paskësh bërë-habitore, më se e kryer, e tretë, i parë.  Flas-dëftore, e tashme, e parë, i dytë.  Merrte-dëftore, e pakryer, e tretë, i dytë. | | | |
| **Vlerësimi**:  Vlerësimi me gojë në situatën e të nxënit  Vlerësimi në punën e ushtrimeve me gojë, me shkrim, individualisht | | | |
| **Detyra dhe puna e pavarur:**  Gr. 1 punon ushtrimin 7 (sipas kërkesës).  Gr. 2 punon ushtrimi 8 (sipas kërkesës).  Plotëso faqen në fletën e verifikimit të kompetencave. | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuha dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** “Varfëria dhe liria” A. Z. Çajupi  Kompetenca:Të lexuarit e teksteve letrare dhe joletrar | | **Situata e të nxënit:** Punë me tekstin | |
| **Rezultatet e të nxënit sipas kompetencave kyçe:**   1. Kompetenca e komunikimit dhe e të shprehurit 2. Kompetenca e të menduarit 3. Kompetenca personale | | | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -përcakton temën e poezisë;  -shpjegon lidhjen midis konceptit të lirisë dhe pamundësisë për ta pasur atë;  -shpjegon rëndësinë e fjalës “liri” në këtë poezi;  -analizon gjuhën e përdorur nga Çajupi në poezi. | | **Fjalët kyçe**:  i varfër  i lirë  mbret  pallat  shes lirinë | |
| **Burimet**: Teksti i nxënësit, shkumësa me ngjyra, pamje nga vendi ynë | | **Lidhja me fushat e tjera ose me temat ndërkurrikulare**: Historia | |
| **Metodologjia dhe veprimtaritë e nxënësve:**  **Stuhi mendimesh - Imagjinatë e drejtuar - Diskutim - Lexim me role - Punë në grupe** | | | |
| **Organizimi i orës së mësimit:**  **Hapi I -Ndërtimi i njohurive të reja:**  **Prezantimi i pjesës së re dhe autorit.** Jeta vepra e Çajupit.  **A. Z. Çajupi** ka lindur në Sheper të Zagorisë, në vitin 1866. Studimet e larta i kreu në Kajro, ku u vendos përfundimisht dhe punoi për një farë kohe si avokat. Nga fundi i shek. XIX mori pjesë gjallërisht në lëvizjen patriotike shqiptare . Më 1902, botoi librin “Baba Tomorri” si dhe veprat dramaturgjike: “14 vjeç dhëndër”, “Martesa e avokatit” etj. Poezia “Varfëria dhe liria” godet shtypjen dhe pabarazinë shoqërore ku ngrihet lart e me dinjitet jeta e lirë.  **Hapi II**  a)Prezantimi i pjesës së re – Lexojmë poezinë me radhë, me intonacionin e duhur duke nënvizuar fjalët e reja.  b) Fjalët dhe shprehjet e reja  Ergjend – argjend; Madhëri– madhështi  I lexojmë ato duke i përdorur në fjali për t’i bërë edhe më të kuptueshme.  **Hapi III - Stuhi mendimesh - Pyetje rreth përmbajtjes**   * Cila është tema e kësaj poezie? Të qenit i lirë. * Çfarë do në të vërtetë poeti? – Do të jetojë në vendin e tij, edhe pse i varfër. * Ku duket thjeshtësia e poetit? – Në fjalët që përdor “Nukë dua për të ngrën e për të pirë/nuk mund ta shes lirinë”   **Hapi IV** - **Analiza dhe interpretimi i poezisë**  Si i përgjigjet poeti ftesës imagjinare të mbretit: “Hajde në pallat me mua’  Të gëzosh dhe ti në botë”,  Do t’i them: Zot nukë dua:  Për të ngrënë e për të pirë  Nuk mund ta shes lirinë.  Shpjegoni lidhjen midis konceptit të lirisë dhe pamundësisë për ta patur atë (robëria, pushtimet).  Sipas poetit, liria është: nder, pasuri.  Si e shpjegoni rëndësinë që i jep lirisë dhe pamundësisë për ta pasur atë (jeta nën pushtimet e huaja, izolimi etj.)  **Hapi V -** **Praktikë e drejtuar:**  Gjeni fjalët kyçe të kësaj poezie.  Fjalët kyçe: i varfër, i lirë, mbret, pallat, shes lirinë.  Punohet me gjuhën e poezisë:  Kujtojmë:  Anafora është përsëritja e një fjale a një togu në fillim të dy a më shumë vargjeve ose frazave. P.sh.:  dua lirinë dhe ndere,  dua të bëj si të dua… | | | |
| **Vlerësimi:** Në fund të orës së mësimit, nxjerrim konkluzionet në bazë të atyre objektivave që ne parashtruam në krye të orës duke dëgjuar edhe vetë përshtypjet e nxënësve mbi këtë poezi dhe mesazhit që përcolli, por edhe kënaqësisë që u dha. Bëjmë vlerësime për disa nxënës. | | | |
| **Detyrat dhe puna e pavarur:** Gjeni disa fjalë të urta që i përshtaten tematikës së kësaj poezie. | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuha shqipe** | **Shkalla: III** | **Klasa: VII** |
| **Tema mësimore**: Mënyra dëshirore dhe urdhërore e foljes  Kompetenca:Përdorimi i drejtë i gjuhës  Morfologji | | **Situata e të nxënit:** Fjali në mënyrën dëshirore dhe urdhërore | |
| **Rezultatet e të nxënit sipas kompetencave të fushës**  **Nxënësi/ja:**  -dallon foljet në mënyrën dëshirore dhe urdhërore;  -jep përkufizimin për kuptimin e tyre;  -zgjedhon foljet në këto mënyra, i përdor ato në fjali. | | **Fjalë kyçe:**  veprim i dëshirueshëm  urdhër  kohë e përbërë | |
| **Burimet:** libri i gjuhës shqipe, klasa VII, fleta për verifikimin e kompetencave. | | **Lidhja me fushat e tjera:** Me letërsinë, me edukimin qytetar të nxënësit. | |
| **Metodologjia dhe veprimtaritë e nxënësit**  **Puna në grupe dyshe - Formimi i pyetjeve - Loja gjuhësore** | | | |
| 1. **Lidhja e temës me njohuritë e mëparshme:**   **Hapi i parë - Diskutim**  Diskutohet me nxënësit për kohët dhe mënyrat e foljeve të mëposhtme:  Laj; la-va; la-fsha ti laj, thaj, lyej, thyej, ziej, bëj, gjej, blej-bli  Lyej; le-va; le-fsha ti e lexo-lexoje; ki-kije; ngri-ngrije; trego**j**ua,  Ndiej; ndje-va; ndje-fsha ti hyr! Vër! Lër! Bjer! Shpjer! Shtjer!  Shkruaj; shkro-va; shkro-fsha Lidh; lidh-a; lidh-sha  Qëndis; qëndis-a; qëndis-sha Mat; mat-a; mat-sha; mat-të; ujit-ujit-a; ujit-sha; ujit-të  Lë; lë-në; lën-ca; ha-ngrë-në; ngrën-ca; vë-vë-në; vën-ca; zë-zë-në; zën-ca  **Hapi i dytë - Punë e pavarur/Tabelë koncepti**  Nxënësit këto folje i përdorin në fjali dhe mësuesi/ja ndalet te rastet kur ata i shqiptojnë gabim, hapin fletoret dhe i shkruajnë foljet e grupit të parë në mënyrën dëshirore dhe të grupit të dytë, në urdhërore.   |  |  | | --- | --- | | Folje të mënyrës dëshirore | Folje të mënyrës urdhërore | |  |  | |  |  |  1. **Ndërtimi i njohurive të reja:**   **Hapi i tretë - Shpjegim dhe Tabelë koncepti**  Nxënësit njihen me informacionin që jepet në libër për foljen në mënyrën dëshirore dhe urdhërore.  **Hapi i katërt - Interpretim dhe Kërkim/nënvizim**  Dy nxënës lexojnë bukur dhe me intonacion vargjet nga Gjergj Fishta dhe Çajupi dhe nënvizojnë foljet në dëshirore dhe urdhërore.  **Hapi i pestë - Pyetje-përgjigje/Punë në grupe**  Nxënësit në grupe dyshe përgatisin pyetje rreth temave:  Ç'tregon folja në mënyrën dëshirore dhe urdhërore?  Sa kohë ka mënyra dëshirore dhe urdhërore?  Si formohen kohët e këtyre mënyrave?  Disa nxënës/e lexojnë pyetjet e përgatitura, të tjerët përgjigjen.  **Hapi i gjashtë - Punë e pavarur**  Zgjedhojnë foljen ***ndiej, zë, mat***, në kohët e mënyrës dëshirore dhe urdhërore.  **3. Prezantimi dhe demonstrimi i rezultateve të arritura:**  **Hapi i shtatë - Punë e pavarur**  Nxënësit plotësojnë ushtrimin 1, tabelën me zgjedhimin e foljeve: jam, kërkoj, kap, lë, në dëshirore, qortojnë punën e njëri-tjetrit.  **Hapi i tetë - Lojë gjuhësore**  Në lojën gjuhësore zinxhir, aktivizohen të gjithë nxënësit në zgjedhimin e këtyre foljeve; kush gabon, i zgjedhon foljet me shkrim në fletore.  **Hapi i nëntë - Punë e pavarur/Vetëvlerësim/Qortim/Korrigjim**  Ushtrimet 3 dhe 5 nxënësit i punojnë me gojë, qortojnë punën e njëri-tjetrit. Pastaj ushtrimet i diskutojnë me klasën dhe jepen përgjigjet e drejta të pohimeve të dhëna, sipas kërkesës.  **Hapi i dhjetë - Punë e pavarur**  Ushtrimi 4 e punon një nxënës/e në dërrasë, gjen llojin e fjalive, thotë rolin e foljes **jam** dhe komenton ato për kuptimin që shprehin.  Ushtrimin 2 e punon e gjithë klasa me shkrim në libër (sipas kërkesës). Pastaj disa nxënës/e lexojnë fjalitë e ndërtuara me folje në mënyrën dëshirore. | | | |
| **Zgjidhja e ushtrimeve:**  Ushtrimi 1: -kërkoj-kërkofsha-paca kërkuar; kap-kapsha-paça kapur; lë-lënça-paça lënë.  Ushtrimi 2: U rritsh e u bëfsh njeri i drejtë! Paçim shëndetin, pa të tjerat shkojnë e vinë! Të këndoftë zemra e paç njëmijë të mira! Theftë qafën andej nga ka ardhur.  Ushtrimi 3: Pohim i saktë, vetëm i katërti.  Ushtrimi 4: Fjali nxitëse, dëftore, dëshirore, dëftore, dëftore  Ushtrimi 5: Bëfsha, marrsh, dalsh, vënçim, lënçi, shkofshin (fjali me to)  Ushtrimi 6: Pohim i saktë; treshi, katra | | | |
| **Vlerësimi**:  Vlerësimi me gojë në situatën e të nxënit  Vlerësimin me notë në zgjidhjen e ushtrimeve gjuhësore me gojë, me shkrim | | | |
| **Detyra dhe puna e pavarur:**  Ushtrimi 5 (sipas kërkesës)  Plotëso faqen në fletën e verifikimit të kompetencave. | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuha dhe komunikimi** | **Lënda: Gjuhë shqipe** | **Shkalla: III** | **Klasa VII** |
| **Tema mësimore:** Pella(z)gonia (ora e parë)  Kompetenca: Të lexuarit e teksteve letrare dhe joletrare | | **Situata e të nxënit:** Dita e Verës dhe historia e saj | |
| **Rezultatet e të nxënit sipas kompetencave kyçe:**  1. Kompetenca e komunikimit dhe e të shprehurit  2. Kompetenca e te menduarit  3. Kompetenca personale | | | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -lexon rrjedhshëm dhe me intonacion poezinë e dhënë;  -shpjegon qartë dhe saktë kuptimin e fjalëve të reja;  -u përgjigjet pyetjeve që lidhen me përmbajtjen e poezisë;  -krahason poezinë me prozën poetike “Dita e Verës” së Konicës. | | **Fjalët kyçe**: Pellazgët, ilirët, dita e luleve, degë shelgu, vezë. | |
| **Burimet**:Teksti i nxënësit, materiale të ndryshme për festimin e Ditës së Verës në krahina të ndryshme të Shqipërisë. | | **Lidhja me fushat e tjera ose me temat ndërkurrikulare**: Historia, Folklori | |
| **Metodologjia dhe veprimtaritë e nxënësve:**  **Diskutim - Informacion i ri - Lexim i drejtuar - Pyetje-përgjigje - Shkrim i shpejtë - Diagrami i Venit** | | | |
| **Organizimi i orës së mësimit:**  **Lidhja e temës me njohuritë e mëparshme të nxënësve**  **Diskutim:** Kujtojmë së bashku me nxënësit ç’dimë për Ditën e Verës, festimin e saj. Kur është festuar për herë të parë etj.  Dita e Verës është një festë me origjinë të lashtë. Festimi kryhet në nderim të natyrës dhe bimësisë që merr jetë në këtë datë. Shenja dalluese e këtij festimi është gatimi i ballokumeve. Më 13 mars, njerëzit marrin një tufë të vogël bari të njomë bashkë me rrënjët dhe dheun që ta kenë në mëngjesin e datës 14 mars në shtëpi. Kjo ditë festohej që në lashtësi.  Disa nxënës tregojnë se si festohet kjo festë në familjen e tyre. Në fund e mbyllim këtë diskutim me leximin e prozës poetike “Dita e Verës” të F. Konicës.  **Ndërtimi i njohurive të reja**  **Abdylazis Islami** ka lindur në vitin 1930 në Tetovë. Rrjedh nga një familje kurbetllinjsh. Që në bankat e shkollës, filloi të merrej me krijimtari artistike për fëmijë e të rritur, por poezinë e parë e botoi në vitin 1954. Ka punuar si mësues dhe gazetar. Ka shkruar: “Këngët e zgjuara”; “Mëngjesi në fshat”, “Kujtime dhe ëndrra” etj. Disa autorë shqiptarë i kanë shkruar veprat e tyre duke u mbështetur në kohët e vjetra, apo mbi pjesë të historisë. Me të njëjtën frymë janë shkruar vargjet e kësaj poeme “Pella(z)gonia”. Autori paraqet lashtësinë tonë përmes pamjeve të bukura e festive dhe një mendimi që përcjell krenari.  **Hapi III - Lexim i drejtuar**  Dy nxënës lexojnë bukur poezinë me intonacion e duke respektuar shenjat e pikësimit.  **Prezantimi i rezultateve të paraqitura.**   * Cila është tema kryesore e këtij krijimi? - Krenaria e të qenit shqiptar, historia dhe trashëgimia e saj. * Kujt i referohet autori për këtë temë? - Festimit të Ditës së Verës duke sjellë në vëmendje gjithë historikun e saj, festimet, karakteristikat. * Si e kuptoni titullin? - E lashtë, si festë në krijimin e saj që në kohën e pellazgëve. * Cili personazh përshkruhet më lart? - Arianda, perëndesha e Pellazgëve. * Gjeni llojin e strofës dhe të rimës - (strofa katërshe, rimë e kryqëzuar)   Shkrim i shpejtë (Diagrami i Venit). Nxënësit punojnë në mënyrë të pavarur duke krahasuar poezinë me prozën poetike të Konicës “Dita e Verës”. | | | |
| **Vlerësimi** i nxënësve mbështetet në saktësinë e përgjigjeve të nivelit kuptimor, krahasimin mes dy krijimeve, pjesëmarrjen gjatë orës. | | | |
| **Detyrë:** Gjeni poezi të tjera të këtij autori dhe sillni në klasë opinione e komente të ndryshme rreth tij.  Mësoni përmendsh poezinë. | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:**Pella(z)gonia (ora e dytë)  Kompetenca: Të lexuarit e teksteve letrare dhe joletrare | | **Situata e të nxënit:**  Tipare të poezisë së A. Islamit | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -interpreton bukur poezinë;  -shpreh ndjenjat dhe emocionet pas leximit të tekstit;  -analizon tiparet e poezisë;  -kthen poezinë në prozë. | | **Fjalët kyçe:**  pellazgët  ilirët  Dita e luleve  degë shelgu  vezë | |
| **Burimet:** Teksti mësimor. Vëllimi “Përtej kohës” | | **Lidhja me fushat e tjera ose me temat ndërkurrikulare:** Historia, Folklori | |
| **Metodologjia dhe veprimtaritë e nxënësve:**  **Prezantim - Pyetje-përgjigje - Punë e drejtuar - Punë e pavarur** | | | |
| **Zhvillimi i orës së mësimit**  **Lidhja e temës me njohuritë e mëparshme të nxënësve**  Mësimi nis me kontrollin dhe vlerësimin e detyrave të shtëpisë. Nxënësit prezantojnë disa nga poezitë e këtij autori si dhe interpretojnë bukurPella(z)gonia.  **Ndërtimi i njohurive të reja**  **Prezantimi dhe demonstrimi i rezultateve të arritura**  Nxënësit punojnë me pyetjet e studimit të tekstit.  Disa nga tiparet e poezisë janë përmbledhur në tabelën e mëposhtme. Shpjegoni si i kuptoni ato.   |  |  | | --- | --- | | **Tipar i poezisë** | **Si e kuptoni?** | | Trajton temën e lashtësisë | Nëpërmjet vargjeve trajton temën e historisë  së lashtë të një kombi. | | Autori nëpërmjet vargjeve tregon dhe përfshin ngjarje dhe subjekte nga jeta e pellazgëve. | Poeti vargëton dhe përcjell idetë e tij  të shprehura nëpërmjet emocionit, ndjesisë,  shpirtit poetik. | | Poezia është e pasur me mjete stilistike. | Poezia ka shumë figura letrare. |   **Punë në grupe**  Çfarë ju sjellin ndërmend festimet e përshkruara përmes vargjeve?  Cila është tradita jonë për festën e Pranverës?  **Plotësoni skemën e mëposhtme:**   |  |  | | --- | --- | | **Grupi I:** Festa e Pranverës në lashtësi, përshkruar nga autori | **Grupi II**: Festa e Panverës sot, tradita dhe përvoja juaj | | Në çdo derë shtëpie vendosej nga një degë shelgu, zienin vezë; luftëtarët parakalonin para mbretëreshës dhe ajo u shpërndante atyre dhurata. | Ndezim zjarre, vendosim verore, bëjmë ballokume, organizojmë dreka familjare etj. |   **Punë e pavarur**   * Të kthejnë poezinë në prozë. * Të gjejnë në poezi fjalët:  |  |  |  | | --- | --- | --- | | Fjalë që na çojnë në histori | Fjalë që japin pamje dhe situata fantastike | Fjalë që përcjellin mesazhe dhe krenari | | Arianda; pellazgët; mbretëreshë ilire; famfaret | E bardhë, me lëkurë dhe zemër; lindi drita ilire; adhuronte dhe festonte për nder të saj | Autoritet të rrallë; kur ishte ajo dhe pellazgët në Ballkan, s’kishte ilirë, as grekë, as popull tjetër | | | | |
| **Vlerësimi:** për pjesëmarrjen gjatë orës; analizën e poezisë; interpretimin e saj. | | | |
| **Detyrat dhe puna e pavarur:** | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuha shqipe** | **Shkalla: III** | **Klasa: VII** |
| **Tema mësimore**: Pjesorja dhe format e tjera të pashtjelluara të foljes  Kompetenca: Përdorimi i drejtë i gjuhës  Morfologji | | **Situata e të nxënit:** Format e pashtjelluara në gjuhën shqipe | |
| **Rezultatet e të nxënit sipas kompetencave të fushës**  **Nxënësi/ja:**  -dallon format e pashtjelluara;  -i emërton ato, dhe gjen funksionin e tyre në fjali;  -i përdor edhe vetë në fjali si rrethanorë. | | **Fjalë kyçe:**  Pjesore  paskajore  përcjellore  formë e pashtjelluar | |
| **Burimet:** libri i gjuhës shqipe, klasa VII, fleta për verifikimin e kompetencave. | | **Lidhja me fushat e tjera ose me temat ndërkurrikulare:** Zhvillon komunikimin | |
| **Metodologjia dhe veprimtaritë e nxënësit:**  **Puna në grupe - Biseda - Puna e pavarur - Teknika e pyetjeve** | | | |
| 1. **Lidhja e temës me njohuritë e mëparshme:**   **Hapi i parë - Pyetje-përgjigje**  Mësuesi/ja parapërgatit nxënësit për format e pashtjelluara, duke përsëritur rrethanorët që shprehen me to: kërkon mes pyetjes: Çfarë janë fjalët me shkronja të kuqe?   * Pa aguar mirë dita, të rinjtë u mblodhën në shesh. (mënyre) * Ecte përmes serës me domate duke kënduar me zë të ulët. (mënyre) * Duke luajtur me top, theu këmbën. (shkaku) * Shkoi në Itali për të kryer studimet e larta. (qëllimi) * Me të ardhur nëna, të gjithë iu hodhën në qafë. (kohe) * Një të goditur shkopi në shkallë, ajo brofi te dera. (kohe)   **Hapi i dytë - Pyetje-përgjigje**  Nxënësit analizojnë fjalët me të kuqe, thonë funksionin e tyre në fjali, që i kanë mësuar në klasën e gjashtë. Pse i quajmë forma të pashtjelluara? Si formohen ato?   1. **Ndërtimi i njohurive të reja:**   **Hapi i tretë - Punë e pavarur/Tabelë koncepti**  Mësuesi/ja aktivizon një nxënës të lexojë me zë informacionin që jepet për format e pashtjelluara. Analizojnë shembujt e dhënë në libër.  **Hapi i katërt - Punë në grupe**  Klasa ndahet në grupe me nga 5 nxënës, kryetarët e grupeve japin përgjigjet e pyetjeve. Mësuesi/ja plotëson përgjigjet, vlerëson, bën vërejtje për punën në grup të nxënësve:  -Si ndërtohen kohët e përbëra të foljeve?  -Cila pjesë ndryshon gjatë zgjedhimit në këto kohë?  -Cilat forma foljore quhen të pashtjelluara? Pse?  -Si e gjejmë pjesoren e foljes?  -Si ndërtohen format e pashtjelluara?  -Cilat janë funksionet e formave të pashtjelluara në fjali?   1. **Prezantimi dhe demonstrimi i rezultateve të arritura:**   **Hapi i pestë - Punë e pavarur**  Ushtrimin 1, 3, nxënësit i punojnë në grupe dyshe duke i plotësuar në libër sipas kërkesës. Këmbejnë librat me njëri-tjetrin, qortojnë gabimet. Përgjigjet i lexojmë para klasës (dallojnë format e pashtjelluara dhe i emërtojnë ato).  **Hapi i gjashtë - Punë e pavarur**  Ushtrimet 2, 4, 5 dhe 6 i punojmë me shkrim, rishkruajnë fjalitë sipas kërkesave, Mësuesi/ja ndan klasën në pesë grupe, kontrollojnë punët brenda grupit dhe çdo përfaqësues grupi jep përgjigjet e sakta. Në fund, mësuesi/ja ndërhyn për saktësimin përgjigjeve. | | | |
| **Zgjidhja e ushtrimeve:**  Ushtrimi 1. Ngarkuar-pjesore; i ngarkuar-mbiemër; të lagura-mbiemër; lagur- pjesore; i mbyllur-mbiemër.  Ushtrimi 2. Derën e gjeta hapur; Shtëpia ishte larë e pastruar; Kjo poezi nuk është përkthyer mirë.  Ushtrimi 3. Pa marrë-forma mohore; për të kaluar-paskajore; duke ngrënë e duke pirë-përcjellore; për të rrëfyer-paskajore; duke shitur-përcjellore.  Ushtrimi 4.   * + - E mundonte veten duke menduar gjëra të pamundura.     - Duke ngritur një peshë të madhe, dëmtoi shtyllën kurrizore.     - Fëmija edukohet duke e afruar e mbajtur pranë për çdo problem.   Ushtrimi 5.   * Doli, por nuk e përcolli njeri.   + - Qëndronte i heshtur dhe nuk foli.     - Po s’u mendove mirë, nuk fitohet gjë.     - Duhej të mbërrinim para se të binte nata.     - Fliste edhe kur nuk na shihte në sy.   Ushtrimi 6.   * Njeriu bën gjithçka që të gjejë lumturinë.   + - Të notuarit ndihmon që të kemi një jetë më të shëndetshme.     - Thoshte se nuk do të kthehej më në atë vend.     - Ankohej se duhej të bënte shumë detyra. | | | |
| **Vlerësimi**:  Vlerësim në situatën e të nxënit  Vlerësim në punimin e ushtrimeve  Vlerësimi në detyrën e shtëpisë | | | |
| **Detyra dhe puna e pavarur:**  Ushtrimi 7 (sipas kërkesës) | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuha dhe komunikimi** | **Lënda: Gjuhë Shqipe** | **Shkalla: III** | **Klasa: VII** |
| **Tema Mësimore:** “Pasqyra” D. Agolli  Kompetenca: Të lexuarit e teksteve letrare dhe joletrare | | **Situata e të nxënit:** Dashuria dhe respekti për veten | |
| **Rezultatet e të nxënit sipas kompetencave kyçe:**  1. Kompetenca e komunikimit dhe e të shprehurit  2. Kompetenca për jetën, sipërmarrjen dhe mjedisin  3. Kompetenca personale | | | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -lexon rrjedhshëm dhe me intonacion poezinë;  -u përgjigjet pyetjeve qe kanë lidhje me të kuptuarit e poezisë;  -shpreh ndjenjat dhe përjetimet e tij pas leximit;  -analizon gjuhën e figurshme që përdor autori në poezi. | | **Fjalët kyçe:**  pasqyrë të jetës  tryezë e mardhur  fajtorë  dele  qethur me gërshërë | |
| **Burimet**: Teksti mësimor, materiale për jetën e Dritëro Agollit, vepra me poezi *Pelegrini i vonuar* | | **Lidhja me fushat e tjera ose me temat ndërkurrikulare:** Qytetaria | |
| **Metodologjia dhe veprimtaritë e nxënësve**  **Shkrim i lirë - Bashkëbisedim - Diskutim - Punë në grupe** | | | |
| **Organizimi i orës së mësimit**  **Lidhja e temës me njohuritë e mëparshme. Kontroll i detyrave të shtëpisë**  Mësuesi/ja aktivizon 2-3 nxënës me leximin e detyrave të shtëpisë dhe më pas i vlerëson ata.  **Shkrim i lirë**  Mësuesi/ja shtron para nxënësve pyetjen: “*A na ka ndodhur që të jemi para pasqyrës dhe të bisedojmë me të? Të shihemi, të përqeshim fytyrën tonë?”*  *(Pasqyra është një detaj shumë i rëndësishëm. Të parën gjë që bëjmë në mëngjes është dalja para saj. Herë na duket vetja bukur, herë përgjumësh, herë e marrim inat pasqyrën).*  **Ndërtimi i njohurive të reja**  **Kuptimi dhe mesazhi: Prezantim i poezisë**  Mësuesi/ja prezanton titullin e poezisë, autorin si dhe na jep pak të dhëna për jetën dhe veprën e D. Agollit.  Dritëro Agolli; shkrimtar, publicist, veprimtar shoqëror, anëtar i Akademisë së Shkencave të Shqipërisë. Lindi në Menkulas të Devollit, më 1931. Dritëro Agolli është një nga figurat qendrore të letërsisë shqipe. Veprat e tij kryesore janë:  *Shkëlqimi dhe rënia e shokut Zylo; Komisari Memo, Trëndafili në gotë, Arka e djallit, Në rrugë dolla, Lypësi i kohës, Pelegrini i vonuar*.  Leximi shprehës i poezisë: mësuesi/ja i kërkon një nxënësi/eje për ta lexuar atë me intonacionin e duhur.  **Pyetja e parë: Punë dyshe**  Nxënësit në dyshe plotësojnë në tekstin e tyre nga një fjali për secilën strofë.  Strofa 1: Ne jemi fajtorë që tryeza është bosh.  **Pyetja e dytë: Mesazhi**  Jeta jonë është pasqyrë e vuajtjes, nënshtrimi gjithashtu.  **Gjuha dhe stili**  **Pyetja e tretë:** Mësuesja i drejton pyetje klasës:  A ju pëlqen titulli i poezisë?  Fjala pasqyrë është dhënë në kuptimin e parë apo të figurshëm?  **Pyetja e katërt:** Nënvizojmë figurat letrare:   * *Të mardhur* – epitet * *Si dy uritha* – krahasim | | | |
| **Vlerësimi:**  Në fund të orës së mësimit bëhet vlerësimi i disa nxënësve me notë. | | | |
| **Detyrë:** Gjeni një poezi tjetër të këtij autori dhe shpjegojeni në klasë. | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuha shqipe** | **Shkalla: III** | **Klasa: VII** |
| **Tema mësimore**: Foljet gjysmëndihmëse  Kompetenca:Përdorimi i drejtë i gjuhës  Morfologji | | **Situata e të nxënit:** Nxënësit analizojnë fjali me folje gjysmëndihmëse | |
| **Rezultatet e të nxënit sipas kompetencave të fushës**  **Nxënësi/ja:**  -njeh foljet gjysmëndihmëse;  -i dallon ato kur janë ndihmëse, kur janë folje të mirëfillta, kur janë gjysmëndihmëse, duke i përdorur në fjali. | | **Fjalë kyçe:**  këpujore  gjysmëndihmëse  pjesore  emër prejfoljor asnjanës | |
| **Burimet:** libri i gjuhës shqipe, klasa VII, fleta për verifikimin e kompetencave | | **Lidhja me fushat e tjera ose me temat ndërkurrikulare:** Zhvillon komunikimin | |
| **Metodologjia dhe veprimtaritë e nxënësit**  **Puna në grup - Biseda - Puna e pavarur** | | | |
| * **Lidhja e temës me njohuritë e mëparshme:**   **Hapi i parë - Stuhi mendimi**  Mësuesi/ja kërkon nga nxënësit të japin shembuj me llojet e kallëzuesit, që kanë mësuar në klasën e gjashtë: dy emra rrugësh, dy emra profesionesh, dy emra titujsh dhe shkruan në dërrasë disa prej tyre. Ndërkohë në një tabak të bardhë (powerpoint) ka përgatitur llojet e kallëzuesit:  KALLËZUESI   |  |  | | --- | --- | | Emëror | Foljor | | Jam + emër | Mund + folje në lidhore | | Jam + mbiemër | Duhet + folje në lidhore | | Jam + grup emëror | Duhet + pjesore; do + pjesore | |  | Filloj, zë, nis + folje në lidhore | |  | Vazhdoj + folje në lidhore | |  | Mbaroj + emër prejfoljor asnjanë |  * **Ndërtimi i njohurive të reja:**   **Hapi i dytë - Pyetje-përgjigje**  Mësuesi/ja kërkon përgjigjen e pyetjes, pasi të lexojnë informacionin që jepet në libër për foljet gjysmëndihmëse:  Japin shembuj të tjerë:   * Nënë Mara është shumë e dashur për nipërit e saj. * Doktor Sandri është i zoti në profesionin e tij. * Profesor Eqerem Çabej ishte i shquar në fushën e gjuhësisë. * Muaji Maj është muaji më i bukur i pranverës. * Romani “Kështjella”, është roman me temë historike. * ...   **Hapi i tretë - INSERT**  Nxënësit lexojnë edhe shembujt e dhënë në libër dhe përforcojnë njohuritë për foljet gjysmëndihmëse. Plotësojnë tabelën e INSERTIT.   * **Prezantimi dhe demonstrimi i rezultateve të arritura:**   **Hapi i katërt - Punë në grupe**  Ushtrimin 1, nxënësit në grupe dyshe i plotësojnë në libër, pastaj me të gjithë klasën diskutohet cilat janë folje ndihmëse dhe gjysmëndihmëse, qortojnë punën e njëri-tjetrit.  **Hapi i pestë - Punë e pavarur**  Ushtrimet 2 dhe 3, i punojnë në fletore; dallojnë kur foljet janë të mirëfillta dhe kur gjysmëndihmëse. I ndajmë nxënësit në dy grupe. Disa nxënës lexojnë fjalitë, të tjerët vlerësojnë punën e tyre.  **Hapi i gjashtë - Punë e pavarur**  Ushtrimin 4 e punon e gjithë klasa me shkrim në fletore. Pasi mbarojnë, ndahen në pesë grupe; brenda grupit kontrollojnë punën e njëri-tjetrit, gjejnë gabimet. Çdo përfaqësues grupi jep rastet gabim që mund të kenë në grup dhe japin variantin e saktë, pasi e kanë korrigjuar. | | | |
| **Zgjidhja e ushtrimeve:**  Ushtrimi 1: janë krijuar-ndihmëse; duhej luftuar-gjysmëndihmëse  Ushtrimi 2:   * E fillove punën, çoje deri në fund.   + - Kënga e saj vazhdoi e vazhdoi derisa u bë himn.     - Mbaron kjo punë ndonjëherë, apo jo?!     - Fillove të flasësh me zë të lartë, se s’ke argumente..     - Nëna vazhdoi të këndonte ninullën me zë të ulët.,     - Mbaroi së lari dhe së fshiri dhe doli në ballkon.   Ushtrimi 3. Je ti ajo që ke folur keq për mua?!  Je e keqe dhe llafazane...!  Ushtrimi 4.   * Vazhdon të kërkosh atë që s’të takon?   + - Edhe unë mund të filloj punë së shpejti.     - Ou, fillove të flasësh për gjëra pa rëndësi...     - Tani në fund të vitit nisa të aplikoj për studimet e larta.     - Do bërë puna me vullnet e përkushtim për sukses të plotë. | | | |
| **Vlerësimi**:  Vlerësim në situatën e të nxënit  Vlerësim në zgjidhjen e ushtrimeve me gojë e me shkrim  Vlerësimi në detyrën e shtëpisë | | | |
| **Detyra dhe puna e pavarur:**  Ushtrimi 5 (sipas kërkesës) | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** FVK. Zgjedhimi i foljes në mënyrat dëftore, habitore të formës joveprore si dhe kushtore, habitore të FV. Format e pashtjelluara  Kompetenca: Përdorimi i drejtë i gjuhës | | **Situata e të nxënit:**  Folja dhe mënyrat e saj | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -përcakton zgjedhimin e foljeve;  -dallon formën joveprore të foljeve në mënyrat: dëftore, lidhore;  -zgjedhon saktë foljet në mënyrat: kushtore, habitore;  -përcakton funksionin e formave të pashtjelluara;  -dallon foljet ndihmëse nga foljet gjysmëndihmëse;  -ndërton fjali duke përdorur folje gjysmëndihmëse. | | **Fjalët kyçe:**  Zgjedhim i foljes  mënyra  formë joveprore  forma të pashtjelluara  folje ndihmëse  folje gjysmëndihmëse | |
| **Burimet:** teksti, FVK | | **Lidhja me fushat e tjera ose me temat ndërkurrikulare:** Shoqëria dhe mjedisi | |
| **Metodologjia dhe veprimtaritë e nxënësve:**  **Diskutim - Ushtrime - Puno/shkëmbe në dyshe - Pema e mendimeve** | | | |
| **Zhvillimi i orës së mësimit**  **Lidhja e temës me njohuritë e mëparshme të nxënësve - Pema e mendimeve**  Prezantohet në tabelë Pema e mendimit: Folja dhe mënyrat e saj.  **Ndërtimi i njohurive të reja**  **Prezantimi dhe demonstrimi i rezultateve të arritura**  Punohen dhe diskutohen nga nxënësit ushtrimet e FVK, f. 272-273.  Ushtrimet 1 dhe 2 punohen në tekst.  Ushtrimet 3 dhe 4 punohen në tabelë nga dy nxënës, kurse klasa punon në fletoren e kompetencave.  Ushtrimi 3  Afrohej-jovep., u sul-jovep., kërceu-vepr., vura re-(pashë frazeol.)-vepr., dridhej-jovep.  **Puno/shkëmbe në dyshe**  Nxënësit do të punojnë në mënyrë të pavarur ushtrimet 5-9. Pasi përfundimit të punës nxënësit do të shkëmbejnë librin me shokun/shoqen e bankës për të bërë korrigjimin e ushtrimeve.  Prezantohen përgjigjet e ushtrimeve, duke aktivizuar nxënës të ndryshëm. Ndërhyhet, nëse është e nevojshme. | | | |
| **Vlerësimi:** për dallimin e foljeve në dëftore dhe lidhore, kushtore, habitore të formës joveprore; saktësinë në dallimin e formave të pashtjelluara; foljeve ndihmëse dhe gjysmëndihmëse. | | | |
| **Detyrat dhe puna e pavarur:** Ushtrimi 10, f. 273.  *Sugjerim: Kjo orë mësimore mund të përdoret edhe si test i ndërmjetëm për të vlerësuar arritjet e nxënësve për grupin e temave gjuhësore.* | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuha dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** “Atdhe”- Teodor Keko  Kompetenca: Të lexuarit e teksteve letrare dhe joletrare | | **Situata e të nxënit:** Poezi për atdheun | |
| **Rezultatet e të nxënit sipas kompetencave kyçe:**  1. Kompetenca e komunikimit dhe e të shprehurit  2. Kompetenca e të menduarit  3. Kompetenca personale | | | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -përcakton optimizmin që përcjell kjo poezi nëpërmjet fjalëve;  -zbulon himnizimin që poeti i bën natyrës;  -analizon ndjesitë që përcjell poezia nëpërmjet përdorimit të figurave letrare. | | **Fjalët kyçe**:  i dhembshur  pranverë mahnitëse  vendi im  breza  dashuri | |
| **Burimet**: Teksti i nxënësit, materiale për jetën e autorit, videoprojektor, fletore. | **Lidhja me fushat e tjera ose me temat ndërkurrikulare**: Historia | | |
| **Metodologjia dhe veprimtaritë e nxënësve:**  **Prezantim - Stuhi mendimesh - Punë dyshe - Praktikë e drejtuar - Praktikë e pavarur** | | | |
| **Organizimi i orës së mësimit:**  **Lidhja e temës me njohuritë e mëparshme të nxënësve**  Nxënësit lexojnë poezi të ndryshme për atdheun.  **Ndërtimi i njohurive të reja**  Jeta dhe vepra e autorit  **Teodor Keko (1958 -2002)** ka qenë shkrimtar dhe publicist shqiptar. Ka lindur në Tiranë. Ndoqi studimet e larta në Universitetin e Tiranës në degën Gjuhë dhe Letërsi. Ai i filloi publikimet e tij në vitin 1980 dhe është autor i 15 volumeve në zhanre të ndryshme, si: poezi, dramë, novela dhe tregime si: “Loja”, “Lajmëtarja e vdekjes”, “Shënimet e një gruaje” etj.  Lexojmë poezinë me intonacionin e duhur, duke nënvizuar fjalët e reja.  Fjalët dhe shprehjet e reja:  E paepur – nuk thyhet a nuk lëkundet.  Të kallkanta – të akullta.  Sfidante **-** me qëndrim të guximshëm e mospërfillës ndaj kundërshtarit**.**  I lexojmë ato duke i përdorur në fjali për t’i bërë edhe më të kuptueshme.  **Stuhi mendimesh: Punë dyshe**  1.   1. Kujt i kushtohet poezia? - Atdheut të tij. 2. Gjeni shprehje optimizmi të poetit në poezi. - pranvera mahnitëse; zemra mbeti e paepur; ulli përjetësisht i gjelbër etj. 3. Zgjeroni me fjalët tuaja mendimin: “Ne ty apo ti na zgjat neve jetën?”   **Prezantimi dhe demonstrimi i rezultateve të arritura**  Analizojmë dhe interpretojmë poezinë: **Praktikë e drejtuar**  2. Zbuloni si e ka himnizuar natyrën poeti në strofën e parë? Nëpërmjet përshkrimit të natyrës: vendi Im i dhembshur – dimra të butë (Pranverë mahnitëse që s`të le të vdesësh).  3. Shpjegoni kuptimin e strofës së dytë duke nxjerrë në pah mesazhet që vijnë nga historia (Vendi ynë me ndryshimet e mëdha, me problemet e veta, me varfërinë, por përsëri, ajo mbeti e paepur duke sfiduar gjithçka).  4. Përshkruani ndjenjën e lartë të poetit në strofën e tretë. Me se lidhet ajo? – (Lidhet me dashurinë e pakushtëzuar që një njeri ka për vendin e tij dhe me të qenit brez pas brezi në këto troje)  5. Si e kuptoni metaforën në vargun: “Vendi im, një ulli përjetësisht i gjelbër. (do të qëndrojë gjithmonë ndër shekuj dhe duke përcjellë mesazhe Paqeje dhe dashurie në botë)  Kujtojmë:  *Metafora emërton një send a një dukuri me emrin e një sendi a dukurie tjetër që i ngjan. Pra, metafora është përdorimi i një fjale në një kuptim të ngjashëm, por të ndryshëm nga kuptimi i saj i zakonshëm.*  Gjuha e poezisë:  Çfarë ndjesish sjell te ju përdorimi i përsëritur i përemrit **im** (vendi im)? - E personalizon duke e bërë të vetën. Krijon lidhje pronësie me vendin.  Shpjegoni me fjalët tuaja kuptimin e fjalëve:  Shpatullgjerë – njeri trupmadh me shpatulla të gjera.  Këmbëmbledhur – me këmbë në tokë. | | | |
| **Vlerësimi** i nxënësve mbështetet në saktësinë e përgjigjeve të nivelit kuptimor, analizën, interpretimin, shpjegimin e frazave të përdorura nga autori në këtë poezi, si dhe reflektimin rreth temës. | | | |
| **Detyrat dhe puna e pavarur:** Ktheni poezinë në prozë. Ruani fjalët kyçe dhe figuracionin në tekstin tuaj përshkrues. | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** Bisedë letrare (2 x 45 min.)  Libër me poezi  Kompetenca: Të lexuarit e teksteve letrare dhe joletrare | | **Situata e të nxënit:** Libër i përzgjedhur në bashkëpunim me nxënësit (tekst poetik) | |
| **Rezultatet e të nxënit sipas kompetencave kyçe:**  Kompetenca e komunikimit dhe të shprehurit  Kompetenca e të menduarit  Kompetenca e të mësuarit për të nxënë  Kompetenca për jetën sipërmarrjen dhe mjedisi  Kompetenca personale  Kompetenca qytetare  Kompetenca digjitale | | | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -prezanton jetën dhe krijimtarinë e autorit;  -përmbledh shkurt përmbajtjen e librit;  -prezanton tematikën e poezive;  -zbulon temën, idenë kryesore të disa prej poezive;  -jep argumente në lidhje me poezitë më të bukura;  -veçon figura letrare të mësuara dhe tregon rolin e tyre;  -analizon poezinë sipas elementeve të metrikës;  -interpreto bukur dhe me ndjenjë poezi që i kanë lënë më shumë mbresa;  -ilustron poezi të ndryshme, sipas imagjinatës së vet;  -krijon poezi të shkurtra apo shton strofa të poezive të ndryshme, duke iu përmbajtur frymës që përcjell poezia;  -vlerëson punën e realizuar nga shokët/shoqet. | | **Fjalët kyçe:**  libër  krijimtari  prozë  ngjarje  personazh  temë  ide  figura letrare  përmbajtje  vend  kohë  ndërhyrje në strukturë | |
| **Burimet**: libër me poezi, biblioteka, interneti, fotografi, përvojat e nxënësve, CD, magnetofon, videoprojektor | | **Lidhja me fushat e tjera ose me temat ndërkurrikulare:** Shoqëria dhe mjedisi. Artet. TIK | |
| **Metodologjia dhe veprimtaritë e nxënësve**  **Këndi i autorit/autores - Prezantim - Diskutim - Pyetje-përgjigje - Tabela e figurave letrare - Interpretim - Shkrim i lirë - Turi i galerisë** | | | |
| **Organizimi i orës së mësimit**  Librat për bisedë letrare zgjidhen në bashkëpunim me nxënësit, në fillim të çdo tremujori (periudhe), ose në fillim të vitit mësimor. Mund të shfrytëzohen autorë që janë pjesë e librit të nxënësit ose libra të tjerë, të cilat janë në përshtatje me moshën dhe brenda programit të klasës 7.  Nxënësve u jepen qysh në fillim edhe çështjet që do të trajtojnë gjatë bisedës letrare (rezultatet e të nxënit).  **Krijimi i këndit të autorit/autores**  Nxënësit krijojnë një kënd, në një tryezë në krye të klasës, në të cilin ata do të vendosin foto të autorit/autores, vepra të tyre etj. Librat mund të sigurohen në bibliotekën e shkollës ose nga vetë nxënësit apo mësuesi/ja. Mund të vendoset në sfond muzikë e qetë ose të shfaqen në videoprojektor imazhe që kanë lidhje me poezitë.  Krijimi i këtij këndi krijon një atmosferë sa më ftuese, në të cilën nxënësit do të bashkëbisedojnë lirshëm. Biseda letrare mund të zhvillohet edhe në mjedisin e bibliotekës së shkollës apo bibliotekës së qytetit.  **Pyetje-përgjigje**  Klasa ndahet në dy grupe  Grupi I. Ligjëruesit (referuesit)  Grupi II. Dëgjuesit (audienca)  *Grupi I. Ligjëruesit*  Nxënësit e këtij grupi do të prezantojnë një ose disa nga çështjet që u janë dhënë për të trajtuar qysh më parë (rezultatet e të nxënit).  Gjatë prezantimit të pikave, nxënësit në rolin e dëgjuesit (audiencës) janë të lirë t’u drejtojnë pyetje në lidhje me materialet që ata/ato po referojnë.  Pyetjet mund të lidhem me librin, poezitë më të bukura, figurat letrare, temën, idenë etj.  **Karrigia e nxehtë**  Përmes kësaj teknike, nxënësit vendosin veten e tyre në rolin e autorit të librit. Përmes pyetjeve që do t’u drejtohen nga klasa, nxënësit në rolin e poetit/poetes do t’u përgjigjen pyetjeve të ndryshme në lidhje me librin apo poezi të veçanta.  **Shkrim i lirë**  Nxënësit mund të realizojnë krijime të shkurtra: strofa apo poezi të ngjashme në tematikë me poezitë e librit. Natyrisht këtë veprimtari nuk e realizojnë të gjithë nxënësit, por nxënës të talentuar në fushën e shkrimit. Gjithsesi nxiten të gjithë nxënësit në procesin e krijimit.  **Interpretim**  Nxënësit interpretojnë poezi që u kanë lënë më shumë mbresa. Vendoset në sfond muzikë. Nxënësit vlerësojnë interpretuesit më të mirë.  **Turi i galerisë**  Prezantohen libërthat e krijuara nga nxënësit. Gjithë materialet që nxënësit kanë punuar për bisedën letrare mund të paraqiten në formën e një libërthi me kopertinë dhe ilustrime.  Nxënësit mund të realizojnë bisedën letrare edhe në formë të digjitalizuar, përmes *slide*-ve. | | | |
| **Vlerësimi:** me notë dhe vetëvlerësim (pjesë e vlerësimit të vazhdueshëm) | | | |
| **Detyrat dhe puna e pavarur:** | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuha shqipe** | **Shkalla: III** | **Klasa: VII** |
| **Tema mësimore**: Trajtat e shkurtra dhe të bashkuara te përemrat vetorë  Kompetenca: Përdorimi i drejtë i gjuhës  Morfologji | | **Situata e të nxënit:** | |
| **Rezultatet e të nxënit sipas kompetencave të fushës**  **Nxënësi/ja:**  -dallon trajtat e shkurtra dhe të bashkuara të përemrat vetorë;  -i zbërthen ato me anë të pyetjeve;  -i përdor trajtat e p. vetor në fjali. | | **Fjalë kyçe:**  m’i  trajta e plotë  trajta e shkurtër  trajtë e bashkuar | |
| **Burimet:** libri i gjuhës shqipe, klasa VII,tabela të lakimit të përemrave vetorë, fleta për verifikimin e kompetencave. | | **Lidhja me fushat e tjera ose me temat ndërkurrikulare:** Zhvillon komunikimin, përforcon njohuritë në edukatës shoqërore, përdorimi i kompjuterit (prezantimi me *PowerPoint*) | |
| **Metodologjia dhe veprimtaritë e nxënësit**  **Tabela e koncepteve - Puna në grupe dyshe - Loja gjuhësore** | | | |
| 1. **Lidhja e temës me njohuritë e mëparshme:**   **Hapi i parë - Tabelë koncepti**  Mësuesi/ja prezanton tabelën e lakimit të përemrave vetorë.  Thonë ç’dinë për përemrat vetor, çfarë tregon secili përemër sipas vetave.  Mësuesi/ja ndalet te rasa dhanore dhe kallëzore, të cilat dalin me trajta të plota dhe të shkurtra.  Rasa dhanore: më, të, i, na, ju, u  Rasa kallëzore: më, të, e, na, ju, i  **2. Ndërtimi i njohurive të reja:**  **Hapi i dytë - Lexim në heshtje**  Lexojmë në heshtje informacionin e dhënë në libër për lakimin e përemrave vetorë dhe përsëritin trajtat e shkurtra.(rasa dhanore, kallëzore).  **Hapi i tretë - Prezantim me *Powerpoint*/Tabelë koncepti**  Mësuesi/ja mund të prezantojë me *Powerpoint* tabelën e bashkimit të trajtave të shkurtra të rasës dhanore me trajtën e shkurtër e, i, të rasës kallëzore. Nxënësit dallojnë trajtat e shkurtra dhe të bashkuara. Përdorimi i tyre në fjali.  **Hapi i katërt - Punë e pavarur**  Drejtshkrimi i trajtave të bashkuara ndaras dhe me apostrof  **3. Prezantimi dhe demonstrimi i rezultateve të arritura:**  **Hapi i pestë - Punë në grupe**  Në grupe dyshe punohet ushtrimi 1 në libër (me gojë). Vendosin trajtat e shkurtra që mungojnë. Aktivizohen disa nxënës/e.  **Hapi i gjashtë - Punë e pavarur**  Punohet në libër ushtrimet 2, 3, 4, 6 (sipas kërkesës në libër). Nxënësit këmbejnë librat, kontrollojnë punën e njëri-tjetrit.  Lexojnë ushtrimet para klasës, qortohen gabimet që mund të kenë bërë nxënësit.  Ushtrimin 5 e punojnë me shkrim në fletore, përdorin trajtat e bashkuara në fjali. Disa nxënës/e lexojnë fjalitë, zbërthejnë trajtat e bashkuara.  **Hapi i shtatë - Lojë gjuhësore**  Lojë gjuhësore: nxënësit, radhë njëri pas tjetrit, lexojnë fjalitë që kanë formuar për ush. 5. Nxënësi/ja që nuk përgjigjet shpejt, eliminohet nga loja. Loja vazhdon derisa aktivizohen të gjithë nxënësit. | | | |
| **Zgjidhja e ushtrimeve:**  Ushtrimi1. Trajtat e shkurtra: ne, i, e, e, na, ta, na, i, m’u, na, ta, na e.  Ushtrimi 2. Trajtat e shkurtra dhe të bashkuara dhe përemra vetorë: ti, më, ne, i, ma, më, unë, ma, m’i  Ushtrimi 3. Këtë, ti, mua, i, ata, na, ne, ne, ju, ata, ajo, e, ato, prej jush  Ushtrimi 4. Merre, kthema, jepmë, foli, kthemëni, thuaju, thuamëni, jepmani  Ushtrimi 5 shembujt të ngjashëm si në tabelat e librit.  Ushtrimi 6. E fiku, i kapi, e mori, t’ia kishin, e shfletoi, t’i fliste, u vinte, i njihte, e dinte, i kishte, u mungonte, ta tregonte. | | | |
| **Vlerësimi**:  Vlerësimi me gojë në situatën e të nxënit  Vlerësimin me gojë e shkrim në veprimtaritë praktike  Vlerësimin në detyrën e shtëpisë | | | |
| **Detyra dhe puna e pavarur:**  Gr. 1: Nxënësit bëjnë me një fletë dyshe tabelën e bashkimit të trajtave të shkurtra të përemrave vetorë.  Gr. 2: Prezantimi i tabelës me *PowerPoint*  Gr. 3: Ushtrimi 7 (sipas kërkesës) | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** Thuaja këngës me gëzim - Uitman  Kompetenca: Të lexuarit e teksteve letrare dhe joletrare | | **Situata e të nxënit:** Stina e pranverës | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -përshkruan me detaje stinën e pranverës;  -interpreton me ndjenjë poezinë;  - analizon poezinë;  - shpjegon kuptimin e shprehjeve e figurave letrare;  - kthen poezinë në një prozë, duke e shoqëruar edhe me vizatim. | | **Fjalët kyçe:**  stinë e pranverës  gëzim  jetë | |
| **Burimet:** teksti i nxënësit, imazhe të stinës së pranverës, CD, magnetofon (Stinët e vitit-Vivaldi) | | **Lidhja me fushat e tjera ose me temat ndërkurrikulare:** Artet (Muzika, piktura) | |
| **Metodologjia dhe veprimtaritë e nxënësve:**  **Parashikim me terma paraprakë - Diskutim - Pema e mendimit - Ditar dypjesësh** | | | |
| **Zhvillimi i orës së mësimit**  **Lidhja e temës me njohuritë e mëparshme të nxënësve**  Paraqitet në tabelë fjalë “Stina e pranverës” dhe udhëzohen nxënësit që të krijojnë Pemën e mendimit të kësaj fjale. Në sfond mund të vendoset “Stinët e vitit” të Vivaldit (Pranvera).  Paraqiten në tabelë detaje të kësaj stine.  **Ndërtimi i njohurive të reja**  Prezantohet titulli i poezisë dhe nxënësit njihen me jetën dhe krijimtarinë e Uitmanit.  *Walt Whitman* lindi më 31 maj 1819, plot 195 vjet më parë, pranë Huntington, Long Island, ishulli në formë peshku për të cilin flet shpesh në poezitë e tij, ishull i adhuruar dhe i urryer në të njëjtën kohë, në një familje në gjendje jo të mirë ekonomike. Babai, ndonëse nuk kishte një punë të përhershme, solli në botë nëntë fëmijë. Uitman do të kishte një lidhje të veçantë me nënën, saqë vdekja e saj, ndodhur kjo gjithsesi në moshë shumë të vonuar, e degdisi atë në një gjendje dërrmimi. Kjo goditje do të linte gjurmë pesimizmi në pak nga poezitë e Ualt Uitmanit. Në vitin 1823, familja vendoset në Bruklin, kur poeti i ardhshëm ishte 4 vjeç. Uitman deri në vitin 1830 iu dedikua studimeve, pastaj filloi të mësojë mjeshtërinë e tipografit. Në vazhdim, punoi si mësues filloreje, fatorino dhe një mori angazhimesh të tjera derisa u bë gazetar. Kalimi nga tipograf në gazetar ishte një gjë e natyrshme asokohe në Amerikë. Në këtë periudhë, lindi dashuria e tij për lëvrimin e poezisë. Në vitin 1833, boton atë që do ta shpallte atë përfundimisht poet dhe “shenjtor”, librin “Fije bari”. Dymbëdhjetë poezitë pa titull dhe një parathënie dhe foton e tij me uniformë punëtori në kopertinë, ishte gjithçka e këtij botimi.  Lexohet bukur poezia dhe shpjegohen fjalët e reja.  **Prezantimi dhe demonstrimi i rezultateve të arritura**  Punohen dhe diskutohen nga nxënësit pyetjet 1-7 të tekstit.  Gjatë dhënies së përgjigjeve, udhëzohen nxënësit që mendimet e tyre t’i konkretizojnë me detaje nga teksti.  Vlerësohen përgjigjet e sjella nga nxënësit. | | | |
| **Vlerësimi:** Vlerësimi i nxënësit mbështet në komentin e poezisë, përcaktimin e llojeve të figurave letrare si dhe në analizën e detajeve përshkruese. | | | |
| **Detyrat dhe puna e pavarur:** Ktheni poezinë në një prozë, duke e ilustruar edhe me vizatim. | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** “Mëngjesi” O. Khajam  **Kompetenca:** Të lexuarit e teksteve letrare dhe joletrare | | **Situata e të nxënit:** Poezi për natyrën | |
| **Rezultatet e të nxënit sipas kompetencave kyçe:**  1. Kompetenca e komunikimit dhe e të shprehurit  2. Kompetenca e të menduarit  3. Kompetenca e të nxënit  4. Kompetenca qytetare | | | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -zbulon detajet përshkruese të poezisë;  -përcakton llojet e figurave letrare;  -bën analizën metrike të poezisë;  -krahason poezinë “Mëngjesi” me poezinë “Thuaja këngës me gëzim”, duke nxjerrë në pah elementet e përbashkëta dhe ndryshimet që ato kanë. | | **Fjalët kyçe:**  mëngjesi  dielli gjahtar  retë  trëndafili  bilbili  **http://www.coolwallpapers.org/photo/55389/0_abb2d_a7c39d09_XL.jpeg** | |
| **Burimet:** teksti mësimor, tabela e zezë, fletore, libri “Rubairat” O Khajam | | **Lidhja me fushat e tjera ose me temat ndërkurrikulare:** Biologjia | |
| **Metodologjia dhe veprimtaritë e nxënësve**  **Parashikim me terma paraprakë - Diskutim - Ditar dypjesësh** | | | |
| **Lidhja e temës me njohuritë e mëparshme të nxënësve:** **Parashikim me terma paraprakë. Ditar dypjesësh**  Mësuesi/ja shkruan në tabelë fjalët kyçe:  U kërkohet nxënësve të shkruajnë një tekst të shkurtër mbështetur në fjalët kyçe: mëngjesi, dielli gjahtar, pikojnë vesë retë, qesh trëndafili, bilbili i shkretë. Shkrimi të jetë i shkurtër rreth 5-6 fjali. (Nxënësit mund të punojnë në poezi ose prozë) u lihet kohë e mjaftueshme për punë, rreth 10 min.  Lexohet poezia nga mësuesi/ja. Më pas, nxënësit e lexojnë atë në heshtje dhe nënvizojnë fjalët e panjohura. Njihen me kuptimin e këtyre fjalëve, mbështetur në fjalorin e tekstit. Nxënësit krahasojnë shkrimet e tyre me të poezisë.  **Ndërtimi i njohurive të reja:****Diskutim. Ditar dypjesësh**  Nxënësit rikthehen në tekst për t’u përgjigjur pyetjeve të dhëna:  Cilat janë detajet e përshkrimit të peizazhit në këtë poezi?  Ç’lloj strofe ka përdorur autori në këtë poezi?  Vëreni me kujdes rrokjet e fjalëve në fund të vargjeve. A kanë përputhje me njëra-tjetrën? Diskutohen përgjigjet e dhëna.   |  |  | | --- | --- | | Frazat e dhëna | Lloji i figurës letrare | | *Mëngjesi me shigjet` e grisi perden e natës*  *Yjt` i arratisi*  *Dielli gjahtar me rreze kapi çdo majë mali*  *Nga Dimri ferr, Pranvera qiell*  *Qesh trëndafili e thotë* | Epitet metaforik (dielli gjahtar), Metaforë (dielli me rreze kapi çdo majë mali)  Shkallëzimi  Antitezë  Personifikim |   **Prezantimi dhe demonstrimi i rezultateve të arritura:** Nxënësi/ja jep vlerësime rreth detajeve përshkruese të poezisë. | | | |
| **Vlerësimi:** Vlerësimi i nxënësit mbështet në komentin e poezisë, përcaktimin e llojeve të figurave letrare, si dhe në analizën e detajeve përshkruese të saj. | | | |
| **Detyrat dhe puna e pavarur:** Krahasoni detajet e përshkrimit të natyrës në këtë poezi me ato në poezinë: “Thuaja këngës me gëzim”. | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuha shqipe** | **Shkalla: III** | **Klasa: VII** |
| **Tema mësimore**: Përdorimi i apostrofit para trajtave të shkurtra  Kompetenca: Përdorimi i drejtë i gjuhës  Drejtshkrim | | **Situata e të nxënit:** Nxënësit vendosin apostrofin në fjali të ndryshme. | |
| **Rezultatet e të nxënit sipas kompetencave të fushës**  **Nxënësi/ja:**  -përdor apostrofin, duke respektuar të gjitha rastet e drejtshkrimit;  -shkruan saktë në fjali apo në një tekst që krijon vetë. | | **Fjalë kyçe:**  apostrofi  rregulla drejtshkrimore  trajta të shkurtra  të bashkuara | |
| **Burimet:** Libri i gjuhës shqipe, klasa VII, drejtshkrimi i gjuhës shqipe, fleta për verifikimin e kompetencave | | **Lidhja me fushat e tjera ose me temat ndërkurrikulare:** Zhvillon komunikimin në çdo lloj fushe | |
| **Metodologjia dhe veprimtaritë e nxënësit**  **Puna në grup - Puna e pavarur - Pyetje në dyshe** | | | |
| 1. **Lidhja e temës me njohuritë e mëparshme:**   **Hapi i parë - Stuhi mendimi**  Nxënësit japin disa raste që mbajnë mend për përdorimin e apostrofit.   * M’i more të gjitha lodrat e mia. (më + i = kujt? - mua më; kë? - ato i) * T’i pranova mendimet e tua, por më dëgjo tani. (t + i = kujt? = ty të; kë? - ato i) * T’u kërkosh mendim edhe shokëve. (të e foljes në lidhore + kujt? - atyre u) * S’u erdhi mirë nga veprimi yt. (nuk = s’; kujt? = atyre u).   Nxënësit japin edhe shembuj të tjerë me përdorimin e apostrofit në trajtat e shkurtra të bashkuara, si dhe më përemrin pyetës çfarë - ç’.  *Çfarë do nga unë? Ç’do nga unë?*   1. **Ndërtimi i njohurive të reja:**   **Hapi i dytë - Punë në grupe**  Një nxënës lexon në libër rastet e përdorimit të apostrofit që janë dhënë me tabelë.  Në grupe dyshe, nxënësit i drejtojnë pyetje njëri-tjetrit për rastet e përdorimit të apostrofit, duke dhënë edhe shembuj.  Pse përdoret apostrofi? (sepse bie ë-ja në shqiptim)  Kur përdoret apostrofi? (në trajtat e bashkuara, te përemri pyetës çfarë-ç’, te pjesëza mohuese nuk-s’, kur bashkohen me foljen apo me trajtat e bashkuara)  Si do t’i formulojmë rregullat e drejtshkrimit për rastet në tabelë?   1. Trajtat e bashkuara m’i; t’i shkruhen me apostrof 2. Të-ja e foljes në lidhore, kur bashkohet me trajtat e shkurtra ose të bashkuara, përdorim apostrofin. 3. Trajta e shkurtër më dhe të, kur bashkohen me pjesëzën u të foljes në të kryerën e thjeshtë, përdoret apostrofi.   **Hapi i tretë - Punë në grupe**  Ndahen nxënësit në 5 grupe dhe në tabelë shkruajnë me bojëra uji 3 rregulla të përdorimit të apostrofit dhe i afishojnë në muret e klasës dhe qëndrojnë aty gjatë gjithë orëve të drejtshkrimit.  **3. Prezantimi dhe demonstrimi i rezultateve të arritura:**  **Hapi i katërt - Punë e pavarur**  Ushtrimin 1, një nxënës e punon në dërrasë, kurse klasa i shkruan saktë fjalët në fletore, më pas qortojnë gabimet.  **Hapi i pestë - Punë në grupe dyshe**  Ushtrimet 2 dhe 3, nxënësit i plotësojnë në libër në grupe dyshe, mësuesi/ja kontrollon punën e tyre. I shkruajnë në fletore rastet e përdorimit saktë të apostrofit.  **Hapi i gjashtë - Punë në grupe**  Ushtrimin 4, nxënësit në grupe dyshe punojnë me tekstin “Zodiaku” që e kanë në tekst, nënvizojnë rastet e përdorimit të apostrofit dhe thonë cilit rregull i përkasin. Pasi mbarojnë, lexojnë rastet, argumentojnë mendimet. | | | |
| **Zgjidhja e ushtrimeve**  Ushtrimi 1: do t’i kërkoja; do t’i flas; për t’i pasur si dëshmi; me t’i thënë një fjalë; do t’u kërkosh falje; t’u marrësh nga një dhuratë; do t’u kisha lajmëruar; do t’u përgjigjem menjëherë; t’jua them hapur; do t’jua kisha thënë më parë; do t’jua lehtësojë shumë punën; të m’ia thuash të gjitha fjalët; do t’ia tregoja.  Ushtrimi 2: për ta kryer vizitën; më duhej ta mbaja...; ai s’i dëgjoi këshillat... prandaj s’iu kthye shëndeti.  Ushtrimi 3:drejtori i shkollës; ç’të tha; s’folën; m’i jep lapsat me ngjyra; me t’u dalë përpara; ta mori dorën.  Ushtrimi 4: s’i kam njohur; e si t’i shihje; mund t’i shihja; e lehtë për t’u njohur; s’e njeh dot; s’do të reshtnim; s’kaloi kohë; Po kjo ç’është; s’të linte pikë dyshimi; s’bënte asgjë. | | | |
| **Vlerësimi**:  Vlerësim me gojë në situatën e të nxënit  Vlerësimi në punën me grupe  Vlerësim me shkrim në zgjidhjen e ushtrimeve | | | |
| **Detyra dhe puna e pavarur:**  Grupi I: Shkruani rregullat e përdorimit të apostrofit dhe nga pesë shembuj për secilin.  Grupi II: Ushtrimi 5 (sipas kërkesës) | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** FVK. “Zilet” Edgar Alan Po  **Kompetenca:** Të lexuarit e teksteve letrare dhe joletrare | | **Situata e të nxënit:**  Poezi nga letërsia botërore | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -lexon poezinë dhe tregon përjetimet emocionale që u shkakton ajo;  -analizon elementet metrike të kësaj poezie;  -formulon mesazhin e poezisë;  -tregon rolin e figurave letrare;  -kthen poezinë në një prozë. | | **Fjalët kyçe**  zile  tringëllijnë  botë e hareshme  natë me yje  gaz | |
| **Burimet:** FVK, poezi nga letërsia botërore | | **Lidhja me fushat e tjera ose me temat ndërkurrikulare:** Shoqëria dhe mjedisi. Artet | |
| **Metodologjia dhe veprimtaritë e nxënësve**  **Diskutim - Punë e pavarur - Punë në grupe** | | | |
| **Zhvillimi i orës së mësimit**  **Lidhja e temës me njohuritë e mëparshme të nxënësve**  Prezantohen disa poezi të poetitEdgar Alan Po  **Korbi (fragment)**  **Edgar Allan Poe** **Përktheu: Noli**  Brënda hyn një Korb i mvrejtur Madhështor i kohës vjetër. As u fal, as përshëndoshi, As bën tjatër punëboshi, Po si zot më shkon trimoshi Dhe qëndron mi derën time – Ngjitet mi një bust Pallade Mun mbi derë t’odës sime – Ngjitet, rri, dhe s’bën gjë më. \*\*\* Më zu gazi, më shkoi tmeri M’atë Korb të zi si Ferri, Që po mbahej aq’ i rëndë, Aq’ i lartë, dhe i thom: “Ndonëse je perçeprerë, S’ka dyshim, je trim i ndjerë, Korb i mvrejtur, i vrerosur, Arratisur zall më zall; Thuam’ emrin tënt me nam Anës detit Plutonian!  **Ndërtimi i njohurive të reja**  Prezantohet poezia “Zilet” f. 258 dhe pyeten nxënësit nëse kanë ndonjë fjalë së cilës nuk ia dinë kuptimin.  Poezia rilexohet edhe nga tre nxënës.  Kalohet në punimin e ushtrimeve të tekstit. Nxënësit mund të punojnë në mënyrë të pavarur ose në grupe.  Një mënyrë tjetër është punimi i ushtrimeve dhe shkëmbimi i fletoreve me shokun/shoqen e bankës, që të krahasohen edhe përgjigjet e dhëna.  **Prezantimi dhe demonstrimi i rezultateve të arritura**  Pas përfundimit të punës së pavarur, nxënës të ndryshëm do të prezantojnë përgjigjet e ushtrimeve. Mund të ndërhyhet, nëse shihet e arsyeshme për të sqaruar ndonjë pasaktësi a paqartësi që del.  Nëse përgjigjet nuk prezantohen, fletoret mblidhen dhe vlerësohen me notë, për një grup nxënësish ose për gjithë klasën. | | | |
| **Vlerësimi:** për saktësinë në punimin e ushtrimeve që lidhen me poezinë. | | | |
| **Detyrat dhe puna e pavarur:** | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** Diktim nr. 2. Përdorimi i apostrofit  **Kompetenca:** Të shkruarit për qëllime personale dhe funksionale | | **Situata e të nxënit:** | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -shkruan saktë një tekst të diktuar në lidhje me apostrofin;  -përdor drejt apostrofin pranë trajtave të shkurtra dhe trajtave të shkurtra të bashkuara;  -përdor drejt apostrofin te përemri pyetës ç dhe pjesëza mohuese’s. | | **Fjalët kyçe:**  diktim  apostrof  drejtshkrim  trajtë e shkurtër  përemër pyetës  pjesëz mohuese | |
| **Burimet:** tekst diktimi me rreth 150 fjalë. | | **Lidhja me fushat e tjera ose me temat ndërkurrikulare:** Shoqëria dhe mjedisi | |
| **Metodologjia dhe veprimtaritë e nxënësve**  **Përsëritje - Diktim** | | | |
| **Zhvillimi i orës së mësimit**  **Lidhja e temës me njohuritë e mëparshme të nxënësve**  Rikujtohen me nxënësit rastet e përdorimit të apostrofit dhe paraqiten disa shembuj në tabelë.  **Ndërtimi i njohurive të reja**  Prezantohet tema e diktimit dhe nxënësve u lexohet i plotë teksti që do të shkruajnë. U bëhet me dije edhe kriteri i vlerësimit të tij, të cilin nxënësit do ta shkruajnë në fund të diktimit. Më pas, kalohet në leximin pjesë-pjesë të materialit të përgatitur.  **Prezantimi dhe demonstrimi i rezultateve të arritura**  Diktimi kontrollohet edhe një herë nga nxënësit para se të dorëzohet. | | | |
| **Vlerësimi:** për saktësinë në përdorimin e apostrofit. | | | |
| **Detyrat dhe puna e pavarur:** | | | |

**Diktim nr. 2 (periudha e dytë) Gjuhë shqipe 7**

**Tema:** Përdorimi i apostrofit

**Shumë gjëra ai s’i kuptonte. Po sikur një ditë njeriut t’i qëllonte të vriste diellin?**

**Çfarëdo që të thoshte e dinte se ishin me fat.**

**Njëherë i erdhi keq për peshkun që s’kishte ç’të hante, por ai s’tundej nga vendimi për**

**ta vrarë. Po a e meritonin njerëzit mishin e tij? Thoshte se jo. Asnjë njeri në botë s’e**

**meritonte të ushqehej me mishin e tij. Ç’fisnikëri!**

**Mund t’ua tregonte të gjithëve mendimet e tij, por e dinte se s’do ta kuptonin.**

**Duhet t’u rrëfente se nuk ishte e udhës që të ushqeheshin duke vrarë vëllezërit e tyre**

**në det, megjithëse e dinte që do ta merrnin për të çmendur. S’duhej zgjatur shumë, por**

**me t’u gdhirë do të shkonte përsëri te varka dhe do të peshkonte derisa të errej.**

**Peshku ishte tërë fuqi dhe ja ku peshku iu afrua grepit dhe e mbërtheu me gojë. Teksa po e mbante grepin të shtrënguar, nisi të numëronte një, dy, tre e kështu me radhë.**

**Pushoi në çast dhe po priste që ai të kundërshtonte. Pesha e peshkut po anonte bashin e varkës dhe ai u përpoq që t’i mëshonte asaj me fuqi, por ishte e kotë. S’donte që t’i shpëtonte ky peshk kaq i madh.**

**Hëna e argjendtë kishte kohë që kishte dalë dhe ai e kishte të vështirë të**

**përcaktonte sa qe ora. Në qoftë se nuk kthehej tani, më vonë do ta kishte të pamundur.**

**Me t’iu afruar bashit të varkës, pa se peshku ende qëndronte i mbërthyer me turirin e tij**

**të gjerë pas grepit.**

Kriteri i vlerësimit: dy gabime, një notë

**PLANIFIKIMI DITOR Data: \_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** Konkurs poezie | | **Situata e të nxënit:** Interpretojmë poezi | |
| **Rezultatet e të nxënit të kompetencave të fushës sipas temës mësimore**  Nxënësi/ja:  -reciton dhe interpreton poezi të ndryshme;  -diskuton për brendinë e poezive;  -diskuton rreth gjuhë së poezive të interpretuara;  -komenton vargje poetike;  -përshkruan mbresat dhe ndjesitë që përjeton nga leximi ose recitimi i një poezie. | | **Fjalët kyçe:**  poezi  ndjenjë  ndikim  varg  mbresa  konkurs | |
| **Burimet:** teksti mësimor,libra me poezi, videoprojektor | | **Lidhja me fushat e tjera ose me temat ndërkurrikulare:** Qytetaria,Arti | |
| **Metodologjia dhe veprimtaritë e nxënësve**  **Stuhi mendimi - Interpretim/Konkurs - Punë në grupe - Punë me grupe ekspertësh** | | | |
| **Zhvillimi i orës së mësimit**  **I. Veprimtari paraprake**  **Hapi i parë - Stuhi mendimi**  Mësuesi/ja iu drejton nxënësve pyetjen: Përse flasim për poezinë?  Nxënësit japin përgjigje të ndryshme ashtu si ata i mendojnë.  **II. Zhvillimi i situatës**  **Hapi i dytë** **- Konkurs**  Mësuesi/ja organizon një konkurs ku të gjithë nxënësit do të përgatisin një apo dy strofa nga një poezi e autorëve Lasgush Poradeci, Ali Podrimja, Visar Zhiti etj., poezitë e të cilëve i kanë sjellë në klasë dhe nxënësit zgjedhin vetë autorin që pëlqejnë.  Pasi i kanë përgatitur dhe lexuar që më parë sipas radhës, nxënësit i interpretojnë ato. Bëhen vlerësime mbi mënyrën e recitimit… Ndahen certifikata vlerësuese dhe çmime.  **Hapi i tretë - Punë në grupe**  **Nxënësit të ndarë në grupe diskutojnë rreth problematikave që ngrihen në ushtrimin 1.**   * Brendisë së poezive që lexuan * Titujve të poezive * Figurave letrare * Mesazheve që përcjellin * Mbresave që u lindin gjatë dëgjimit të poezive që konkurruan     **Përforcim njohurish**  **Hapi i katër - Punë me grupe ekspertësh**  Njihen më këshillat për poezinë dhe diskutojnë rreth tyre në grup.  Më pas, kur kthehen në grupet bazë, i shpjegojnë këto këshilla. | | | |
| **Koha mësimore:** Sugjerohet që kjo situatë të zhvillohet 1 orë. | | | |
| **Veprimet në situatë**  Flasin për poezinë.  Interpretojnë dhe recitojnë poezi.  Japin vlerësime për poezitë që dëgjuan, të interpretuara nga shokët.  Marrin dhe japin këshilla për dëgjimin e poezisë. | | | |
| **Vlerësimi:**  Kjo situatë mësimore quhet e arrirë kur të gjithë nxënësit janë pjesëtarë aktivë nëpërmjet të folurit rreth poezisë, marrin pjesë në konkursin e poezisë, vlerësohen dhe vlerësojnë të tjerët për interpretimet e tyre, marrin dhe japin këshilla në lidhje me poezinë. | | | |
| **Detyrë:**Projekt për përgatitjen e një pasditeje poetike | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuha shqipe** | **Shkalla: III** | **Klasa: VII** |
| **Tema mësimore**: Përemrat vetvetorë, dëftorë, pyetës  Kompetenca: Përdorimi i drejtë i gjuhës  Morfologji | | **Situata e të nxënit:** Nxënësit lexojnë vargje dhe dallojnë përemrat që kanë mësuar. | |
| **Rezultatet e të nxënit sipas kompetencave të fushës**  **Nxënësi/ja:**  -dallon përemrat vetvetorë, dëftorë, pyetës, në fjalitë e dhëna në libër;  -zëvendëson në fjali përemrat që mungojnë. | | **Fjalë kyçe:**  përemrat vetvetorë  dëftorë  pyetës | |
| **Burimet:** libri i gjuhës shqipe, klasa VII, fleta për verifikimin e kompetencave | | **Lidhja me fushat e tjera ose me temat ndërkurrikulare:** Nxënësi/ja zhvillon komunikimin, pasuron fjalorin, me njohuritë e edukatës shoqërore për edukimin qytetar te nxënësi/ja. | |
| **Metodologjia dhe veprimtaritë e nxënësit**  **Parashikim me terma paraprakë - Puna në grupe dyshe - Diskutim** | | | |
| 1. **Lidhja e temës me njohuritë e mëparshme:**   **Hapi i parë - Parashikim me terma paraprakë**  Mësuesi/ja shkruan në dërrasë fjalët:  **ky, këta, të tillë, vetes, cili? Kë?, i sati**, **me se**.  Me këto fjalë, krijoni një tekst me 5-6 fjali p.sh.:  Ky libër që i caktova vetes për ta lexuar shpejt, po më duket i mërzitshëm. Ju do të pyesni: Cili është ky libër? Të gjithë këta libra që kam në listën e rekomanduar nga mësuesi/ja e gjuhës shqipe, duhet t’i lexoj, por të tillë, si ky, do të më kërkojnë një kohë më të gjatë. Kë duhet të dëgjoj, mamin apo motrën? Me se do të merrem në kohën e lirë? Të satin do ta lexoj këtë libër? Ma thoni ju.  **Hapi i dytë - Punë në grupe**  Nxënësit lexojnë tekstet e shkruara në fletore dhe emërtojnë përemrat e përdorur për aq sa kanë mësuar në klasën e VI. Gjejnë te njëri-tjetri në janë përdorur të gjithë fjalët e dhëna në tabelë.  **Hapi i tretë - Tabelë koncepti**  Nxënësit përgatisin tabelë me përemrat që kanë mësuar në klasën e VI (vetorë, dëftorë, pronorë, pyetës).   1. **Ndërtimi i njohurive të reja**   **Hapi i katërt - Tabelë koncepti**  Mësuesi/ja prezanton tabelën e librit me përemrat në dërrasën e zezë (me flipçart ose me video projektor) dhe nxënësit përsëritin shtatë llojet e përemrave.  **Hapi i pestë - Punë në grupe dyshe**  Nxënësit lexojnë në dyshe informacionin e dhënë në libër për përemrat vetvetorë (vetja, vetvetja), dëftorë (ky, kjo, këta, këto, i tillë, i atillë, ai, ajo, ata, ato), pyetës (kush, cili, ç’, çfarë, sa, i sati, me se).  **Hapi i gjashtë - Shpjegim dhe tabelë koncepti/Pyetje-përgjigje**  Mësuesi/ja shpjegon çështjet kryesore:  -Çfarë tregon përemri vetvetor? Atë që e kryen veprimin dhe atë mbi të cilin bie veprimi. Lakohet.  -Çfarë tregon përemri dëftor? Frymorë që ndodhen:  **Afër folësit** - ky, kjo, këta, këto, i tillë, i këtillë  **Larg folësit** - ai, ajo, ata, ato, i atillë, të atillë (lakohen)  Si mund t’i dallojmë përemrat ai, ajo, ata, ato kur janë vetorë dhe ku janë dëftorë? Shembuj.  Cilët janë përemrat pyetës? (kush, cili, ç’, çfarë, sa, i sati, me se)  Përse përdoren ata? Cilët prej tyre lakohen? Shembuj.   1. **Prezantimi dhe demonstrimi i rezultateve të arritura:**   **Hapi i shtatë**  Mësuesi/ja vizaton në tabelë skema dhe kërkon nga nxënësit t’i plotësojnë me sa më shumë përemra vetorë, vetvetorë, dëftorë, pyetës.  **Hapi i tetë - Punë në grupe dyshe**  Punohen në libër, në grupe dyshe, ushtrimet 1, 2, 3, 4, 5 dhe 6 gjejnë llojet e përemrave, (vetvetorë, dëftorë, pyetës). Kontrollojnë punën e njëri-tjetrit.  **Hapi i nëntë - Punë e pavarur**  Punohen ushtrimet 7 dhe 8 (sipas kërkesës). Nxënësit ndahen në dy grupe, pastaj lexojnë fjalitë që kanë krijuar me përemra vetvetorë dhe pyetës. | | | |
| **Zgjidhja e ushtrimeve:**  Ushtrimi 1: Unë për veten time; e kam fajin vetë; inatin me veten; është vetvetja  2. Përemrat dëftorë: atë, këtë, këto, e tillë  3. Përemrat vetorë: ajo, ne, unë, më (pëlqen), të + e (kapërcejmë)  4. Përemrat pyetës: kush, cili, çfarë, sa, i sati, me se  5. Përemrat dëftorë: **për afër**: ky, kjo, këta, këto, të këtillë, e këtillë, i tillë; **për larg**: ai, ajo, ata, ato, të atillë, e atillë, i atillë  Ushtrimi 5: (është) ky, ajo, kjo, këtë, atë, të tillë.  Ushtrimi 6: Përemrat pyetës: kush, kush, cili, me se, sa, me se.  Ushtrimi 7: Më duket vetja e sigurt për mësimin e ri. Mendimi i vetes së tij i dukej më i drejtë. I bie më qafë vetes sime për këtë gjë. E kishte këtë gjendje prej vetes së tij.  Ushtrimi 8: Kush e mori librin tim? Cilin mësim morëm sot në lëndën e historisë? Çfarë mendon për këtë punë? I sati ishe në grupin e të rinjve? Me se do të shkoni sot në Durrës? | | | |
| **Vlerësimi**:  Vlerësimi me gojë në situatën e të nxënit  Vlerësimin në punimin e ushtrimeve me gojë e shkrim (individualisht) | | | |
| **Detyra dhe puna e pavarur:**  **Grupi I**: Ushtrimin 9 (sipas kërkesës)  **Grupi II:** Krijoni një tekst me 7-8 fjali, ku të përdoren katër llojet e përemrave (vetorë, vetvetorë, dëftorë, pyetës). | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **Fusha: Gjuha dhe komunikimi** | **Lënda: Gjuhë shqipe** | | **Shkalla: III** | **Klasa: VII** |
| **Tema mësimore:** Shkruajmë poezi (2 x 45min.)  Kompetenca: Të shkruarit për qëllime personale dhe funksionale | | | **Situata e të nxënit:** Krijojmë poezi | |
| **Rezultatet e të nxënit sipas kompetencave kyçe:**   1. Kompetenca e komunikimit dhe e të shprehurit 2. Kompetenca e të mësuarit për të nxënë 3. Kompetenca e të menduarit 4. Kompetenca personale 5. Kompetenca për jetën, sipërmarrjen dhe mjedisin | | | | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -përcakton strukturën e poezisë;  -analizon modele të ndryshme poezish;  -krijon poezi për të shprehur emocionet dhe ndjenjat e tij/saj. | | | **Fjalët kyçe**:  poezi  vargje  ndjenjë  natyrë  arte | |
| **Burimet**: Teksti i nxënësit, poezi të ndryshme | | **Lidhja me fushat e tjera ose me temat ndërkurrikulare**: Historia | | |
| **Metodologjia dhe veprimtaritë e nxënësve:**  **Prezantim - Pyetje-Përgjigje - Punë e pavarur me shkrim - Diskutim** | | | | |
| **Organizimi i orës së mësimit:**  **Hapi I: Lidhja e temës me njohuritë e mëparshme. Pyetje-Përgjigje**  Mësuesi/ja pyet nxënësit rreth njohurive që kanë për poezinë dhe elementet e saj.   * Ç’është poezia? * Çfarë transmeton ajo? * Përse shkruajmë poezi? * Si ndërtohet një poezi? * Ç’lloj figurash përdoren më shumë në to?   **Hapi II: Ndërtimi i njohurive të reja:**  Të shkruarit është një proces krijimi, të cilin njeriu e mëson gjatë jetës. Poezia shkruhet me ndjenjë e mendim. Ajo lind:   * si shprehje e emocioneve; * si shprehje e mendimit personal; * si përkushtim i veçantë.   **Këshilla për të shkruar poezi:**   * Përmbajuni idesë që doni të shprehni. * Lidheni idenë me përjetimet tuaja. * Lexoni më parë poezi të ngjashme, ndiqni modele. * Krijoni strukturën: shkruani në strofa, vargje të shkurtra dhe me rimë. * Përdorni figura letrare: epitete, krahasime. * Ndryshoni shpesh vendin e fjalëve në vargje. * Përsëritni fjalët që japin mesazhe. * Lexojeni vetë pasi ta keni shkruar, që të kuptoni nëse ka ritëm. * Shikojeni të shkruar, poezia duhet të duket bukur.   **Hapi III: Punë e pavarur me shkrim**   1. Plotësoni më tej mendimin se përse shkruajmë:  * Shkruajmë për të përcjellë një emocion. * Shkruajmë kur duam të ndajmë një gëzim, një mërzitje. * Shkruajmë kur duam të përcjellim atë që ndiejmë etj.  1. Zëvendësoni fjalët me të zeza me fjalë të përafërta, duke ruajtur kuptimin e poezisë.   Kur të jesh **mërzitur** shumë – lodhur.  Në **raft të librave** kërkomë – mes faqeve të librave, në shënimet.   1. Shkruani fjalë në vendet bosh.   Në dhomë kish hyrë një zog  Nuk cicërinte dot  S’e ngrohte asnjë varg balade  Asnjë peizazh  Gruaja e mori në duar, si një fole  Ia puthi krahët. E ngrohu \_\_\_\_\_\_\_\_  Pas pak tej dritareve dëgjohet  Ciu-ciu  Nëpër shi   1. Në vendin bosh shkruani një varg që i shkon kësaj poezie.   U zunë rrugët me dëborë  Rri dritareve me orë  Në mendime futur rri  Era zë të ulërijë  Gjithë rrugët mbenë shkretë  Bora s’ka ndër mend të shkrijë  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Shkruani vargjet e mëposhtme në gjuhë standarde.   E kandshme asht hana – e këndshme është hëna  Kur del me zana – kur del me zanat  E n’tokë me dritë përndahet – e në tokë me dritë shpërndahet  Hyjzit që shndrisin – yjet që shndrijnë   1. Vendosini një titull poezisë se mëposhtme dhe kthejeni atë në prozë.   Titulli:  Këto kopshte ku fryn era  Muar ngjyrën e floririt  Se ç’m’i shkel balukeprera  Këto kopshte ku fryn era  Pranvera, pranvera  Po mi çel në mes të gjirit  Këto kopshte ku fryn era  Muar ngjyrën e floririt. | | | | |
| **Vlerësimi:** Në fund të orës së mësimit nxjerrim konkluzionet dhe bëjmë vlerësime për krijimet që ata kanë ndërtuar vetë. | | | | |
| **Detyra dhe puna e pavarur:** | | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuha shqipe** | **Shkalla: III** | **Klasa: VII** |
| **Tema mësimore**: Lidhëzat  Kompetenca: Përdorimi i drejtë i gjuhës  Morfologji | | **Situata e të nxënit:** Fragmente ose tekste nga libri | |
| **Rezultatet e të nxënit sipas kompetencave të fushës**  **Nxënësi/ja:**  -dallon lidhëzat kur lidh dy fjalë dhe kur lidh dy, fjali;  -dallon lidhëzat bashkërenditëse shtuese, veçuese, kundërshtuese, përmbyllëse dhe nënrenditëse;  -i përdor lidhëzat në fjali. | | **Fjalë kyçe:**  lidhëza bashkërenditëse  veçuese, kundërshtore  përmbyllëse  nënrenditëse | |
| **Burimet:** libri i gjuhës shqipe, klasa VII, fleta për verifikimin e kompetencave | | **Lidhja me fushat e tjera ose me temat ndërkurrikulare**: Zhvillon komunikimin, kompetenca digjitale | |
| **Metodologjia dhe veprimtaritë e nxënësit**  **Puna në grup - Punë e pavarur - Lojë gjuhësore** | | | |
| 1. **Lidhja e temës me njohuritë e mëparshme:**   **Hapi i parë - Plotësim me enigma fjalësh**  Nxënësit lexojnë tekstin në libër dhe vendosin lidhëzat që mungojnë, duke parë figurën (sipas njohurive që kanë marrë në klasën 6).  - Dreni dhe gjyshja e tij po hanin akullore në park. (dy fjalë)  - Pashë diçka të çuditshme kur po kthehesha në shtëpi. (dy fjali)  - Nuk kishte këmbë njeriu në rrugë, sepse ishte finalja e botërorit. (dy fjali)  Pasi e plotësojnë nxënësit, mësuesi/ja prezanton në tabelë tekstin të shkruar në flipcart dhe ballafaqojnë punën e bërë, rrumbullakosin lidhëzat.  **Hapi i dytë - Tabelë koncepti/Memorizim**  Nxënësit dallojnë lidhëzat kur lidhin dy fjalë në fjalinë e thjeshtë, dy pjesë në fjalinë e përbërë me bashkërenditje dhe nënrenditje.  Mësuesi/ja kërkon nga nxënësit të formojnë përkufizimin për lidhëzat si pjesë të pandryshueshme të ligjëratës.   1. **Ndërtimi i njohurive të reja:**   **Hapi i tretë - Punë në grupe**  Nxënësit punojnë në grupe dyshe për t'u njohur me lidhëzat bashkërenditëse dhe nënrenditëse. Punojnë në dy tabelat e llojeve të lidhëzave.  Nxënësit përsëritin me njëri-tjetrin llojet e lidhëzave bashkërenditëse, pyesin njëri-tjetrin.  **Hapi i katërt - Lojë gjuhësore**  Mësuesi/ja organizon lojën gjuhësore: thotë lidhëzën, nxënësi/ja gjen ç’lloj lidhëse është. Aktivizon të gjithë nxënësit për të fiksuar 4 llojet e lidhëzave bashkërenditëse dhe 9 llojet e lidhëzave nënrenditëse.  **Hapi i pestë - Diktim**  Ndalet te drejtshkrimi i lidhëzave të përngjitura, i shkruajnë në fletore, duke i diktuar mësuesi/ja.  **3. Prezantimi dhe demonstrimi i rezultateve te arritura:**  **Hapi i gjashtë - Punë e pavarur**  Mësuesi/ja punon bashkë me nxënësit ushtrimin 1 dhe 3, dallojnë llojet e lidhëzave, dallojnë kur lidhëzat lidhin dy fjalë dhe kur lidhin dy fjali.  **Hapi i shtatë - Punë në grupe dyshe**  Ushtrimet 2 dhe 4, nxënësit i punojnë në libër në grupe dyshe, vendosin lidhëzat që mungojnë, qortojnë punën e njëri-tjetrit.  **Hapi i tetë - Punë e pavarur**  Ushtrimin 5, e punon një nxënës/e në dërrasë, dallon në fjali llojet e lidhëzave që janë dhënë. (bashkërenditëse, nënrenditëse)  Ushtrimin 6 e punojnë me shkrim në fletore nxënësit e tjerë dhe lexojnë fjalitë që kanë shkruar sipas kërkesës. Qortojnë punën e njëri-tjetrit. | | | |
| **Zgjidhja e ushtrimeve:**  Ushtrimi 1: por, apo, dhe, sepse, dhe  Ushtrimi 2: Sepse, që, as, as, por, prandaj, dhe, pra  Ushtrimi 3: Bashkërenditëse: dhe, e, por, ndërsa, edhe, edhe, por. Nënrenditëse: që, kur, kur, sesa  Ushtrimi 4: Dhe- e thjeshtë; sepse- e përngjitur; që- e thjeshtë; dhe- e thjeshtë; që- e thjeshtë; dhe- e thjeshtë; prandaj- e përngjitur  Ushtrimi 5: Që- mjet lidhëz; as- bashkërenditje; që- mjet lidhës; por- bashkërenditëse; sikur- nënrenditëse; edhe- bashkërenditëse; që- mjet lidhës; dhe- bashkërenditëse; që- nënrenditëse.  Ushtrimi 6: Por, as; megjithatë, prandaj; kështu që, në rast se (përdori në fjali) | | | |
| **Vlerësimi**:  Vlerësimi në situatën e të nxënit  Vlerësimin të punës në grup dhe gjatë lojës gjuhësore  Vlerësimi për punimin e ushtrimeve | | | |
| **Detyra dhe puna e pavarur:**  Grupi I: Ushtrimin 7 (sipas kërkesës)  Grupi II: Prezantimi i njohurive për lidhëzat në *PowerPoint*. | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuha shqipe** | **Shkalla: III** | **Klasa: VII** |
| **Tema mësimore**: Pasthirrma  Kompetenca: Përdorimi i drejtë i gjuhës  Morfologji | | **Situata e të nxënit:** Vendi i pasthirrmave në gjuhën shqipe | |
| **Rezultatet e të nxënit sipas kompetencave të fushës**  Nxënësi/ja:  -dallon pasthirrmat, jep përkufizimin për to dhe kuptimin që shprehin ato në fjali;  -i përdor ato në fjali. | | **Fjalë kyçe:**  pasthirrmë  emocionale  nxitëse  tingull  imitime | |
| **Burimet:** libri i gjuhës shqipe, klasa VII, fleta për verifikimin e kompetencave | | **Lidhja me fushat e tjera ose me temat ndërkurrikulare**: Zhvillon komunikimin, kompetenca digjitale | |
| **Metodologjia dhe veprimtaritë e nxënësit**  **Puna në grupe dyshe - Tabela e koncepteve - Punë e pavarur** | | | |
| 1. **Lidhja e temës me njohuritë e mëparshme:**   **Hapi i parë - DLTA. Pyetje-përgjigje**  Mësuesi/ja lexon pjesën “Gjahu i malësorëve” të K. Kristoforidhit, ose e ka të incizuar nga interpretimi i një nxënësi të klasës, me ngarkesë emocionale:  -Ç’muaj është tani?/-Janar./-Sa ka muaji sot?/-Sot ka pesëmbëdhjetë ditë. -A dalim nesër për gjah?/-Me të vërtetë?/-Po, besa./-Në c’anë?/-Vemi në mal të Tomorit.  -Po, atje të vemë të gjuajmë, sepse atje ka mjaft egërsira. Atje ka bisha, atje ka edhe derra të egër e ujq, e çakej, e arusha, e drerë, e kaproj, e dhi të egra, e dhelpra e lepuj. Atje ka edhe thëllëza mali...  ...  -Fort mirë, o zotëri, kështu kemi për të bërë./-Bëfshi natën e mirë, o shokë!  -Tungjatjeta! Tungjatjeta!/Të nesërmen vijnë gjahtarët dy e nga dy e tre e nga tre e mblidhen në kodrën e kuqe./-Mirëmëngjes! Mirëmëngjes!/- Mirë se ardhët! Mirë se ardhët!  - C’kohë është?/- Është natë, do edhe shumë të gdhihet. S’ka zbardhëlluar, po këndojnë gjelat.  - Ja tk po vijnë gjithë gjahtarët/- Si u gdhitë?/- Mirë, mirë. Po zotëria juaj?/- Mirë/- S’paska ardhë Mark Shalëgjati?/- Ja tek po vjen./- Mirëmëngjes, o gjahtarë./- Mirë se erdhe, o zotëri!  - A jeni mbledhë të gjithë?/- Po, zotëri, të gjithë këtu jemi./- A jni gati, o burra shqiptarë?- pyet Mark Shalgjati.;- Po, gati jemi./- Lëshoni qentë e langonjtë të prijnë përpara, bëhuni varg dy e nga dy e shpejtoni këmbët të zëmë malin pa zbardhur dita./- Udhë të mbarë! Udhë të mbarë!/- A s’ma këndoni një këngë, o djem të rinj, të ndihemi të gjallë tek shkojmë udhës, - thotë Mark Shalëgjati./- Ç’këngë të zëmë?- thonë djemtë./- Le ta këndojmë këngën e Gjergj Kastriotit Skënderbeut./- Me zë të lartë e të hollë, që të ulërijë dheu e të gjëmojnë malet.  Djemtë zënë e këndojnë./- Ashtu, pra, ju lumtë goja, o djem, e u hëngërshim dasmat! Këndoni dhe shpejtoni këmbët, se arritëm, s’mban edhe pakëz dhe zëmë rrëzën e malit.  - Qëndroni aty, o burra shqiptarë, se arrimë. Rrini përdhe e prehuni pakëz, se tashti po zëmë e po gjuajmë.  ...  - Shkoni , pra i zini pritat e mos luani vendit fare, qëndroni si burra të fortë, gjuani si gjahtarë të mirë, armët mos i nxini./Ty, ty, ty! Ty, ty, ty! Ty, ty, ty! -bie trumbeta e bririt.  Ha, ha, ha! Ha, ha, ha! Ha, ha, ha! – ndërsejnë qentë/Kam, kam, kam! Kam, kam, kam! Kam, kam, kam! – lehin qentë./Taf, tuf! Taf, tuf! Taf, tuf! – kërcasin pushkët.  - Prite, o Nikollë, se po vjen një derr i madh që m’i ka dhëmbët një pëllëmbë jashtë nofullave.Vëre pushkën në sy, shënoje mirë. Bjeri në lule të ballit. A e vrave? Të lumtë!  - Prite, o Andre, se të doli përpara një ujk./Taf! I ra ujkut në ije dhe plumbi e shpoi tejpërtej.  .../-Sa mira ia bënë atij ujku që na hante dhentë!/.../- Prite, o Toskë atë dhelpër, se e kanë vënë përpara qentë e po ta bien drejt./Taf! - qëllon me pushkë Toska, po i shkon plumbi dëm, s’e godit dot, sepse dhelpra bëri dredha e ndërroi udhën./- Ah, e mallkuar! - thotë Toska, - se ma la pushkën në faqe pa e vrarë dot./- Bjeri ti, o Gegë, asaj dhelpre!/Taf!- qëllon Gega mbi dhelprën e i këputi bishtin plumbi, po se vrau dot./- Ah, ajo dinakja që na vjedh pulat natën, si më turpëroi pushkën!-thotë Gega./- Prite ti, o Arbër, atë dhelpër se po të shkon pranë./Ah, në të lënça gjallë unë ty!-thotë Arbëri dhe e qëllon me pushkë në kokë./- Të lumtë, o Arbër, se na e zbardhe faqen. – thonë shokët./Kur vijnë gjahtarët ta marrin, tek dergjej përdhe, ajo u ngrit njëherësh në këmbë dh iku m vrap, sepse bënte sikur kishte ngordhur./- Bini, o gjahtarë, bini, o gjahtarë se u turpëruam./Taf, tuf! Taf, tuf! Qëllojnë me pushkë të gjithë gjahtarët dhe e vrasin./Ty, ty, ty! Ty, ty, ty! Ty, ty, ty!/- Lini pushkët e mos gjuani më, o gjahtarë!- urdhëron Mark Shalëgjati.  -Mjaft më, se u ngrys e po na zë nata këtu në pyll. Mblidhni gjahun që kemi vrarë.... Si të vemë në shtëpi, atje do të ndajmë gjahun, të hedhim short e të marrë secili pjesën që t’i bjerë e të vejë në shtëpi të tij, të hajë e të pijë, të bëjë zemrën e mirë.  (*Kostandin Kristoforidhi “Gjahu i malësorëve*”)    **Hapi i dytë - Punë e pavarur**  Nxënësit dallojnë pasthirrmat, ku qëndrojnë ato në fjali, ç’marrëdhënie shprehin.  **2. Ndërtimi i njohurive të reja:**  **Hapi i tretë - Tabelë koncepti/Shpjegim**  Nxënësit njihen me informacionin e dhënë në libër për pasthirrmat dhe përgatisin pyetje për çështjet kryesore:   * Cili është kuptimi i pasthirrmave? * Ku qëndrojnë zakonisht ato në fjali? * Cilat janë pasthirrmat emocionale? * Cilat janë pasthirrmat nxitëse? * Cilat janë onomatopetë? * Drejtshkrimi i pasthirrmave të përngjitura.   **Hapi i katërt - Punë në grupe**  Nxënësit punojnë në grupe dyshe me pyetjet, provojnë t’u përgjigjen. Pastaj lexojnë pyetjet disa nxënës/e dhe disa të tjerë u përgjigjen.  **Hapi i pestë - Tabelë koncepti**  Nxënësit punojnë me tabelën për ndarjen e pasthirrmave në tri grupe, i dallojnë ato nga njëra-tjetra.  **Hapi i gjashtë - Diktim dhe punë e pavarur**  Mësuesi/ja punon me nxënësit për të shkruar drejt disa nga pasthirrmat e përngjitura; i dikton ato dhe nxënësit i shkruajnë në fletore. Kontrollojnë punën e njëri-tjetrit dhe gjejnë gabimet.   1. **Prezantimi dhe demonstrimi i rezultateve të arritura:**   **Hapi i shtatë - Punë e pavarur**  Ushtrimet 1 dhe 2, nxënësit i punojnë me gojë, lexojnë fragmentet e dhëna me intonacionin e duhur, dallojnë pasthirrmat dhe tingullimitimet.  **Hapi i tetë - Punë në grupe**  Ushtrimin 3, e punojnë në libër dhe në grupe dyshe kontrollojnë punën e njëri-tjetrit.  Pasthirrma emocionale: obobo, ububu, pupupu, uh, ah, iii  Pasthirrma nxitëse; shëët, sus; mirëdita, more, lamtumirë, o burra, mirë se erdhe, tungjatjeta, faleminderit  Tingullimitime: taf-taf; hi- hi; ku-ku-ku; hs-hs-hs.  **Hapi i nëntë - Punë e pavarur**  Ushtrimet 5 dhe 7 i punojnë me shkrim në fletore, të ndarë në dy grupe. Disa nxënës/e lexojnë punimet e tyre, mësuesi/ja kontrollon edhe drejtshkrimin e pasthirrmave në fjalitë e nxënësve. | | | |
| **Vlerësimi**:  Vlerësimi në punën në grupe dyshe  Vlerësimi me gojë dhe me shkrim për punët në klasë e shtëpi, individualisht | | | |
| **Detyra dhe puna e pavarur:**  **Grupi I**: Ushtrimin 4 (sipas kërkesës)  **Grupi II**: Prezantimi i njohurive për pasthirrmën në *PowerPoint* | | | |

**PLANIFIKIMI DITOR Data:\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** “Pas vdekjes” Çajupi (ora e parë)  Kompetenca: Të lexuarit e teksteve letrare dhe joletrare | | **Situata e të nxënit:** Komedia | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -lexon:  a. për të dalluar komedinë, si lloj i tekstit letrar;  b. për të treguar brendinë e tekstit dramatik;  -formulon mesazhin e tekstit dramatik;  -gjykon dhe vlerëson mesazhin e komedisë sipas këndvështrimit dhe përvojës personale;  -lidh mesazhin e tekstit me aktualitetin;  -diskuton dhe gjykon për veset negative të kohës. | | **Fjalët kyçe:**  dramë  komedi  dialog  C:\Documents and Settings\Administrator\Local Settings\Temp\Rar$DIa0.075\Pas Vdekjes0002.jpg | |
| **Burimet:** teksti mësimor, materiale informative për autorin, fotografi. | | **Lidhja me fushat e tjera ose me temat ndërkurrikulare:** Artet | |
| **Metodologjia dhe veprimtaritë e nxënësve**  **Stuhi mendimesh - Lexim - Bashkëbisedim - Diskutim** | | | |
| **Organizimi i orës së mësimit**  **Lidhja e temës me njohuritë e mëparshme të nxënësve: Stuhi mendimi**  Mësuesi/ja u kërkon fëmijëve të thonë çfarë dinë lidhur me komedinë.  Plotësohet me përgjigjet e nxënësve skema.    autor  luhet në skenë aktor  prozë tallet me veset e njerëzve  dialog dramë  Komedi  komike  Nëse nxënësit kanë vështirësi për t’u përgjigjur, ndihmohen nga mësuesi/ja me anë të pyetjeve:  *Komedia*  -A e dini se çfarë është komedia?  -A keni ndjekur ose parë ndonjëherë ndonjë komedi?  -Çfarë ju ka bërë për të qeshur?  -A ju pëlqen ndonjë komedi? Cila është ajo?  **Ndërtimi i njohurive të reja. Prezantimi i pjesës së re**  Mësuesi/ja prezanton titullin e pjesës së re dhe autorin (i shkruan në dërrasën e zezë). Flitet shkurtimisht për jetën dhe veprën e autorit.   |  |  |  | | --- | --- | --- | | download | ***Andon Zako Çajupi***  *(*[*27 mars*](https://sq.wikipedia.org/wiki/27_Mars)[*1866*](https://sq.wikipedia.org/wiki/1866)*-*[*11 korrik*](https://sq.wikipedia.org/wiki/11_Korrik)[*1930*](https://sq.wikipedia.org/wiki/1930)*)*, ishte poet i shquar, veprimtar patriot dhe shqiptar. Ka lindur në [Sheper](https://sq.wikipedia.org/wiki/Sheper) të Zagorisë (Gjirokastër) | "[Baba Tomorri](https://sq.wikipedia.org/wiki/Baba_Tomorri)" 1902  “[Burri i dheut](https://sq.wikipedia.org/wiki/Burri_i_dheut)” - tragjedi [1908](https://sq.wikipedia.org/wiki/1908_n%C3%AB_literatur%C3%AB)  “[14 vjeç dhëndër](https://sq.wikipedia.org/wiki/14_vjec_dhender)” -komedi |   **Lexim me role**  Mësuesi/ja ndan rolet dhe u kërkon nxënësve të nënvizojnë pjesën që u pëlqen më shumë ose që i bën për të qeshur.  **Fjalë dhe shprehjet e reja**  U kërkohet nxënësve të nënvizojnë fjalët e reja. Shkruhen fjalë në dërrasën e zezë, zbërthehet kuptimi i tyre dhe nxënësit formojnë fjali me to.  **Pyetje rreth të kuptuarit**  -Cila është tema e bisedës mes dy personazheve?  -Pse janë të shqetësuar ata?  -Ç’përmbajtje kishte nekrologjia e Lulushes?  -Cila është arsyeja e pakënaqësisë dhe zemërimit të Adham-Utit?  **Ritregimi i brendisë e tekstit**  1-2 nxënës thonë me fjalët e tyre brendinë e tekstit.  **Mesazhi**  Mësuesi/ja pyet: *Cili është mesazhi që merrni nga kjo komedi?*  **Pyetje (Diskutim)**  Vesi që godet ***Çajupi*** është shtirja e njerëzve, ku përmes situatave komike demaskon mediokritetin, mendësitë e prapambetura, njerëzit dritëshkurtër që shqetësohen për kotësi.  Më pas, mësuesi/ja i lë nxënësit të diskutojnë rreth shfaqjeve të tilla sot.  *- A njihni njerëz me vese të tilla?*  *- Çfarë mendoni për ta? Ç’këshillë do t’u jepnit?*  **Prezantimi dhe demonstrimi i rezultateve të arritura. Diskutim**  A ju pëlqeu ky tekst? Pse?  Çfarë ju pëlqeu më shumë?  Çfarë përjetuat ju, ndërsa e lexuat atë pjesë?  **Vlerësimi:** Vlerësohen nxënësit për dallimin e komedisë, si lloj i tekstit letrar; për zbërthimin dhe rrëfimin e brendisë të tekstit dramatik; për formulimin e mesazhit të tekstit dramatik; për gjykimin dhe vlerësimin e mesazhit të komedisë sipas këndvështrimit dhe përvojës personale dhe lidhjen me aktualitetin dhe veset negative të kohës. | | | |
| **Detyra dhe puna e pavarur:**  Mësuesi/ja udhëzon një grup nxënësish që të ndajnë rolet dhe orën e ardhshme të interpretojnë fragmentin nga komedia “Pas vdekjes”. Në varësi të mundësive, nxënësit mund të kujdesen edhe për veshjet e dy personazheve duke iu referuar ilustrimeve në tekstin e nxënësit. | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** “Pas vdekjes” Çajupi (ora e dytë)  Kompetenca: Të lexuarit e teksteve letrare dhe joletrare | | **Situata e të nxënit:** Komedia | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -analizon karakterin e personazheve nëpërmjet fjalëve që thonë;  -dallon veçoritë e dialogut në fragment;  -zbulon gjuhën e komedisë (mjetet e realizimit të humorit);  -gjykon dhe jep vlerësimin e tij rreth ideve të ndryshme në tekst;  -interpreton me ndjenjë rolin e një personazhi;  -gjykon për interpretimin (e një roli) e shokëve ose shoqeve të klasës. | | **Fjalët kyçe:**  personazh komik  personazh kryesor  humor  dialog | |
| **Burimet:** teksti mësimor, veshje, mjete dekorative për skenën e teatrit. | | **Lidhja me fushat e tjera ose me temat ndërkurrikulare:** Artet | |
| **Metodologjia dhe veprimtaritë e nxënësve**  **Interpretim me role - Diskutim - Punë në grupe - Grafik** | | | |
| **Organizimi i orës së mësimit**  **Lidhja e temës me njohuritë e mëparshme të nxënësve**  **Interpretim me role**  Dy nxënës interpretojnë me role pjesën “*Pas vdekjes*”. Nxënësit e tjerë, së bashku me mësuesin/en,  vlerësojnë interpretimin e tyre. Në punën përgatitore për këtë interpretim mund të përfshihen edhe nxënës të tjerë, të cilët angazhohen në përgatitjen e kostumeve.  **Ndërtimi i njohurive të reja. Analizojmë tekstin**  Mësuesi/ja pyet:   1. A mendoni se është qesharak shqetësimi i personazheve? Interpretoni duke argumentuar.   Mësuesi/ja kujdeset që nxënësit të shprehen qartë.  **Humori** është [aftësia](https://sq.wikipedia.org/w/index.php?title=Aft%C3%ABsia&action=edit&redlink=1) ose [cilësia](https://sq.wikipedia.org/w/index.php?title=Cil%C3%ABsia&action=edit&redlink=1) e njeriut për të shkaktuar [të qeshurit](https://sq.wikipedia.org/w/index.php?title=Qeshja&action=edit&redlink=1) duke paraqitur anët argëtuese të realitetit. Teknikat humoristike përfshijnë: përshkrimin e situatave dhe të personazheve me karakteristika komike, lojërat e fjalëve, batutat, si dhe shprehjet e ekzagjeruara.   1. Për të shkaktuar të qeshurën dhe humorin, *Çajupi*:   ○ krijon karaktere komike;  ○ krijon situata komike;  ○ përzgjedh fjalët;  ○ analizon ngjarjet;  ○ kritikon sjelljet.  **Reflektojmë rreth tekstit**  U kërkoj nxënësve të komentojnë thënien e mëposhtme:  “Shqetësimi për gjëra të kota të bën qesharak”.  Argumentoni shpjegimet tuaja me raste nga aktualiteti, të cilat përputhen me temën e diskutimit.  **Prezantimi dhe demonstrimi i rezultateve të arritura**  Nxënësit gjejnë pjesët që u pëlqejnë më shumë e që i bëjnë për të qeshur dhe diskutojnë rreth tyre. | | | |
| **Vlerësimi:** Vlerësohen nxënësit për dallimin e komedisë, si lloj i tekstit letrar; për zbërthimin dhe rrëfimin e brendisë të tekstit dramatik; për formulimin e mesazhit të tekstit dramatik; për gjykimin dhe vlerësimin e mesazhit të komedisë, për interpretimin e komedisë. | | | |
| **Detyra dhe puna e pavarur:**  Krahasoni gjuhën e përdorur nga Çajupi në komedi (Referojuni edhe asaj të përdorur në komedinë “Katërmbëdhjetë vjeç dhëndër” të trajtuar në klasën e gjashtë). Përzgjidhni fjalët dialektore dhe ato që mendoni se kanë një formë të ndryshme nga gjuha standarde. Nxirrni konkluzione dhe prezantojini ato, duke përdorur një program kompjuterik, p.sh.: *Powerpoint*. | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuha shqipe** | **Shkalla: III** | **Klasa: VII** |
| **Tema mësimore**: Përdorimi i trepikëshit  Kompetenca: Përdorimi i drejtë i gjuhës  Drejtshkrim | | **Situata e të nxënit:** | |
| **Rezultatet e të nxënit sipas kompetencave të fushës**  **Nxënësi/ja:**  -përdor trepikëshin, duke respektuar të gjitha rastet e dhëna në libër;  -shkruan saktë në fjali apo në një tekst që krijon vetë. | | **Fjalë kyçe:**  rregulla drejtshkrimore  trepikëshi | |
| **Burimet:** Libri i gjuhës shqipe, klasa VII, drejtshkrimi i gjuhës shqipe, fleta për verifikimin e kompetencave. | | **Lidhja me fushat e tjera ose me temat ndërkurrikulare:** Zhvillon komunikimin në çdo lloj fushe | |
| **Metodologjia dhe veprimtaritë e nxënësit**  **Puna në grup - Pyetje në dyshe - Loja mësimore** | | | |
| 1. **Lidhja e temës me njohuritë e mëparshme:**   **Hapi i parë**  Mësuesi/ja shkruan një fragment nga romani “Don Kishoti i Mançes” në tabelë, që ka përdorimin e trepikëshit:  ...- Nga thekra bënte bukë më të bardhë se prej gruri. More vesh?... Po a e puthi letrën? A e vuri në ballë?  - I kishte duart të zëna dhe më tha ta lija mbi thasë...  - Donte ta lexonte mënjanë që ta gëzonte më vete... Por kur i vajte afër, a të erdhi një erë aromatike?  - Jo, imzot, ajo vinte era djersë, ngaqë punonte...  - Do të kesh qenë i ftohur dhe me rrufë, or Sanço.  Mësuesi/ja e lexon me intonacionin e duhur dhe kërkon ta lexojnë edhe nxënësit, për të dhënë intonacionin e papërfunduar. Pse?  **2. Ndërtimi i njohurive të reja:**  **Hapi i dytë - Punë në grupe dyshe, Shpjegim**  Një nxënës lexon me zë rastet e përdorimit të trepikëshit që janë dhënë në libër.  **Hapi i tretë - Punë në grupe/Pyetje-përgjigje**  Në grupe dyshe, nxënësit i drejtojnë pyetje njëri-tjetrit për rastet e përdorimit të trepikëshit:  - Përse përdoret trepikëshi? (për të dhënë intonacionin e papërfunduar në fjali, apo ndërprerje të një thënieje a teksti)  - Kur përdoret trepikëshi? (në ndërprerjen e një thënieje, që dëgjuesi ta nënkuptojë, në shkurtimet e fjalëve, ose datave; pas një numërimi, që nuk jepet deri në fund; në citimet e paplota; për të lënë vende bosh, që nxënësi t’i plotësojë me numra a shkronja, në matematikë, gjuhë shqipe etj.; për të shprehur mungesën ose vonesën e përgjigjes në dialog.)  **Hapi i katërt - Punë në grupe**  Si do t’i formulojmë rregullat e drejtshkrimit për rastet në libër?  Ndahen nxënësit në 5 grupe dhe në tabakë të bardhë shkruajnë me bojëra uji rregullat e përdorimit të trepikëshit, i afishojnë në muret e klasës dhe qëndrojnë aty gjatë gjithë orëve të drejtshkrimit.  **Hapi i pestë - Punë në grupe**  Nxënësit, në grupe dyshe, përsëritin rregullat e përdorimit të trepikëshit me lojën mësimore: njëri thotë rregullin, tjetri thotë shembuj; dhe anasjelltas, këmbejnë vendet, derisa t’i fiksojnë.  **3. Prezantimi dhe demonstrimi i rezultateve të arritura:**  **Hapi i gjashtë - Punë në grupe**  Ushtrimin 1, nxënësit e plotësojnë në libër në grupe dyshe, mësuesi/ja kontrollon punën e tyre. I përsëritin prapë rregullat e përdorimit të trepikëshit.  **Hapi i shtatë - Punë në grupe**  Nxënësit në grupe dyshe punojnë në libër me pjesën një letrare dhe diskutojnë përdorimin e shenjave të pikësimit që janë përdorur dhe thonë cilit rregull i përkasin. Pasi mbarojnë, lexojnë rastet, argumentojnë mendimet.  **Hapi i tetë - Punë e pavarur/Diktim**  Zgjidhja e ushtrimeve:  Ushtrimi 1; pika c, pika b, pika b, pika e, pika e,  Mësuesi mund të bëjë një diktim të shkurtër, me 30-40 fjalë dhe të kontrollojë pikësimin. | | | |
| **Rezultatet e të nxënit sipas kompetencave kyçe:**  *Kompetenca e komunikimit dhe të shprehurit*: Nxënësi/ja shkruan një tekst duke respektuar rregullat gjuhësore. Shpreh drejt një mendim apo kërkesë me gojë apo më shkrim në gjuhën amtare për një situatë të caktuar duke ndërvepruar në grup ose në klasë. Përdor programet softuerike për komunikim të drejtpërdrejtë dhe në distancë nëpërmjet formave të caktuara të komunikimit (për nevojat e veta apo për detyrë shkolle. | | | |
| **Vlerësimi**:  Vlerësim me gojë në situatën e të nxënit  Vlerësimi në punën me grupe  Vlerësim me shkrim në zgjidhjen e ushtrimeve | | | |
| **Detyra dhe puna e pavarur:**  Grupi I: Shkruani rregullat e përdorimit të trepikëshit dhe nga një shembull për secilin.  Grupi II: Ushtrimi 9 (sipas kërkesës) | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VIl** |
| **Tema mësimore:** Vdekja e një mbretëreshe (ora e parë)  Kompetenca: Të lexuarit e teksteve letrare dhe joletrare | | **Situata e të nxënit:** Drama | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -lexon me shprehësinë dhe intonacionin e duhur një tekst dramatik;  -analizon monologun si element i gjinisë dramatike;  -tregon brendinë e tekstit duke u ndalur në pjesët kryesore të tij;  -analizon dhe gjykon personazhin e tekstit duke u ndaluar te fjalët dhe veprimet e saj. | | **Fjalët kyçe**  dramë  mbretëreshë  http://upload.wikimedia.org/wikipedia/sq/thumb/8/8b/Teuta_galleryfull.jpg/250px-Teuta_galleryfull.jpgmonolog  tradhti | |
| **Burimet:** teksti mësimor, e-libri, foto | | **Lidhja me fushat e tjera ose me temat ndërkurrikulare:** Historia | |
| **Metodologjia dhe veprimtaritë e nxënësve**  **Stuhi mendimesh - Lexim - Bashkëbisedim - Diskutim** | | | |
| **Organizimi i orës së mësimit**  **Lidhja e temës me njohuritë e mëparshme të nxënësve: Stuhi mendimi**  Mësuesi/ja u kërkon fëmijëve të thonë çfarë dinë lidhur me dramën.  Plotëson skemën me përgjigjet e nxënësve.    autor  luhet në skenë aktor  Drama  prozë konflikt  monolog, dialog dramë  monodramë  Nëse nxënësit kanë vështirësi për t’u përgjigjur, ndihmohen nga mësuesi/ja.  **Ndërtimi i njohurive të reja. Prezantimi i pjesës së re**  Mësuesi/ja u flet nxënësve shkurtimisht për autorin (shumë pak të dhëna për jetën dhe veprën e Rexhep Qoses) dhe për monodramën “Vdekja e një mbretëreshe”.   |  |  |  | | --- | --- | --- | | download | **Akademik:** Rexhep Qosja  **Ditëlindja: 1936**  **Vendlindja:** Kosovë | [Episode letrare](https://sq.wikipedia.org/w/index.php?title=Episode_letrare&action=edit&redlink=1) - ([1967](https://sq.wikipedia.org/wiki/1967_n%C3%AB_literatur%C3%AB)  [Dialog me shkrimtarë](https://sq.wikipedia.org/w/index.php?title=Dialog_me_shkrimtar%C3%AB&action=edit&redlink=1) ([1968](https://sq.wikipedia.org/wiki/1968_n%C3%AB_literatur%C3%AB))  [Panteoni i rralluar](https://sq.wikipedia.org/wiki/Panteoni_i_rralluar) - ([1973](https://sq.wikipedia.org/wiki/1973_n%C3%AB_literatur%C3%AB))  [Vdekja më vjen prej syve të tillë](https://sq.wikipedia.org/wiki/Vdekja_m%C3%AB_vjen_prej_syve_t%C3%AB_till%C3%AB) - ([1974](https://sq.wikipedia.org/wiki/1974_n%C3%AB_literatur%C3%AB)) |   **Leximi i tekstit**  Prezantoj pjesën duke thënë se është një shkrim i mbështetur në teknikën e monologut (monologu është bisedim me vetveten, prandaj ka funksion të ngjashëm me dialogun). Bëhet interpretimi nga mësuesi/ja, apo një nxënës.  **Fjalë dhe shprehjet e reja**  U kërkohet nxënësve të nënvizojnë fjalët e reja. Shkruhen fjalë në dërrasën e zezë, zbërthehet kuptimi i tyre dhe nxënësit formojnë fjali me to.  **Pyetje rreth të kuptuarit**  Lexoni monodramën dhe përgjigjuni pyetjeve.  Lexoni pjesën dhe rendisni pohimet e mëposhtme sipas zhvillimit të ngjarjeve. Vendosni numrat përkatës në kutitë përbri.  Mbretëresha Teutë ndihet e revoltuar.  Mbretëresha ndihet krenare për virtytet e popullit të saj.  Mbretëresha është e vendosur, ajo kurrë nuk do të dorëzohet.  Pushtimi i vendit të saj, vetëm sa do të shtojë lavdinë e përjetshme.  Mbretëresha është e ndërgjegjshme për fundin e saj të vetmuar.  Mbretëresha dënon tradhtinë rrotull saj.  Mbretëreshën Teutë nuk mund ta mposhtë asgjë.  Çdo përgjigje e nxënësve shoqërohet me shembuj dhe detaje nga teksti.  **Tregim i brendisë së tekstit**  Cilën pjesë mund ta konsiderojmë si pikë kulmore të ngjarjes?  Nëse do ta shoqëroje me muzikë këtë pjesë, ç’lloj muzike do të ishte ajo?  **Analiza e personazheve**  Sa personazhe ka në këtë tekst? Cila është ajo? *Mbretëresha Teutë*  Ç’tipare ka mbretëresha? (trime, e mençur, e dashur, fisnike, e vendosur etj.)  Cila është veçoria e kësaj pjese? Si është e ndërtuar ajo? (është e ndërtuar me monolog)  Cilat vepra shkruhen në këtë mënyrë? (Veprat dramatike)  **Prezantimi dhe demonstrimi i rezultateve të arritura. Diskutim**  A ju pëlqeu ky tekst? Pse?  Çfarë ju pëlqeu më shumë?  Çfarë përjetuat ju ndërsa e lexuat atë pjesë? | | | |
| **Vlerësimi:** Vlerësohen pozitivisht nxënësit që e lexojnë dhe interpretojnë bukur pjesën; dallojnë karakteristikat e një vepre dramatike, nxorën tiparet e personazhit dhe i ilustruan me pjesë nga teksti. | | | |
| **Detyra dhe puna e pavarur:**  Interpretimi i fragmentin. Në varësi të mundësive, nxënësit mund të kujdesen edhe për veshjet e personazhit duke iu referuar ilustrimeve në tekstin e nxënësit. | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** Vdekja e një mbretëreshe (ora e dytë)  Kompetenca: Të lexuarit e teksteve letrare dhe joletrare | | **Situata e të nxënit:** Drama | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -analizon karakterin e personazheve nëpërmjet fjalëve që thonë;  -dallon veçoritë e monologut në fragment;  -gjykon dhe jep vlerësimin e tij rreth ideve të ndryshme në tekst;  -interpreton me ndjenjë rolin e një personazhi;  -gjykon për interpretimin (e një roli) e shokëve ose shoqeve të klasës. | | **Fjalët kyçe:**  dramë  mbretëreshë  monolog  tradhti  interpretim | |
| **Burimet:** teksti mësimor, skenë e improvizuar për dramatizimin e pjesës. | | **Lidhja me fushat e tjera ose me temat ndërkurrikulare:** Historia | |
| **Metodologjia dhe veprimtaritë e nxënësve**  **Interpretim me role - Diskutim - Punë në grupe - Diagram Veni** | | | |
| **Organizimi i orës së mësimit**  **Lidhja e temës me njohuritë e mëparshme të nxënësve. Interpretim me role**  Dy-tre nxënës interpretojnë monodramën “Vdekja e një mbretëreshe”. Nxënësit e tjerë së bashku me mësuesin/en vlerësojnë interpretimin e tyre. Në punën përgatitore për këtë interpretim mund të përfshihen edhe nxënës të tjerë, të cilët angazhohen në përgatitjen e kostumeve.  **Ndërtimi i njohurive të reja**  **Analizojmë tekstin**  Mësuesi/ja pyet:  Cila është ideja që përcillet nëpërmjet kontrastit në paragrafin e dytë?  Mësuesi/ja kujdeset që nxënësit të shprehen qartë.  Monologu i mbretëreshës Teutë është madhështor dhe dramatik. Këtë dimension e krijon:  ○ personazhi kryesor;  ○ tema;  ○ mjedisi;  ○ subjekti.  **Gjuha e tekstit**  Mësuesi/ja pyet:  Përcaktoni në tekst: kohën e foljeve dhe vetën e rrëfimit.  Dalloni në tekst: fjalitë mohore, fjalitë lejore, fjalitë pyetëse, fjalitë urdhërore, fjalitë pa folje.  **Reflektojmë rreth tekstit**  U kërkoj nxënësve të komentojnë thënien e mëposhtme:  **“Madhështia e shpirtit duron me dinjitet padrejtësitë”. Demokriti**  Bazohuni në shembuj nga historia, letërsia apo shkenca, duke përmendur figura të shquara, që frymëzojnë njerëzimin.  **Prezantimi dhe demonstrimi i rezultateve të arritura. Punë në grupe (Diagram Veni)**  Me anë të diagramit, mësuesi/ja kërkon që nxënësit të dallojnë fragmentet që bëjnë diferencimin e  së mirës nga e keqja. | | | |
| **Vlerësimi:** Vlerësohen pozitivisht nxënësit që e lexojnë dhe interpretojnë bukur pjesën; dallojnë karakteristikat e një vepre dramatike, nxjerrin tiparet e personazhit dhe i ilustruan me pjesë nga teksti. | | | |
| **Detyra dhe puna e pavarur:**  Vizatoni portretin e mbretëreshës Teutë. | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuha shqipe** | **Shkalla: III** | **Klasa: VII** |
| **Tema mësimore**: Pjesëzat  Kompetenca:Përdorimi i drejtë i gjuhës  Morfologji | | **Situata e të nxënit:** Fragmente ose tekste nga libri. | |
| **Rezultatet e të nxënit sipas kompetencave të fushës**  **Nxënësi/ja:**  -dallon pjesëzat, llojet e tyre sipas kuptimit që shprehin dhe sipas ndërtimit;  -përdor pjesëzat në fjali. | | **Fjalë kyçe:**  Pjesëzat pohuese, mohuese, dëftuese, përforcuese, përafruese, dyshuese, zbutëse etj. | |
| **Burimet:** libri i gjuhës shqipe, klasa VII, fleta për verifikimin e kompetencave. | | **Lidhja me fushat e tjera ose me temat ndërkurrikulare:** Zhvillon komunikimin, kompetenca digjitale | |
| **Metodologjia dhe veprimtaritë e nxënësit:**  **Puna në grupe dyshe - Tabela e koncepteve - Punë e pavarur** | | | |
| 1. **Lidhja e temës me njohuritë e mëparshme:**   **Hapi i parë - Punë në grupe**  Analizojnë fjalitë në fragmentin e dhënë në libër, emërtojnë pjesët e ligjëratës në grupe dyshe:  -dhe-lidhëz; Berti-emër; shoku-emër; im-përemër; më-pjesëz trajtëformuese; i mirë-mbiemër; e-përemër vetor; kam njohur-folje; qysh-pjesëz përcaktuese; në-parafjalë; fëmijëri-emër etj.  **Hapi i dytë - Memorizim**  Nxënësit emërtojnë fjalët e tjera në fjalitë që janë dhënë fjalët:  Kështu nxënësit formulojnë përkufizimin për pjesët e pandryshueshme të ligjëratës (ndajfolje, parafjalë, lidhëz). Po pjesëza?   1. **Ndërtimi i njohurive të reja:**   **Hapi i tretë - Shpjegim dhe Tabelë koncepti**  Nxënësit njihen me informacionin që jepet në libër për pjesëzat, ndalen në:   * çfarë shprehin ato në fjali; * sa llojesh janë ato sipas ngjyrimeve kuptimore; * sa llojesh janë pjesëzat modale; * cilat janë pjesëzat emocionuese shprehëse; * sa llojesh janë ato sipas ndërtimit; * drejtshkrimi i pjesëzave të përngjitura.   **Hapi i katërt - Tabelë koncepti**  Nxënësit punojnë me tabelën për llojet e pjesëzave, i përsëritin në dyshe për të mbajtur mend sa më shumë pjesëza, pyesin njëri-tjetrin, duke i përdorur ato në fjali.  Mësuesi/ja kërkon nga nxënësit që të plotësojnë në tabelë sa më shumë pjesëza për të tria llojet:  -me ngjyrime kuptimore të përgjithshme:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  -pjesëza modale:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  -pjesëza emocionuese shprehëse:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Mësuesi/ja kërkon nga nxënësit të përdorin në fjali disa prej pjesëzave, të cilat marrin kuptim kur përdoren në fjali.   1. **Prezantimi dhe demonstrimi i rezultateve të arritura:**   **Hapi i pestë - Punë e pavarur**  Nxënësit punojnë në libër ushtrimin 1, në grupe dyshe. Gjejnë pjesëzat.  Pastaj, mësuesi/ja ndan klasën në dy grupe. Njëri grup përcakton llojin e tyre sipas kuptimit dhe grupi tjetër, sipas ndërtimit.  Qortohen gabimet që mund të kenë bërë.  Ushtrimi 2. Nxënësit vendosin pjesëza të tjera te ushtrimi 1, pa prishur kuptimin e fjalisë. Kontrollojnë punën e njëri-tjetrit në grupe dyshe.  **Hapi i gjashtë**  Ushtrimin 3, nxënësit e punojnë me shkrim në fletore, ndërtojnë pesë fjali me pjesëza që shprehin ngjyrime kuptimore të përgjithshme dhe pesë me emocionuese shprehëse. Disa nxënës lexojnë fjalitë.  Ushtrimin 5, mësuesi/ja e punon me gojë, duke aktivizuar të gjithë nxënësit. Ata dallojnë pjesëzat dhe llojet e tyre ne pjesën e leximit “Kërcimtarja e Dukagjinit”. | | | |
| **Zgjidhja e ushtrimeve:**  Ushtrimi 1. Sipas ndërtimit: gati, edhe, gati, madje, mbase, vetëm, vallë (të thjeshta), thuajse-e përngjitur  Sipas kuptimit: gati, thuajse, -përafruese; mbase, vallë-dyshuese; vetëm, madje, edhe-përforcuese;  Ushtrimi 2. Nxënësit vendosin pjesëza të tjera te ushtrimi 1, pa prishur kuptimin e fjalisë.  Gati-pothuajse; thuajse-pothuaj; edhe-sidomos; madje-bile; vetëm-veçse; mbase-u kushedi; vallë-ndoshta.  Ushtrimi 3. Qenkan shumë mollë, **pothuajse** 2-3 kilogramë!  **Pikërisht**, tani të nisemi për punë!  Pse u vonove? **Mos nuk** je mirë me shëndet?  E, **de**, dashke qiqra në hell tani në darkë, zotrote!  **Seç** desha të thosha dhe e harrova.  Ushtrimin 5. Nxënësit punojnë në grupe dyshe, duke lexuar një fragment nga pjesa letrare “Kërcimtarja e Dukagjinit” gjejnë pjesëza dhe thonë ç’lloj janë.  Ushtrimin 6. Nxënësit përgatisin një fjalëkryq:  Pjesëza mohuese s’ e pashkurtuar (nuk)  Kur ikin prindërit në punë dhe ngelemi\_\_\_\_\_\_\_\_\_\_? (vetëm)  Si del shumësi i emrit dash?\_\_\_\_\_\_\_\_\_ (desh)  Nuk e kape fluturën\_\_\_\_\_\_\_? (dot)  I vendosin fjalët në fjalëkryq. | | | |
| **Vlerësimi**:  Vlerësimi me gojë në situatën e të nxënit  Vlerësimin në punën e ushtrimeve me gojë, me shkrim  Vlerësimi për detyrën e shtëpisë | | | |
| **Detyra dhe puna e pavarur:**  Gr.1: Ushtrimin 4 (sipas kërkesës)  Gr. 2: Prezantimi para klasës i njohurive për pjesëzat në *PowerPoint*. | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** Punimi i FVK. Lidhëzat, pasthirrmat, pjesëzat  Kompetenca: Përdorimi i drejtë i gjuhës | | **Situata e të nxënit:** Pjesët e pandryshueshme të ligjëratës | |
| **Rezultatet e të nxënit të kompetencave të fushës sipas temës mësimore**  Nxënësi/ja:  -dallon llojet e lidhëza nënrenditëse;  -zgjeron fjalitë e thjeshta në fjali të përbëra, duke përdorur lidhëzat;  -dallon lidhëzat bashkërenditëse dhe ato nënrenditëse;  -ndërton fjali duke përdorur pasthirrma dhe pjesëza të ndryshme. | | **Fjalët kyçe:**  lidhëza  pjesëza  pasthirrma | |
| **Burimet:** teksti i nxënësit, FVK | | **Lidhja me fushat e tjera ose me temat ndërkurrikulare:**  Shoqëria dhe mjedisi | |
| **Metodologjia dhe veprimtaritë e nxënësve:**  **Pemë mendimi - Punë e drejtuar - Punë individuale** | | | |
| **Zhvillimi i orës së mësimit**  **Lidhja e temës me njohuritë e mëparshme të nxënësve.** **Pema e mendimit**  Cilat janë pjesët e pandryshueshme të ligjëratës? Rrimerren njohuritë e mësuara në lidhje me pjesët e pandryshueshme të ligjëratës.  Lidhëza parafjala  Pjesëza ndajfolja  Pasthirrma  **Vëmendja e nxënësve do të përqendrohet te:** lidhëzat, pjesëzat, pasthirrmat.  **Ndërtimi i njohurive të reja**  **Prezantimi dhe demonstrimi i rezultateve të arritura**  Punohen dhe diskutohen me nxënësit ushtrime e FVK, f. 275.  Ushtrimi 1. Punohet në libër. Lidhet me shigjetë bashkësia e lidhëzave me llojin e tyre.  Ushtrimi 2. **Punë e drejtuar**  Ata qëndronin si të ngrirë kur po lexohej lista e fituesve. (lidhëz nën. kohore)  Ata qëndronin si të ngrirë, sepse kishin frikë. (lidhës nën. shkakore)  Ata qëndronin si të ngrirë edhe pse nuk kishin lidhje me atë ndodhi. (lidhëz nën. lejore)  Ata qëndronin si të ngrirë sikur dikush t’u kishte bërë magji. (lidhëz nën. mënyrore)  Ushtrimi 3. Punohet në fletore, ndërsa një nxënës e paraqet atë në tabelë. | | | |
| **Vlerësimi:** Vlerësim individual në punimin e ushtrimeve, shkëmbim punimesh dhe vetëvlerësim | | | |
| **Detyrat dhe puna e pavarur:**  Ushtrimet 4, 5, f. 275 | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuha dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** Kronika “Një ditë në shtëpinë Kadare”  Kompetenca: Të lexuarit e teksteve letrare dhe joletrare | | **Situata e të nxënit:** Diskutim rreth mënyrave të informimit: medies së shkruar dhe asaj televizive. | |
| **Rezultatet e të nxënit sipas kompetencave kyçe:**  Kompetenca e komunikimit dhe e të shprehurit  Kompetenca e të menduarit  Kompetenca e të nxënit  Kompetenca digjitale | | | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -lexon tekstin për të kuptuar përmbajtjen e tij;  -dallon veçoritë e kronikës, si lloj i tekstit rrëfimtar joletrar;  -rendit sipas kohës kur kanë ndodhur faktet e kronikës;  -gjen në tekst frazat në të cilat rrëfimtari bëhet subjektiv;  -analizon veçoritë e titullit;  -krahason llojet e teksteve rrëfimtare joletrare. | | **Fjalët kyçe:**  shtëpia e lindjes  restaurim  vizitor  turistë  **http://koha.net/fo/4/20160111090854131646.jpg**qyteti i Gjirokastrës | |
| **Burimet:** teksti mësimor, fotografi, materiale informative për qytetin e Gjirokastrës, videoprojektor | | **Lidhja me fushat e tjera ose me temat ndërkurrikulare:** Shkencat shoqërore, Arti,Histori | |
| **Metodologjia dhe veprimtaritë e nxënësve**  **Stuhi mendimesh/Tabela e konceptit - Punë në grupe - Tryeza rrethore** | | | |
| **Lidhja e temës me njohuritë e mëparshme të nxënësve: Stuhi mendimesh/Tabela e konceptit**  Shtrohet pyetja për diskutim: Ç’dini për tekstin joletrar?  Nxënësit japin idetë e tyre, të cilat mësuesi/ja i zgjeron dhe plotëson në dërrasë të zezë (*tabela e konceptit*).  **Teksti rrëfimtar joletrar**  Qëllimi i tekstit rrëfimtar joletrar është të rrëfejë ngjarje të jetuara, copëza nga jeta e personave.  Rrëfimi bazohet në fakte, duke përfshirë vende, data, personazhe ngjarjesh reale.  **Ndërtimi i njohurive të reja:**  Pas leximit të kronikës “Një ditë në shtëpinë Kadare” nëpërmjet teknikës *Pyetje-p*ë*rgjigje*, nxënësit u japin përgjigje pyetjeve të ushtrimit 1.  Cili është interesi i turistëve ndërsa vizitojnë shtëpinë?  Përgjigjja: Kërkojnë të shikojnë dhe prekin nga afër muret dhe harqet e gurta të shtëpisë, në të cilën ka lindur dhe ka kaluar fëmijërinë dhe rininë e hershme Kadareja.  Shpjegohet se ç’është kronika, si lloj i tekstit rrëfimtar joletrar.  Kronika është një lloj shkrimi gazetaresk, që u kushtohet lajmeve të përditshme nga një fushë e veçantë e jetës ose e veprimtarisë së njerëzve. Në të rrëfehen fakte të ndodhura në realitet. Informacioni në të u përgjigjet pyetjeve: *Çfarë? Ku? Kur? Kush? Si?* Dallojmë kronika sportive, kronika të ngjarjeve etj.  **Fjalët dhe shprehjet e reja**  U kërkoj nxënësve të nënvizojnë fjalët e reja. Shkruhen fjalët në dërrasën e zezë, zbërthehet kuptimi i  tyre dhe nxënësit formojnë fjali me to.  **Prezantimi dhe demonstrimi i rezultateve të arritura: Punë e pavarur**. **Punë në grupe**  Mësuesi/ja i ndan nxënësit me grupe dhe secili prej tyre punon me:  Grupi Ipunon ushtrimin: Renditni sipas kohës kur kanë ndodhur faktet e kronikës: - çeli dyert në 80-vjetorin e lindjes së Kadaresë; u dogj aksidentalisht në nëntor të vitit 1999  Grupi IIpunon ushtrimin: Nënvizoni frazat ku është përmendur koncepti: shtëpi. Shkruani emërtimet e përdorura në tekst për të.  *P.sh.: shtëpia e lindjes/*shtëpia e gurtë/të banesës së Ismail Kadaresë/duke parë objektin në vend/ky monument/“Shtëpia Kadare”.  Grupi IIIpunon ushtrimin: Gjeni në tekst frazat në të cilat rrëfimtari bëhet subjektiv.  *P.sh.: ka marrë një profil të veçantë arkitektonik*  Grupi IV punon ushtrimin: Çfarë ju bën përshtypje në titullin e kronikës? Si është i ndërtuar ai nga ana gjuhësore? Titulli i kronikës formulohet mbi bazën e informacionit qendror që ajo trajton. Nga ana gjuhësore është: emër, parafjalë, emër, emër.  Përfaqësues të secilit grup argumentojnë përgjigjet para grupit të klasës. Nëse është e nevojshme, mësuesi/ja bën ndërhyrjet e duhur.  **Veprimtari praktike**  *Tryeza rrethore,* përmes së cilës nxënësit reflektojnë rreth krahasimit të llojeve të teksteve rrëfimtare joletrare, duke u përqendruar në tri elemente: qëllimi i shkrimit, struktura, veta e rrëfimit.  Kronika Letra Udhëpërshkrimi | | | |
| **Vlerësimi:**  *Vlerësimi i nxënësit mbështetet në* të kuptuarit e përmbajtjen së tekstit të dhënë, dallimin e veçorive të kronikës, si lloj i tekstit rrëfimtar joletrar, renditjen kronologjike të fakteve të kronikës, analizën e gjuhës së autorit dhe titullit të pjesës, krahasimin e llojeve të teksteve rrëfimtare joletrare. | | | |
| **Detyrat dhe puna e pavarur:** Gjeni në gazeta, revista, internet, kronika të llojeve të ndryshme. Përpunojini materialet e tyre, shkurtojini dhe lexojini në klasë. Diskutoni rreth ngjarjeve të tyre. | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuha dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** “Përgjigje admirueses” XH. Rouling  Kompetenca: Të lexuarit e teksteve letrare dhe joletrare | | **Situata e të nxënit:** Letra të ndryshme | |
| **Rezultatet e të nxënit sipas kompetencave kyçe:**   1. Kompetenca e komunikimit dhe e të shprehurit 2. Kompetenca e të mësuarit për të nxënë 3. Kompetenca e të menduarit 4. Kompetenca personale 5. Kompetenca për jetën, sipërmarrjen dhe mjedisin | | | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -rendit (rikujton) llojet e letrave;  -zbulon problematikat e letrës;  -analizon nga ana kuptimore tekstet e letrave;  -analizon gjuhën e letrave. | | **Fjalët kyçe**:  letër  paragraf  mesazh  formula hyrëse  mbyllëse | |
| **Burimet**: Teksti mësimor, interneti, modele letrash personale | | **Lidhja me fushat e tjera ose me temat ndërkurrikulare**: Gjuha shqipe | |
| **Metodologjia dhe veprimtaritë e nxënësve:**  **Diskutim -** **Lexim i drejtuar -** **Stuhi mendimesh -** **Punë në grup -** **Punë e pavarur** | | | |
| **Organizimi i orës së mësimit:**  **Hapi I - Diskutim**  Lexoni vetëm fillimet e letrave të mëposhtme dhe diskutoni rreth dallimeve mes tyre.  Letra 1: Letër që Abraham Linkolni ia dërgon mësuesit të djalit të tij.  Letra 2. Letër që një qytetar ia dërgon kryetarit të Bashkisë (pjesët hyrëse, fjalët që përdorim etj.).  **Hapi II - Lidhja e temës me njohuritë e mëparshme**  *Lloje letrash: Letër zyrtare, ankesë, letër personale etj.*  **Hapi III - Lexim i drejtuar**  Lexojmë fragmentin e dhënë:  **Hapi IV - Stuhi mendimesh**  Përgjigjuni pyetjeve në tabelën e mëposhtme:   |  |  |  |  | | --- | --- | --- | --- | | Thoni llojin e letrës më lart | Kush e ka shkruar letrën? | Kujt i drejtohet? | Me ç’qëllim është shkruar? | | Letër admirimi | Xh. K. Rouling | Sajsha | Falënderim, vlerësim. |   Nxirrni problematikat që dalin gjatë leximit të letrës.  *P.sh.: Mendoj se problemi qëndron në faktin se adoleshenca, pavarësisht se shpesh shihet gabim si koha kur të rinjtë rebelohen e thyejnë rregullat, në fakt kërkon që të gjithë të përshtaten, nëse duan të jenë popullorë ose të paktën “të rebelohen” pasi të kenë veshur “rrobat” e duhura!*   * Pse letra e Sajshas i duket e pabesueshme autores? * Çfarë provon një adoleshente si Sajsha? * Si e kuptoni fundin e letrës? *Të faleminderit shumë që më shkrove…*   **Hapi V - Punë në grup**  Grupi I  5. Të plotësojnë me shembuj:   1. Kujdesi i autores për lexuesen e vogël \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2. Kujdesi nga autorja në gjetjen e fjalëve \_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3. Mirënjohja e autores \_\_\_\_\_\_\_\_\_\_\_\_\_\_\_\_\_\_\_\_\_\_   Grupi II  7. Të plotësojnë tabelën:   |  |  | | --- | --- | | Çfarë mësoni nga letra e autores? | Çfarë doni të dini më tej? Çfarë mund t’i ketë shkruar  më parë Sajsha autores? | |  |  |   Grupi III  8. Gjeni disa fjalë a shprehje që shërbejnë vetëm në shkrimin e letrave.  **Hapi VI - Punë e pavarur**  Vendoseni veten në pozitën e Sajshas. Çfarë përgjigjeje do t’i ktheni autores? | | | |
| **Vlerësimi** i nxënësve mbështetet në saktësinë e përgjigjeve të nivelit kuptimor, analizën, interpretimin, shpjegimin e frazave të përdorura nga autori në këtë letër, si dhe reflektimin rreth temës. | | | |
| **Detyrat:** Bëni një provë të vogël. Shkruajini një letër shkrimtarit tuaj të preferuar. | | | |

**PLANIFIKIMI DITOR Data: \_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuha shqipe** | **Shkalla: III** | **Klasa: VII** |
| **Tema mësimore**: Kryefjala  Kompetenca:Përdorimi i drejtë i gjuhës  Sintaksë | | **Situata e të nxënit:** Kryefjala dhe vendi i saj në fjali | |
| **Rezultatet e të nxënit sipas kompetencave të fushës**   1. **Nxënësi/ja:** 2. **-**dallon kryefjalën në fjali me anë të pyetjeve kush?, cili?; 3. **-**thotë me ç’mjete gjuhësore shprehet, pozicionin që zë ajo në fjali;   **-**krijon fjali me kryefjalë, me grup emëror, me emër të shquar, të pashquar, me përemër. | | **Fjalë kyçe:**  kryefjala  pyetja  me se shprehet  gjymtyrë kryesore | |
| **Burimet:** libri i gjuhës shqipe, klasa VII, fleta për verifikimin e kompetencave | | **Lidhja me fushat e tjera ose me temat ndërkurrikulare**: Zhvillon komunikimin, kompetenca digjitale | |
| **Metodologjia dhe veprimtaritë e nxënësit**  **Puna në grup - Tabela e koncepteve - Loja gjuhësore - Puna e pavarur** | | | |
| 1. **Lidhja e temës me njohuritë e mëparshme:**   **Hapi i parë - Kllaster**  Në dërrasë, mësuesi/ja vizaton një lule me pesë petale, në qendër të lules shkruan një folje p.sh. ***punon*** dhe nxënësit shtojnë kryefjalë të ndryshme: (emër, përemër, GE, numëror, emër i pashquar) i përdorin në fjali.  **Hapi i dytë - Memorizim koncepti**  Nxënësit kanë njohuri për kryefjalën, prandaj formulojnë përkufizimin për të: Është gjymtyrë kryesore e fjalisë, e cila gjendet duke iu drejtuar foljes me pyetjet *kush?, cili?, cila?, cilët?.*   1. **Ndërtimi i njohurive të reja:**   **Hapi i tretë - Pyetje-përgjigje**  Nxënësit komentojnë figurën, japin përgjigjet e pyetjeve, gjejnë kryefjalën.  Ata ndahen në pesë grupe dhe punojnë me informacionin në libër: në çdo rast të kryefjalës shkruajnë me se është shprehur: me emër, përemër, grup emëror.  Mësuesi/ja u jep grupeve tabelën e koncepteve, e plotësojnë:   |  |  |  |  | | --- | --- | --- | --- | | Kryefjala | Shprehet | Pyetja | Rendi i saj në fjali | |  |  |  |  |   **Hapi i katërt - Punë në grupe**  Një përfaqësues nga grupi që mbaron më shpejt, lexon çfarë kanë përgatitur për kryefjalën dhe nënvizojnë se kryefjala:   * shprehet edhe me pjesë të emërzuara; * kur mungon në fjali, ajo nënkuptohet; * formon grupin emëror në fjali; * zakonisht qëndron në krye të fjalisë, por edhe lëviz; * dhe kallëzuesi përshtaten në vetë dhe numër.   Fillon diskutimi: grupet e tjera japin mendimet e tyre për punën e prezantuar, plotësojnë, argumentojnë duke dhënë shembuj të tjerë.   1. **Prezantimi dhe demonstrimi i rezultateve të arritura:**   **Hapi i pestë - Punë në grupe**  Nxënësit në grupe dyshe punojnë në libër, plotësojnë me laps përgjigjet e ushtrimeve 1, 2, 4. Pastaj këmbejnë librat e kontrollojnë përgjigjet e njëri-tjetrit.  **Hapi i gjashtë - Punë e pavarur**  Ushtrimi 3 punohet me shkrim në fletore; shkruajnë fjali sipas kërkesës. Këmbejnë fletoret dhe lexojnë fjalitë që kanë formuar. Edhe vetë nxënësit vlerësojnë punën e tyre. | | | |
| **Zgjidhja e ushtrimeve:**  Ushtrimi 1. Kjo punë-GE; tërë pasditja-GE; qielli-emër; qeni i tij-GE; ata-përemër; asnjëra prej tyre- GE; kush-përemër; njeri-emër i pashquar.  Ushtrimi 2. Kur dal nga apartamenti, unë gjithmonë e mbyll derën dy herë. Kësaj radhe e gjeta të shtyrë dhe kjo më bëri përshtypje. Mendova që do të kishte hyrë zonja e shtëpisë për të më sjellë korrespodencën. Unë hyra. Zjarri ishte akoma i ndezur dhe e ndriçonte paksa apartamentin. Unë mora një qiri dhe shkova ta ndez në vatër.  Ushtrimi 3. Kënga është shpirti i një populli. Këndoi këngën për kurbetin.  Mendimi i drejtë përkrahet nga të gjithë. Dëgjoi mendimet e shokëve.  E diela është plot gjallëri e lëvizje. Kaloi të dielën pranë fëmijëve.  Ata ndërtuan një shtëpi të re. Shtëpia u kushtoi atyre shumë shtrenjtë.  Ushtrimi 4. Askush nuk dërgon më kartolina me postë. Dikush e hapi derën. Të gjithë nxënësit janë të talentuar. Erdhi drejtori në shkollë. Mbrëmë pashë filmin në kinema.  Ushtrimi 5.   * U ul në një stol dhe një kalimtar e përshëndeti. * Kalimtari më njohu, por unë nuk e njoh. * Asnjë fjalë e tij nuk më bëri përshtypje. * Fjala është gjysma e bukurisë së njeriut, prandaj flisni ëmbël. * Ky mendim është i mençur. * Mendimi jepet pas shumë studimesh e kërkimesh. * Një tufë zogjsh u ngrit nga pylli me pisha. * Zogjtë janë shpendë të bukur, por edhe të dobishëm. | | | |
| **Vlerësimi**:  Vlerësim në situatën e të nxënit  Vlerësim me gojë e me shkrim në zgjidhjen e ushtrimeve  Vlerësimi në detyrën e shtëpisë | | | |
| **Detyra dhe puna e pavarur:**  Grupi I: Ushtrimi 5 (sipas kërkesës)   1. Grupi II: Prezanton me *PowerPoint* njohuritë për kryefjalën. | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** FVK. Kryefjala  **Kompetenca:** Përdorimi i drejtë i gjuhës | | **Situata e të nxënit:**  Kryefjala dhe vendi i saj në fjali | |
| **Rezultatet e të nxënit të kompetencave të fushës sipas temës mësimore**  Nxënësi/ja:  -nënvizon kryefjalën dhe tregon me se është shprehur;  -zgjeron grupin e kryefjalës me fjalë përcaktuese;  -ndërton fjali, në të cilat kryefjala shprehet me: emër, përemër, GE, numëror, pjesë e emërzuar e ligjëratës. | | **Fjalët kyçe:**  kryefjalë  zgjerim  rend i pjesëve | |
| **Burimet:** teksti i nxënësit, FVK | | **Lidhja me fushat e tjera ose me temat ndërkurrikulare:** Shoqëria dhe mjedisi | |
| **Metodologjia dhe veprimtaritë e nxënësve**  **Pema e mendimit - Punë e pavarur - Shkrim i lirë** | | | |
| **Zhvillimi i orës së mësimit**  **Lidhja e temës me njohuritë e mëparshme të nxënësve**  Rikujtohen njohuritë që kanë marrë nxënësit në lidhje me kryefjalën, duke plotësuar Pemën e mendimit.  Tregon Gjendet me pyetjet  Shprehet Përcakton numrin dhe vetën e  kallëzuesit  **Ndërtimi i njohurive të reja**  **Prezantimi dhe demonstrimi i rezultateve të arritura**  Punohen në mënyrë të pavarur nga nxënësit ushtrimet 1-4, f. 276.  Ushtrimi 1.  Kryefjalët: pemët e mbushura me lule (GE), lëkundja e pemëve dhe era (GE), ato (p. vetor), treni (emër), mbërritja e tij me vonesë (GE).  Ushtrimi 4. Lena, roja i konviktit (GE), hijet e tyre të sajuara nga hëna (GE), rrugët (emër), Një polic, mbështjellë me mushama të zezë (GE).  Dëgjohen përgjigjet e nxënësve. Ndërhyhet aty ku shihet e nevojshme. | | | |
| **Vlerësimi:** Vlerësim për identifikimin e grupeve të kryefjalës në fjalinë e vogël. | | | |
| **Detyrat dhe puna e pavarur:** Ndërtoni nga dy fjali në të cilat kryefjala të shprehet me: emër, përemër, GE, numëror, pjesë e emërzuar e ligjëratës. | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuha shqipe** | **Shkalla: III** | **Klasa: VII** |
| **Tema mësimore**: Kallëzuesi foljor i thjeshtë dhe i përbërë  Kompetenca:Përdorimi i drejtë i gjuhës  Sintaksë | | **Situata e të nxënit:** Fjali me lloje të ndryshme kallëzuesish | |
| **Rezultatet e të nxënit sipas kompetencave të fushës**  **Nxënësi/ja:**  -dallon kallëzuesin në fjali me anë të pyetjeve ç’bën?, ç’bëjnë?;  -dallon llojet e kallëzuesit foljor të thjeshtë dhe të përbërë;  -përdor kallëzuesin në fjali. | | **Fjalë kyçe:**  kallëzues foljor i thjeshtë  i përbërë  grupet e domosdoshme | |
| **Burimet:** libri i gjuhës shqipe, klasa VII, fleta për verifikimin e kompetencave | | **Lidhja me fushat e tjera ose me temat ndërkurrikulare:** Zhvillon komunikimin, kompetenca digjitale | |
| **Metodologjia dhe veprimtaritë e nxënësit**  **Puna në grup - Tabela e koncepteve - Puna e pavarur** | | | |
| 1. **Lidhja e temës me njohuritë e mëparshme:**   **Hapi i parë**  Mësuesi/ja vizaton dy lule dhe në mesin e njërës vendos emrin *nëna*, kurse te tjetra vendos foljen *punon*, (ose t’i përgatisë me një tabak të bardhë) dhe kërkon që nxënësit të shkruajnë fjali duke i përdorur ato dy fjalë.  **Hapi i dytë - Punë në grupe**  I ndan nxënësit në dy grupe:  Grupi 1. T’i shtojnë kryefjalës sa më shumë kallëzues.  Grupi 2. T’i shtojnë kallëzuesit sa më shumë kryefjalë (që të lidhen kuptimisht me fjalën e dhënë; Nëna përgatit, shkon, mëson, këndon, gatuan, lan, shëtit etj. Punon babai, nëna, mekaniku, inxhinieri, makina, bujku etj.).  Këtë mund ta organizojmë si lojë gjuhësore; dalin nxënësit njëri pas tjetrit në tabelë, kush mbaron më shpejt dhe më saktë, fiton lojën (foljet mund të përdoren në të gjitha kohët e mënyrat, emri edhe në trajtën e pashquar).  **Hapi i tretë - Pyetje-përgjigje**  Nxënësit rikujtojnë kryefjalën dhe kallëzuesin që kanë mësuar në klasën e 6-të.   1. Me ç’pyetje i gjejmë? 2. Me se shprehen? 3. Rendi i tyre në fjali? 4. Sa llojesh është kallëzuesi? 5. **Ndërtimi i njohurive të reja:**   **Hapi i katërt - Koment dhe shpjegim njohurish**  Nxënësit bashkë me mësuesin/en komentojnë figurën, mund të japin disa fjali me lloje kallëzuesish, kryesisht kallëzues foljorë të thjeshtë dhe të përbërë.  **Hapi i pestë - Punë në grupe dyshe**  Një nxënës lexon me zë llojet e kallëzuesve që jepen në libër dhe më tej, në grupe dyshe i thonë njëri-tjetrit përkufizimin për kallëzuesin. Pastaj e thonë disa nxënës para klasës.  **Hapi i gjashtë - Shpjegim**  Mësuesi/ja bën kujdes të qartësojë lidhjet e kallëzuesit me grupet e domosdoshme në fjalinë e thjeshtë dëftore:  -Kallëzues që kërkojnë kryefjalë dhe kundrinorë (folje kalimtare).  -Kallëzues që kërkojnë kryefjalë dhe nuk marrin kundrinorë (folje që shprehin lëvizje).  -Kallëzues që kërkojnë kryefjalë dhe kundrinor të drejtë dhe të zhdrejtë.  -Kallëzues që nuk pranojnë as kryefjalë, as kundrinorë (folje pavetore).  **Hapi i shtatë - Punë në grupe dyshe**  Mësuesi/ja kërkon nga nxënësit që të japin shembuj me fjali të ngjashëm me ato të librit.  Pra, që kallëzuesi në fjali të jetë i plotë, duhet të plotësohet me gjymtyrë të domosdoshëm.  (shkruhet në dërrasë, nxënësit e shkruajnë në fletore, ose në libër)   1. **Prezantimi dhe demonstrimi i rezultateve të arritura:**   **Hapi i tetë - Punë e pavarur**  Ushtrimet 1, 3, i punojnë në libër, plotësojnë në grupe dyshe tabelat për gjymtyrët e domosdoshëm dhe jo të domosdoshëm. Diskutojnë rreth tyre.  **Hapi i nëntë - Punë e pavarur**  Ushtrimin 6 e punon një nxënës në dërrasë; nxënësi shkruan fjalitë dhe në fund shpjegon pse thjeshtoi gjymtyrët e fjalive që të ruhet kallëzuesi.  **Hapi i dhjetë - Punë në grupe**  Ushtrimet 2, 4, nxënësit i punojnë në libër në grupe dyshe, mësuesi/ja kontrollon punën e tyre dhe ndalet në dallimin e kallëzuesit të thjeshtë nga ai i përbërë. | | | |
| **Zgjidhja e ushtrimeve:**  Ushtrimi 1.   |  |  |  |  | | --- | --- | --- | --- | | Kryefjalë | Kallëzues | Kundrinor i drejtë | Kundrinor i zhdrejtë | | Fëmijët | përshëndetën | Nënën |  | | Unë | lexova | Një libër të ri |  | | Gerta | i dërgoi | librin | Vëllait | | Ana | lau | Rrobat |  | | Fëmija | qante |  |  | | - | bubullin | - | - | | Sportistët | u dhuruan | uniformat | fëmijëve | | Unë | takova | mësuesen time |  | |  |  |  |  |   Ushtrimi 2. Kallëzues të thjeshtë: do ta mundë; do ta shpinit; do të zgjedhë; ka për të zgjedhur; do të shembet.  Kallëzues të përbërë: mund ta lini; duhet ta ushqeni; mund ta jetojë; do bërë; duhet të jenë; duhet të kenë.  Ushtrimi 4. Jam duke bërë; shkruani; ka kthyer; menduakan, flini; pa ardhur; të ishin; kam për të bërë; me të zbardhur dita; zhurmon.  Ushtrimi 5. Nuk duhet të kalosh me semafor të kuq.  Duhet t’i lash dhëmbët çdo mbrëmje.  Duhet të jesh i sjellshëm me të gjithë.  Ushtrimi 6. Takova një shoqe. Nëna thurte triko. Ç’po bën? Bubullinte.  Ushtrimi 3.   |  |  |  |  |  | | --- | --- | --- | --- | --- | |  |  | Kallëzues |  |  | | Në mëngjes | fëmijët | përshëndetën | nënën | me dashuri | | Në mbrëmje | - | pyeta | vëllanë | për detyrat | | ga celulari | Adi | I dërgoi | një mesazh | shokut | | Në drekë | Besa | lau | enët | me përtesë | | Natën | - | Bubullin | - | - | | Pas ndeshjes | lojtarët | u dhuruan | uniformat | fëmijëve | | Në rrugë |  | Takova | dajën |  | | - | Nëna | qante | - | për djalin e saj | | | | |
| **Vlerësimi**:  Vlerësim në situatën e të nxënit  Vlerësim në zgjidhjen e ushtrimeve me gojë e me shkrim  Vlerësimi në detyrën e shtëpisë | | | |
| **Detyra dhe puna e pavarur:**  Gr. 1: Ushtrimin 5 (sipas kërkesës)  Gr. 2: Prezanton me *PowerPoint* njohuritë për kallëzuesin. | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** Punimi i FVK. Kallëzuesi foljor i thjeshtë dhe kallëzuesi foljor i përbërë. Përshtatja e kryefjalës me kallëzuesin  Kompetenca:Përdorimi i drejtë i gjuhës | | **Situata e të nxënit:** Kryefjala dhe kallëzuesi | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  - plotëson fjalitë me klallëzuesin e duhur;  - përshtat kallëzuesin me kryefjalën;  - dallon kallëzuesin foljor dhe kallëzuesin emëror;  - ndërton fjali, në të cilat e njëjta foljet të përdoret si: këpujë, në kuptim të plotë leksikor , folje ndihmëse dhe gjysmëndihmëse. | | **Fjalët kyçe:**  kallëzues foljor  kallëzues emëror  përshtatje | |
| **Burimet:** teksti i nxënësit. FVK | | **Lidhja me fushat e tjera ose me temat ndërkurrikulare:** Shoqëria dhe mjedisi | |
| **Metodologjia dhe veprimtaritë e nxënësve**  **Punë në dyshe - Punë individuale** | | | |
| **Zhvillimi i orës së mësimit**  **Lidhja e temës me njohuritë e mëparshme të nxënësve**  Rikujtohen njohuritë që kanë marrë nxënësit në lidhje me përshtatjen e kallëzuesit me kryefjalën dhe llojet e kallëzuesit.  **Ndërtimi i njohurive të reja**  **Prezantimi dhe demonstrimi i rezultateve të arritura**  Punohen në mënyrë individuale ushtrimet 1-7 të FVK. Pas punimit të ushtrimeve, nxënësit verifikojnë saktësinë e zgjidhjes së tyre me shokun/shoqen e bankës.  Aktivizohen sa më shumë nxënës në dhënien e përgjigjeve. Vlerësohet saktësia në kryerjen e tyre.  Ushtrimi 2: Kallëzues foljorë: qe, ngjallte, rrinte, donin, përzunë  Ushtrimi 3:  Jam: këpuje. Shtëpia ime është dykatëshe. kallëzues: Shtëpia ime është në qendër të qytetit.  Folje ndihmëse: Shtëpia ime është ndërtuar këtë vit.  Ushtrimi 4:  Kallëzues foljor i thjeshtë: doli, kish’ marr’, vate, sheh, bën, t’i zërë, tha, dua, t’i hajë  Kallëzues i përbërë: s’mundi t’i zërë, mund të thoshte  Kallëzues emëror: s’janë për mua, qenkan rrush të pabërë  Ushtrimi 5:  Kallëzues foljor i thjeshtë: ndiente, u dobësua, linte, duhej, kishte  Kallëzues foljor i përbërë: filloi të zvogëlohej, niste të dukej  Ushtrimi 7:  Mund të jesh-mundësi, vazhdonte të këmbëngulte-vazhdim veprimi, filloi ta lëpinte-vazhdim veprimi, nisi të qeshte-fillim veprimi  Ushtrimi 8:  Duart iu drodhën (kallëzuesi përshtatet në nr. dhe vetë me kryefjalën)  Shkrepëset u fikën.  Vajzat vazhduan.  Këta djem me siguri do të bëhen shumë të mençur. | | | |
| **Vlerësimi**: për pjesëmarrjen gjatë orës dhe saktësinë në punimin e ushtrimeve. | | | |
| **Detyrat dhe puna e pavarur:** | | | |

**PLANIFIKIMI DITOR Data: \_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Fusha: Gjuhët dhe komunikimi** | **Lënda: Gjuhë shqipe** | **Shkalla: III** | **Klasa: VII** |
| **Tema mësimore:** Fillimet e një gjeniu (2 x 45 min.)  **Kompetenca:** Të lexuarit e teksteve letrare dhe joletrare | | **Situata e të nxënit:**  Biografi njerëzish të shquar | |
| **Rezultatet e të nxënit të kompetencave të fushës sipas temës mësimore**  **Ora e parë**  **Nxënësi/ja:**  -njihet me biografinë si një lloj teksti rrëfimtar joletrar;  -përcakton tiparet e shkrimit;  -u përgjigjet pyetjeve që lidhen me përmbajtjen e shkrimit.  **Ora e dytë**  **Nxënësi/ja:**  -analizon tekstin bazuar në faktet dhe opinionet;  -komenton domethënien e frazave të ndryshme;  -analizon gjuhën e tekstit;  -reflekton rreth modelit të jetës së Stiv Xhobs. | | **Fjalët kyçe:**  biografi  shkrim i jetës  të dhëna  fakte  opinione | |
| **Burimet:** Teksti mësimor, biografia e Stiv Xhobsit | | **Lidhja me fushat e tjera ose me temat ndërkurrikulare:** Shoqëria dhe mjedisi | |
| **Metodologjia dhe veprimtaritë e nxënësve:**  **Stuhi mendimesh/Tabela e konceptit - Punë në grupe - Diskutim** | | | |
| **Zhvillimi i orës së mësimit**  **Lidhja e temës me njohuritë e mëparshme të nxënësve**  U prezantohen nxënësve disa biografi të shkurtra të personaliteteve të ndryshme shqiptare dhe botërore.  Pas leximit të tyre shtrohet pyetjet:  Çfarë paraqesin shkrimet që dëgjuat?  Cilat ishin të dhënat kryesore të tyre?  Ku ishin bazuar të dhënat e shkrimeve?  Përgjigjet e nxënësve paraqiten të përmbledhura në tabelë.  **Ndërtimi i njohurive të reja**  Prezantohet titulli i mësimit dhe paraqitet Tabela e konceptit-Biografia.  **Biografia** është shkrimi i jetës së një njeriu. Ajo përfshin të dhëna për jetën dhe veprimtarinë e tij. Biografia përfshin jo vetëm faktet themelore, por edhe përvojën e personazhit rreth këtyre ngjarjeve kryesore.  Realizohet leximi i biografisë dhe shpjegohet fjalori.  Nxënësit u përgjigjen pyetjeve të rubrikës: kuptojmë tekstin.  **Ora e dytë**  **Prezantimi dhe demonstrimi i rezultateve të arritura**  Punë në grupe. Klasa ndahet në grupe dhe punohen ushtrimet.  Grupi 1: ushtrimet 2, 3, f. 111  Grupi 2: ushtrimi 5, f. 111  Grupi 3: ushtrimin 6, f. 111  Pas përfundimit të punës, përfaqësues të grupeve prezantojnë përgjigjet. Nxënësit mund të plotësojnë njëri-tjetrin. | | | |
| **Vlerësimi:** Vlerësim për kuptimin, analizën dhe reflektimin rreth biografisë. | | | |
| **Detyrat dhe puna e pavarur:**  Detyra f. 111 | | | |

**PLANIFIKIMI DITOR**

|  |  |  |  |  |
| --- | --- | --- | --- | --- |
| **Fusha: Gjuha dhe komunikimi** | **Lënda: Gjuhë shqipe** | **Shkalla: III** | | **Klasa: VII** |
| **Tema mësimore:** “Medalja e artë” Gabriela Dagllas  Kompetenca: Të lexuarit e teksteve letrare dhe joletrare | | **Situata e të nxënit:** Autobiografia dhe veçoritë e saj | | |
| **Rezultatet e të nxënit sipas kompetencave kyçe:**   1. Kompetenca e komunikimit dhe e të shprehurit 2. Kompetenca e të menduarit 3. Kompetenca e të nxënit 4. Kompetenca qytetare 5. Kompetenca digjitale | | | | |
| **Rezultatet e të nxënit të kompetencave të fushës sipas temës mësimore**  **Nxënësi/ja:**  -dallon autobiografinë si lloj i tekstit joletrar rrëfimtar;  -u përgjigjet pyetjeve të mësuesit/es rreth brendisë së tekstit;  -analizon elementet e strukturës së autobiografisë;  -shpreh pëlqimet dhe mbron interpretimet e tij/saj duke i ilustruar me detaje dhe pjesë nga teksti. | | | **http://assets-s3.usmagazine.com/uploads/assets/article_photos/gabby-douglas-lg03.jpgFjalët kyçe:**  akrobaci  ushtrime  publiku  vendi i parë  medalje  sakrifica | |
| **Burimet:** teksti mësimor, fotografi, materiale informuese për fitues në gara të ndryshme, videoprojektor. | | | **Lidhja me fushat e tjera ose me temat ndërkurrikulare:** Shkencat shoqërore, Arti,Edukimi fizik | |
| **Metodologjia dhe veprimtaritë e nxënësve**  **Stuhi mendimesh -** **INSERT - Punë në grupe** | | | | |
| **Lidhja e temës me njohuritë e mëparshme të nxënësve: Stuhi mendimesh**  Kujtoni ngjarje gati të pabesueshme që japin shembuj frymëzimi të këmbënguljes dhe vullnetit.  **Ndërtimi i njohurive të reja:**  Pas leximit të pjesës “Medalja e artë”, nëpërmjet teknikës *Pyetje-p*ë*rgjigje*, nxënësit u japin përgjigje pyetjeve të ushtrimit 1.  Shpjegohet se ç’është autobiografia, si lloj i tekstit rrëfimtar joletrar, sipas përkufizimit të dhënë në libër.  **Ndërtimi i njohurive të reja: INSERT**  Rikujtojmë se shenjat e tabelës INSERT janë:   |  |  |  |  | | --- | --- | --- | --- | | √  Njohuritë e reja që nxënësi merr dhe arrin t’i kuptojë. | +  Për njohuritë që i ka mësuar më parë. | –  Për njohuritë e reja që janë ndryshe nga sa ai i kujton. | ?  Njohuri të reja që nuk arrin t’i kuptojë. |   Nxënësit punojnë në tekst me shenjat e tabelës INSERT, duke specifikuar njohuritë e reja dhe ato që janë të pakuptueshme. Ndihmohen në të kuptuarin e njohurive për theksin e fjalës në lloje të ndryshme fjalësh.  **Prezantimi dhe demonstrimi i rezultateve të arritura: Punë e pavarur**  **Punë në grupe**  Mësuesi/ja i ndan nxënësit me grupe dhe secili prej tyre punon me:  Grupi Ipunon ushtrimin 1, duke iu përgjigjur pyetjeve të nivelit kuptimor:  Pyetje: Kush është Gabriele Dagllas?  Përgjigje: Gabrielle Douglas është një gjimnaste amerikane, e cila ka fituar medaljen e artë në garimin botëror të Lojërave Olimpike 2012. Autobiografia e saj është një model frymëzimi dhe shembull i këmbënguljes dhe vullnetit, si rruga e vetme për të përmbushur ëndrrat tona.  Pyetje: Si pret publiku debutimin e saj në skenë?  Përgjigje: Ndërsa bëra akrobacinë e parë, publiku shpërtheu në brohoritje.  *“Po, e bëra shkëlqyer pozicionim e parë!”* Turma ndërkaq duartrokiste.  Pyetje: Çfarë e shqetëson gjimnasten gjatë garës?  Përgjigje: Viktoria Komova ishte e fundit që doli në tapet atë mbrëmje. Dhe gjatë gjithë kohës e pashë ushtrimin e saj nga vija anësore, ndërsa koka më vinte vërdallë. “*A do ta rimarrë lavdinë e saj* *Viktoria? A do t'i bëjë ballë rezultati im? A do të shkoja në shtëpi me një medalje të artë?”*  Pyetje: Cili është rezultati final i garës?  Përgjigje: Më në fund, ja ku doli. Rezultati final i garës ishte: Gabriel Dagllas, 62.232, Viktoria Komova, 15.100. Isha në vendin e parë.  Pyetje: Cila është rëndësia e fitores së kësaj gare?  Përgjigje: Atë natë unë shkrova tri histori: isha afro-amerikania dhe femra e parë me ngjyrë e çdo kombësie, që kisha fituar një medalje të artë në garën individuale gjithëpërfshirëse. Isha femra e katërt amerikane që fitoja një medalje të artë. Dhe u bëra, edhe gjimnastja e parë amerikane që mora medaljen e florinjtë, si skuadër dhe si individ, në një seksion të vetëm lojërash olimpike. Ia kisha dalë mbanë!  Pyetje: Si i përjeton gjimnastja çastet e fitores?  Përgjigje: Ndërsa tingujt e njohur filluan, duart m'u drodhën ndërsa një vrundull i ri lotësh m'u mblodh në cepat e syve. U mbusha thellë me frymë dhe vështrova publikun përreth. Gjatë gjithë kohës mendoja: *“Mos po ëndërroj?”*  Ndërsa qëndroja para mijëra, para miliona njerëzish, që më shikonin nga çdo skaj i botës, një vazhdë kujtimesh m’u shfaqën si film në kokë.  Grupi IIpunon ushtrimin: Gjeni në tekst fjalitë në të cilat autorja:  -Rrëfen ngjarjet e ndodhura në çastin e rrëfimit.  -Rrëfen kujtimet e saj.  -Përshkruan emocionet dhe përjetimet gjatë garimit.  Grupi IIIpunon ushtrimin: Gjeni në tekst 3 fakte dhe 3 opinione të autores.  Opinione:  1. Befas m’u duk vetja si ylli i një koncerti rok!  2. Floriri dukej më i rëndë nga ç’e kisha imagjinuar.  3. M’u duk sikur prita një përjetësi derisa doli rezultati im.  Fakte:  1. Gjatë ceremonisë së shpërndarjes së medaljeve, një zyrtar më vuri rreth qafës fjongon e gjerë e të purpurt që mbante medaljen time të artë.  2. Rezultati final i garës ishte: Gabriel Dagllas, 62.232, Viktoria Komova, 15.100.  3. Ndërsa bëra akrobacinë e parë, publiku shpërtheu në brohoritje.  Grupi IV punon ushtrimin: Në mbyllje të autobiografisë, autorja shprehet: “Në një çast mendova që të gjitha, sakrificat, dëmtimet, malli për shtëpinë, që të gjitha ia kishin vlejtur”. Jepni vlerësimin tuaj për këtë gjykim të saj dhe argumentoni se ku qëndron çelësi i suksesit të çdo fitoreje.  Përgjigje: E vlerësoj mendimin e Gabrielës. Autorja mendon se rruga e sakrificave e ka kurorëzuar me sukses dhe kjo ia ka vlejtur. Çelësi i çdo fitoreje, qëndron te këmbëngulja, përkushtimi, pasioni. | | | | |
| **Vlerësimi:**  Vlerësimi i nxënësit mbështetet nëdallimin e autobiografisë si lloj i tekstit joletrar rrëfimtar, të kuptuarit e brendisë së tekstit, të analizuarit e elementeve dhe strukturës së autobiografisë, interpretimin e ideve të autores. | | | | |
| **Detyrat dhe puna e pavarur:**  Shkruani një ngjarje autobiografike nga jeta juaj, duke sjellë fakte reale dhe opinione personale. Prezantoni ato në klasë dhe diskutoni rreth tematikës, ideve dhe mesazheve që përcjellin. | | | | |

Modele testi për periudhën e dytë (Marrë nga “Doracaku” Laureta Janollari, Botime Pegi)

**TESTIM PËRMBLEDHËS PËR PERIUDHËN E DYTË**

**Gjuhë shqipe 7 Varianti A**

**Emri i nxënësit: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_\_\_\_**

**Lexo poezinë e mëposhtme dhe përgjigju pyetjeve në vijim: ‘’**Edhe nëntëdhjetë e nëntë herë po të biem,    
ne duhet të ngrihemi përsëri!”  Dhe e mbollën Feniksin zemërbardhë  
Dhe u sulën mbi Feniksin e urtë  me bukë, me gjellë “perëndie”  
tufanët, korbat, uria  S’i preku, s’i erdhën për shije  
E rrahën, e kapën*, e molisën* i flaku të gjitha ,për besë  
dhe mortja përmbi i qëndroi,  veç kores së njomur me djersë   
po ai prapë fluturoi.  Dhe e shpunë Feniksin martir  
Dhe i ranë Feniksit të gjorë  në zjarr, -Të digjet, - thanë. - Të humbasë!  
me gurë, me plumb, me zjarr  Po hiri i tij i përvëloi  
dhe qafën ia vunë në litar.  Dhe vazhdën e ndritur la pas  
As “of ”, as “lele”, as “lot”;  Feniksi përsëri fluturoi.  
Të vërtetën nuk e vritnin dot! (Agim Vinca)

***Shënim***: Kjo poezi i kushtohet Mësuesit të Popullit, Petro Nini Luarasi, që u helmua nga armiqtë e Shqipërisë.

Sipas mitologjisë së disa popujve të vjetër, feniksi ishte një zog përrallor, që kishte vetinë të digjej dhe të ringjallej përsëri nga hiri i vet.

*molisën* - e lodhën, e dobësuan

**Pjesa I. Njohuri letrare**

**1.** **Poezia ka si temë:** (1 pikë…)

A) natyrën e atdheut B) mallin për atdhe C) qëndresën me armë C) luftën për gjuhën shqipe

**2*.*****Çfarë simbolizojnë: tufanët, korba, uria?** (1 pikë…)

A) natyrën e egër B) armiqtë e atdheut

C) vështirësitë e jetës D) njerëzit e këqij

**3.** **Listo katër mbiemra epitet që cilësojnë Feniksin. Si e sjell poeti këtë rritje të tij? Cila është figura letrare e përdorur? Sill detaje nga poezia.** (3 pikë…) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** **Përcakto elementet e metrikës së poezisë:** (2 pikë…)

strofa \_\_\_\_\_\_\_\_\_\_\_\_\_\_\_\_\_\_\_\_\_ lloji i rimës \_\_\_\_\_\_\_\_\_\_\_\_\_\_\_\_

**5. Në vargun: *dhe mortja përmbi i qëndroi,* fjala e nënvizuar ka kuptimin:** (1 pikë...)

A) sëmundja B) vdekja C) lodhja D) humbja

**6.** **Dallo në poezi vargjet që tregojnë se Feniksi nuk mund ta tradhtojë atdheun e tij. Cila është zgjedhja e tij? Ç’tregon ky fakt? Jep mendimet e tua në lidhje me të**. (3 pikë...)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Emërto figurat letrare**. (2 pikë…)

Dhe e mbollën Feniksin. \_\_\_\_\_\_\_\_\_\_\_\_\_\_\_\_\_\_\_; E rrahën, e kapën*,* e molisën\_\_\_\_\_\_\_\_\_\_\_\_\_\_

**8. Si i kupton dy vargjet e fundit të poezisë? Ç’mesazh kërkon të përcjellë poeti përmes tyre?**

(2 pikë…)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9. Vendosi poezisë një titull që të ketë kuptim të figurshëm**. (1 pikë…)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10. Cila është arsyeja që emri *Feniksi* është shkruar me shkronjë të madhe?** (1 pikë…) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pjesa II. Njohuri gjuhësore.**

**11. Folja: *të digjet,* është në: (1 pikë…)**

**A) e tashme, dëftore forma veprore B) e kryer e thjeshtë dëftore, joveprore**

**C) e pakryer lidhore, forma joveprore D) e ardhme dëftore, forma joveprore**

**12. Lidh foljen me mënyrën, kohën dhe formën e duhur. (3 pikë…)**

**fluturuakam** e kryer e tejshkuar dëftore, FJV

**qenë sulur dëshirore e tashme, FJV**

u rilindtë e tashme habitore, FV

**e tashme dëftore, FV**

**13.** **Funksioni i formës së pashtjelluar:** U dogj për t’u ringjallur. \_\_\_\_\_\_\_\_\_\_\_\_\_\_\_\_\_\_ (1 pikë…)

**14.** **Qarko**: **fjalia** *dhe qafën ia vunë në litar*, **ka trajtë të shkurtër të bashkuar.** (1 pikë…)

**S** **G**

**15.** **Përcakto llojet e përemrave të nënvizuar. *Atë*** feniks ***që*** ***asnjë*** nuk e zhduku dot. (3 pikë…) a. \_\_\_\_\_\_\_\_\_\_\_\_\_\_\_\_\_\_\_\_ b. \_\_\_\_\_\_\_\_\_\_\_\_\_\_\_\_\_\_\_\_\_\_ c. \_\_\_\_\_\_\_\_\_\_\_\_\_\_\_\_\_\_\_\_\_

**16.** **Emërto llojet e kundrinorëve**. Dhe i mbollëm feniksit mortjen e zezë. (3 pikë...) a.\_\_\_\_\_\_\_\_\_\_\_\_\_\_\_\_\_ b. \_\_\_\_\_\_\_\_\_\_\_\_\_\_\_\_\_\_\_\_\_\_\_ c. \_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |
| --- | --- | --- | --- | --- | --- | --- | --- |
| Pikët | 0-7 | 8-10 | 11-13 | 14-17 | 18-21 | 22-25 | 26-29 |
| Nota | 4 | 5 | 6 | 7 | 8 | 9 | 10 |

**TESTIM PËRMBLEDHËS PËR PERIUDHËN E DYTË**

**Gjuhë shqipe 7 Varianti B**

**Emri i nxënësit: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_\_\_\_**

**Lexo poezinë e mëposhtme dhe përgjigju pyetjeve në vijim:**

**Për flamur shqiptari s’fal.**

1. Heej, heeeej!  
Ku ka këmbë që mbi ty shtrihet, 3. Kushdo qofsh, more i mjerë  
Fjalë të mprehtë, që të godasë, Ngado ardhsh, apo zvarritesh  
…Vdes çdo gojë pa të sharë ende, Vetëkryqëzohu me zinxhirë,  
A guxoftë “Poshtë! - të thërrasë”. I pavlerë, çfarëdo të hiqesh!

2. Kush rrëfen dot para gjakut, 4. Kush guxon më lart se ti,  
Zemrës, rrahjet kush ia ndal, Krahë shqiponje në çdo jetë,  
Mos provo t´ia marrësh qiellit, Shqiptari të qofshim falë  
Për flamur, shqiptari s´fal! Në flamur-bekimi vetë.

(Alma Papamihali)

**Pjesa I. Njohuri letrare**

**1.** **Poezia ka si temë:** (1 pikë...)

A) natyrën e atdheut B) qëndresën C) mallin për atdhe D) gjuhën shqipe

**2. Thirrja në fillim të poezisë:** (1 pikë...)

A) tërheq vëmendjen e lexuesit B) është kushtrim malesh

C) i jep bukuri poezisë D) huazohet nga poezia popullore

**3.** **Nisur nga strofa e parë e poezisë, cilat janë rreziqet që i kanosen flamurit tonë? Mendimin tënd konkretizoje me detaje**. (3 pikë…) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Përcakto elementet e metrikës:** (2 pikë…)

strofa\_\_\_\_\_\_\_\_\_\_\_\_\_\_\_\_\_\_, rima \_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Cili është kuptimi i foljes *zvarritesh* në vargun: *Ngado ardhsh, apo zvarritesh***. (1 pikë…)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Si paraqitet qëndresa e flamurit tonë në këtë poezi? Si paralajmërohen armiqtë e tij? Sill detaje nga poezia**. (3 pikë…)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.** **Emërto figurat letrare.** (2 pikë…)

Fjalë të mprehtë, që të godasë, \_\_\_\_\_\_\_\_\_\_\_\_; Vdes çdo gojë pa të sharë ende, \_\_\_\_\_\_\_\_\_\_\_\_\_\_

**8. Me cilat fjalë i cilëson poetja armiqtë në strofën 3? Përcakto klasën e tyre dhe argumento arsyen e këtij përdorimi**. (2 pikë…) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9. Cili është mesazhi që përcillet përmes kësaj poezie?** (1 pikë…) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pjesa II. Njohuri gjuhësore**

**10. Përcakto mënyrën dhe kohën e foljes në fjalinë**: *I pavlerë, çfarëdo të hiqesh!* (2 pikë…) mënyra \_\_\_\_\_\_\_\_\_\_\_\_\_\_\_\_\_\_\_, koha \_\_\_\_\_\_\_\_\_\_\_\_\_\_\_\_\_\_\_\_\_

**11.** **Vendose foljen** ***mallkoj***: (3 pikë…)

|  |  |  |  |
| --- | --- | --- | --- |
| dëftore, e kryer e thjeshtë FV |  | Dëshirore, e tashme FJV | Habitore, e kryer FV |
|  |  |  |  |

**12. Qarko fjalinë që ka folje gjysmëndihmëse.** (1 pikë…)

A) Flamuri filloi valëvitjen. B) Flamuri duhet të valëvitet i lirë.

C) Flamuri valëvitet në qiell. C) Flamuri është valëvitur në qiell.

**13. Qorto gabimet në shkrimin e fjalëve. Rishkruaj fjalinë**. (2 pikë…)

Do t’ju rrëfejmë se si duhet t’i falemi flamurit. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**14. Nënvizo përemrat dhe përcakto llojin e tyre**. (2 pikë…)

*Këtë flamur të parët e mbajtën pranë vetes.* \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

**15. Emërto llojet e kallëzuesit në fjalitë.** (2 pikë…)

Do nderuar ky flamur.\_\_\_\_\_\_\_\_\_\_\_\_\_\_\_\_\_\_ Nuk kam pranuar asnjë pushtues. \_\_\_\_\_\_\_\_\_\_\_\_\_\_\_\_\_\_\_

**16.** **Përdore ndajfoljen *pse* (të emërzuar), në fjali si kundrinor të zhdrejtë pa parafjalë.** (1 pikë...)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |
| --- | --- | --- | --- | --- | --- | --- | --- |
| Pikët | 0-7 | 8-10 | 11-14 | 15-18 | 19-22 | 23-26 | 27-29 |
| Nota | 4 | 5 | 6 | 7 | 8 | 9 | 10 |